
DIASABRA mainta patruya di Noord ta bay 
na un adres conoci pa nan na Shiribana, cu 
ta keda riba caminda principal pa Parade- 
ra. Informacion e momento ey tabata cu 
lo tin un caso di hinkamento, esta n’e cas 
conoci pa nan. 

Na yegada nan no ta topa cu ningun per- 
sona herida dor di hinka. Pero agentenan 
a nota cu algo a pasa, pero e momento 
eynan ya el a caba. 

Agentenan a haya sa cu tabata trata di un 
problema di relacion, entre 3. (Amor den 
3). 

E personanan cu nos ta referi na nan ta 
hendenan cu tin problema di adiccion di 
droga. A resulta cu ambos muher cu ta- 


bata n’e cas, tin un relacion amoroso cu 
e doño kende tambe ta un adicto y bon 
conoci pa Polis. 

Diasabra mainta un di nan a yega y lo a 
haya e doño den kamber cu e otro. Aki ta 
caminda cu cos a bay completamente for 
di man. Pelea a start y sla a cay. Polis cu 
sa historia di e cas aki, a detene esnan en- 
volvi cu t’e homber y e dos muhernan di e 
manera ey evitando cu nan lo mata otro. 
Tur a wordo separa di otro y nan a bay 
Warda di Strand Politie, unda Sub Fiscal a 
lesanan derechonan y despues nan a ser 
transporta pa Warda di Shaba, unda nan a 
keda sera, pero no tur den mesun cel. 

Na Warda Polis lo bay sinta cu nan y mira 


kico t’e problema, y si denuncia lo wordo 
haci contra otro. 

Husticia ta na altura di e cas aki pa hopi 
tempo, cu ta trece hopi problema den e 
bario. Bendemento di droga ta na ordo di 
dia. Esnan cu ta usado, y nos no ta papia di 
adictonan so, pero hendenan cu bo no ta 
kere ta pasa cumpra nan "hit". Y sigui haci 
nan respondinan. 

Ta trata di tanto homber y muher, hasta 
turista. 

Segun autoridad "un hende" mester haci 
un denuncia oficial pa nan por haci algo. 
Y tanten esey no pasa, problema so bo ta 
spera eynan. Kico mas mester pasa n’e 
adres pa autoridad actua no ta conoci. 


Hoben ehemplar a fayece despues di accidente di trafico 


E hoben Chiam de L’Isle después di a sufri un accidente diabierna atardi pa 
4.35 di atardi, a fayece diadomingo madruga pa 4.37 a consecuencia di e 
slanan ricibi. 

E noticia di e fayecimento a shock hopi hende den comunidad, kende conoce 
como un persona estudioso, cu semper ta sinta den Biblioteca cu su buki- 
nan. Un persona haciendo esfuerso grandi pa e por finalisa su scol 
y sigui su estudionan avansa na Hulanda, unda un ruman di dje 
y su mama ta bibando caba. Sinembargo destino tabata otro. 

E hoben aki, segun e informacionnan cu tin, tabata bayendo 
e dia en cuestion pa inscribi su mes na SVb, ya cu el a 
wordo tuma den servicio permanente di un Cafe na Playa. 

Kico a pasa exactamente e dia ey ainda Polis no a con- 
clui. E prome informacion disponibel ta cu e mucha 
homber di 21 aña tabata riba su bicicleta, cu 
cual e ta move tur caminda, pero sin helm 
bisti. Ta wordo bisa cu el a crusa camin- 
da dilanti e auto cora RHD, sin ningun 
documento, cu tabata biniendo na un 
velocidad hopi halto. 


E impacto tabata hopi fuerte. Pasobra e ciclista a dal na punta di e hood, cu 
a causa un herida hopi serio na su bariga. Pero tambe e impacto a pone cu 
el a dal den e windshield, bay halto y cay hopi duro, causando fractura entre 
otro na su cabes. 

Tabata bisto for di e momento ey cu dificilmente lo por a haci 
algo p’e, aunke cu dokternan na su yegada na hospital a 
lucha hopi cun’e, kedando pendiente pa cualkier desaroyo, 
pero na final e esfuerso no a duna resultado y el a fayece. 

Aunke e tin un edad hoben, di e comentarionan por lesa 
cu e sa wordo mira regularmente na misa y hopi na BNA. 
El a dicidi di busca trabou y a persevera te ora cu el a 
wordo tuma den vaste dienst, pa e por spaar placa y bay 
sigui su estudio na Hulanda. 

Destino tabatin algo otro prepara p’e lamentablamente. 
Na su rumannan, tata, mama, amigonan y demas 
famia, ta bay palabra di condolencia. 

Inseguridad den 2018 tin cu 
habri caminda pa perspectiva 
mas positivo den 2019 



Pa: Victor “Tolco” Winklaar 


AÑA 2018 ta yegando su fin y ta momento preciso pa analisa 
tur loke a sosode y tur loke ta wordo cumpli relaciona cu de- 
saroyo di nos pais. 

Diferente aspecto social y financiero a hunga un rol durante 
di henter aña cu ta cabando, caminda principalmente e sen- 
timentodi di inseguridad financiero y laboral, a lanta cabes y 
ta un sentimento cu lo sigui crece den e aña nobo nos dilanti. 
Gobierno a sigui den un sistema di acomodacion, buscando 
un rumbo diferente cu e pais a conoce pa ocho aña largo pero 
cu na ningun momento a trece e trankilidad necesario. 

A contrario e incomodidad a crece inmensamente na momen- 
to cu na luna di juli a drenta na vigor e aumento dfi BBO y 
BAZV, cual decision tabatin un impacto fulminante den un 
periodo mas cortico mes cu e tabata na vigor. 

Un gobierno nobo c'un concepto nobo y un vision financiero 
diferente, no a brinda e pais e trankilidad financiero y eco- 
nomico necesario manera cu a ser anticipa y na luga di esaki a 
habri caminda hopi inseguridad, caminda e tendencia di sinta 
mira kico ta bay pasa, a haci su entrada y esaki a afecta nos 
economia formalmente. 

Fuera di e aspecto financiero y economico, nos sociedad a ser 
afecta hopi pa loke gobierna a cataloga como crisis social, ca- 
minda gobierno a mustra determinacion pa atende cu e dete- 
riorio aki pero cual plan ainda no a drenta na vigor. 

Pa crea un base solido pa nos problemanan social, ta necesario 
un economia y desaroyo financiero solido cu siguransa pa tur 
hende, di tur clase y di tur sector, e siguridad cu nan situacion 
lo wordo alivia riba corto plazo. 

Sinembargo manera cu e lunanan tabata pasando, e situacion 
social no a wordo atendi manera cu a wordo priminti y e de- 
teriorio social a sigui su curso riba hopi nivel y den tur sector. 
E desaroyo negativo aki por ser mira den tur sector y nivel di 
nos comunidad caminda entre otro por mira riba social media 
con studiantenan ta bringa cu otro, sin cu tin vigilancia of 
control adecuado pa evita e tipo di co snan aki. 

Riba nivel di relacionnan personal tambe por a mira e canti- 
dad di casonan di maltrato cu a bira conoci, tanto entre pare- 
ha como entre amigonan, caminda maltrato fisico y verbal a 
hunga un rol sumamente negativo den e aña cu ta cabando. 


Si nos kier logra atende cu e crisis social aki den forma adec- 
uado y exitoso, e ta rekeri atencion di tur gruponan den nos 
comunidad, di tur lidernan kendenan mester duna ehempel di 
un bon comportacion social y net aki tin ora e problema ta 
sinta. 

E falta di respet pa otro entre nos lidernan politico tin un in- 
fluencia negativo riba e desaroyo aki caminda e ehempel cu 
ta wordo duna, no ta esun mas adecuado y mas realistico 
mientras cu e mel ehempel aki ta sigui influencia den otro 
ramonan di nos comunidad. E deterioro social por ser mira 
tur caminda, principalmente ora cu tuma nota di presencia di 
muchanan menor di edad na actividadnan te den oranan laat 
di anochi of ta atende luganan cu realmente nan no tin mag 
di bishita. 

Cu e periodo di carnaval nos dilanti, e fenomeno negativo aki 
lo bolbe wordo refleha den hopi actividad carnavalesco camin- 
da criaturanan chikito, ta wordo someti na e diferente situa- 
cionnan cu no tin un influencia positivo den nan formacion. 
Esaki ta conta pa hobennan tambe, caminda nan tambe pa 
falta di un control mas rigoroso, ta ser somete nan mes na 
situacionnan inusual cu ta wordo permiti pa un mentalidad 
social cu pa algun tempo caba ta bibando den nos sociedad. 

Pa aña 2019 tin hopi aspecto cu mester ricibi atencion y ora 
cu nos papia di esaki ta necesario pa esunnan responsabel re- 
alisa cu nada lo wordo logra si no tin dedicacion, si esunnan 
responabel no carga nan responsabilidad den un forma serio y 
caminda realmente atencion lo wordo brinda na esunnan mas 
vulnerabel den nos comunidad. E retonan cu tin pa e aña nobo 
aki ta hopi grandi, cu solamente por wordo atendi y soluciona 
c'un vision serio y un determinacion inmensamente cla y pa 
logra esaki ta rekeri tambe un vision cu perspectiva, un vision 
concreto y realistico, un vision cu ta sirbi interes di henter 
comunidad sin excepcion di ningun.Ta di spera cu e aña nobo 
aki trece mas solucion pa nos hendenan mas vulnerabel, hen- 
denan cu a wordo confronta c'un inflacion na e momentonan 
aki cu ta dunando indicacion cu e lo empeora den lunanan 
nos dilanti. Cu gran deseo for di profundo di nos curazon nos 
ta spera cu e retonan aki wordo atendi cu e seriedad necesario 
pa asina tur hende su interes genral lo wordo sirbi den e miho 
forma posibel. 

Charella Lopez y Elgin Semeleer 
respectivamente Reina y Rey di Dande 





RIBA un Plaza Betico Croes relativamente yen, y un bon 
organisacion hinca den otro, pa 4 or di madruga, pueblo a 
haya sa kende a bira Reina y Rey di Dande di Aruba, cu a 
keda den persona di Charella Lopez, kende a canta cu Grupo 
Tipico Alegre Kadushi Largo y Edjean Semeleer cu e agrupa- 
cion Grupo Herencia. 

Den competencia di Dande e otro ganadornan tabata na di 
3 lugar: Robert Maduro - Grupo Robert Maduro y su Alma 
Folklorico; Di dos lugar: Jonathan Croes - cu Grupo Robert 
y su Alma Folldorico. 

DANDE DAMAS 

Na di 3 lugar a keda Raquel Lampe - cu Grupo Robert y 
su Alma Folldorico; na di dos lugar: Argelin Henriquez cu 
Grupo Tipico Alegre Kadushi Largo. 

TIPICO 

Tres lugar: Grupo Tipico Ayo cu e cancion - Flor di Calbas. 
Na di dos lugar: Grupo Robert y su Ama Folklorico - cu e 
cancion Shon Ka y ganador: Grupo Tipico Aegre Kadushi 
Largo - cu e cancion Caminito Verde. 

PROPIO COMPOSICION 

Tres lugar: Grupo Tipico Macuarima - cu cantante Veloush- 
ka Krozendijk- cancion Hari, Gosa, Baila. Na dos Lugar: 
Grupo Nos Folldore - cantante Gilian Wester- cu su cancion 
Danza di Felicidad. 

Ganador: Grupo Robert y su Ama Folldorico cu cantante 
Jonathan Croes y cancion tabata Canta Coro cu mi. 

Bus di Fofoti Tours envolvi den accidente frontal momento cu su brake a faya 


NA WaraWara, Polis a topa cu un Tour Bus di e compania Fofoti cu 
basta pasahero. E bus lo tabata riba un tour bishitantando parke- 
nan di luz. E accidente a sosode momento cu e bus tabata bay sali 
di WaraWara. Brake di e bus a faya y tabata net na un bahada. 
Segun nos a compronde, e chauffeur a maniobra pa no bay drenta e 
cas su dilanti. Durante e maniobra el a reacciona kitando bay na su 
man drechi, y aki ta caminda cu e ta ranca un pal’i luz por completo, 
y ta sigui bay topa cu un Toyota Tercel. Un impacto frontal hopi 
duro. 

Na yegada di Polis di Trafico a pidi presencia di ambulance y brand- 
weer. Brandweer tabata pa habri e porta di e bus p’e pasaheronan 
por a baha. 

Na nos yegada ya ambulance a sali cu un herida direccion hos- 
pital, y un rato despues un otro ambulance a wordo pidi pa 
un persona cu tabata keha di dolor. Elmar a presenta p’e pal’i 
luz cu a wordo ranca y cu n’e momento eynan ainda tabata 
tin coriente riba dje. Pues asina nos ta wak cu un tour den bus 
pa mira e parkenan di luz a caba na un accidente basta serio. 
E compania a percura pa un otro bus a yega pa por a comoda e 
grupo cu tabata den e bus cu a accidenta. 



Na un adres den Mispelstraat, un persona a bira malo y dos ta keda deteni 



DIASABRA anochi Polis a bay Mispelstraat pa un per- 
sona cu lo a bira malo. A wordo bisa cu e persona lo 
a haya un ataka, di kico no ta mueho cla. 

Prome cu e persona a bira malo, parse cu lo tabata tin 
tiramento di piedra. Na yegada di Polis mirando cu ten- 
sion tabata halto a pidi refuerso. Tabatin basta hende n’e 
adres, caminda cu n’e momento ey por a spera mas prob- 
lema. 

Na yegada di e ambulance nan a transporta e persona cu 
a sufri e ataka pa hospital. N’e mesun momento Polis- 
nan ta detene dos persona y a hiba nan warda. 

Area turistico cu caminda den mal estado 

Taxista a kap su tire 
dilanti High Rise Hotels 

DLADOMINGO mainta un taxista a pidi 
asistencia di Polis, pa un daño haci na su vehiculo. 
Esaki a sosode riba e caminda publico na altura 
di Arawalc Garden. Loke a sosode ta cu debi n’e 
caminda malo el a kap su tire, asina mes el a sigui 
core bay nort y para altura di Paseo Herencia. 
Durante cu e tabata pasando el a dal den un 
buraco cu tin den e caminda, esaki debi n’e ca- 
minda bieu den mal estado. 

Polis mesora a bay unda e kibra den e caminda 
ta y a pidi pa D.O.W pasa y busca un solucion. 
Forensys tambe a presenta pa a tuma dato di 
e incidente. Spera cu D.O.W fix e situacion 
prome otro autonan tambe sufri daño. 

Un peaton tambe por lesiona su mes ora di cru- 
sa caya, por ehempel anochi. 



Turistanan decepsiona ora nan a haya nan V-car desmantela. 


E auto tabata staciona 
den parkeerplaats di 
Caribbean Palm Village 



DIASABRA merdia Polis a bay e parkeerplaats di Caribbean Palm 
Village pa un caso di ladronicia. E ladronicia tabata dirigi riba un V-car 
marca MG. 

Na yegada nan a topa un pareha turista di edad halto cu a bira victima 
di criminalidad na Aruba. Auto cu nan a parkeer e nochi anterior pa 
mas o menos 10’or y mainta ora a lanta pa bay sali un parti tabata 
desmantela, esta e parti dilanti banda di chauffeur. 

Ladron of ladronnan posiblemente durante oranan di madruga a 
comete e acto lamentabel aki. Y pa colmo den e parkinglot di e hotel y 
cu tin camera di seguridad. 

E ladronnan aki sea nan tabata mester e luz banda robes so, of a wordo 
stroba di bay cu esun drechi tambe. 

Nan a habri e hood y kita waya di e bateria, tambe nan lo a trata di e 
bay cu grill, pero no a logra. 

Mirando cu a keda basta vinger prints atras a pidi presencia di Depar- 
tamento Tecnico (BFTO), pa mira si por ta trata di vinger print conoci 
pa nan. Spera cameranan di seguridad por a capta algo. 

PARTI MAS TRISTO 

E compania a wordo notifica, pero lo a laga sa mirando e temporada cu 
ta fin di aña, nan no tin mas auto pa duna e turistanan. 

Esey no ta tur. Segun nos a compronde tambe cu e seguro cu e turista a 
bin Aruba cune no cubri “Theft”, ladronicia. Dus, e mes lo tin cu cubri 
e gasto di auto tambe. 

Algo sumamente lamentabel p’e pareha, cu a pensa di pasa un cambio 
di aña trankil riba e One Happy Island. 

APA ta celebra otro aña record 

A ricibi 815 mil turista crucero den 2018 


ORANJESTAD, Aruba Aruba Ports Authority 
tin motibo pa celebra cu pueblo di Aruba. A 
logra otro record den 2018 ricibiendo mas cu 
815 mil turista cu a pasa algun ora riba e isla 
durante nan biahe riba crucero. 

Cifranan ta indica cu e cantidad di barconan 
cu a yega Aruba tabata algun mas cu e 352-nan 
cu a trece 792.403 pasahero crucero den 2017. 
E diferencia ta sinta den e hecho cu e algun di 
e barconan cu Aruba a ricibi den 2018 tabata 
mas grandi, y transportando mas pasahero. 

Por a constata un biaha mas cu den 2018 e 
lunanan cu mas barco crucero a yega Aruba 
tabata den januari, november y december unda 
cu tabatin 50 of mas calls di barco registra. E 
aña’ki Aruba APA tabatin e honor di a trece pa 
Aruba un di e barconan mas grandi di mundo, 
cual tabata Freedom Of The Seas di RCCL, y 
pa esaki APA mester a haci algun adaptacion 
di waf. E adaptacionnan aki ta sirbi pa den 
futuro sigui ricibi cruceronan grandi cu tur aña 
ta sigui crece den tamaño. 

Cifranan preliminar, faltando e datonan di 
october, november y december, ta mustra cu e 
luna cu mas bishitante crucero a ricibi tabata 
na januari, cu 53 calls, cu 108.298 bishitante 
crucero, mientras cu e mesun luna di 2017 
tabata 89.734 bishitante, cu ta mustra un 
aumento di casi 19 mil, sin conta e cantidad 
di miembronan di tripulacion. 

E cifranan aki ta stimula APA pa sigui traha 
pa mehora e calidad di producto Aruba y e 
waf en particular pa ricibi bishitantenan cu ta 
gusta biaha via di crucero. E cifranan aki ta 
demostra cu tur e esfuerso haci den promocion 
y principalmente atendencia di reunion di 
companianan di barconan crucero ta dunando 
na fruta. 

APA pa finalisa kier invita pueblo di Aruba pa 
compaña staf y personal den despedida di un 
exitoso 2018 ora cu riba dialuna pa 11.45 di 
mainta lo cende un pagara di un miyon tiro. 




SPECIAL ANNOUNCEMENT 

HOLIDAY CLOSING HOURS 

ln connection with the holidays our member banks will be closed for 
the public on the following dates: 


Monday, December 31 st , 2018 
Tuesday, January 1 st , 2019 
Wednesday, January 2 nd , 2019 


All branches will close for the public at 12:00pm 
All branches closed 
All branches closed 


En conexion cu dianan di fiesta banconan miembro lo cera nan porta 
pa publico riba e siguiente dianan: 


Dialuna, 31 di december, 2018 
Diamars, 01 di januari, 2019 
Diaranson, 02 di januari, 2019 


Tur sucursal lo cera nan porta pa publico 12:00pm 
Tur sucursal lo ta cera 
Tur sucursal lo ta cera 


, BANCO 01 CAKI8C 


PCMB g§ F 


^|| Royal Bank 

Den su mensahe di Fin di Aña 


Minister Chris Romero ta 
kere cu aña 2019 lo bira 
progreso realistico pa pueblo 


"E ultimo dia di aña ta un fecha simbolico cu ta invita nos na reflecciona 
riba locual e aña tras di lomba a nifica pa nos, j/ con nos ta proyecta e aña 
entrante. 

Mi tin sigur cu 2018 tabatin momentonan bony malo, pero independiente- 
mente si e tabata un aña pa recorda of no, tin personanan cu tabata t’ey 
incondicionalmente pa nos, brindando nos nan cariño sincero un aña mas. 
Maske cu amor pa otro persona ta algo cu lo bo tin di demostra durante 
henter aña, e fecha aki ta un oportunidad special pa nos demostra esnan 
importante loke nos ta pensa di nan y con esencial nan ta den nos bida”, 
asina Minister Chris Romero a cuminsa su mensahe di fin di aña. 

"Aña nobo, bida nobo” t’e frase cu popularmente nos ta scucha den e 
dianan aki, _y pa nos logra cu e aña nobo aki trece cambionan positivo pa 
nos bida, nos tin di cuminsa na cambia e manera cu nos ta percibi loke ta 
rondona nos. 


Ban ta mas positivo_y perseverante pa logra e metanan cu nos a pone pa 
2019. 

E experiencianan cu nos a biba e aña aki tabata unico y lo keda semper 
como un recuerdo payuda nos siña di nan. 

Como pais, nos a biba un añayena cu retoy obstaculo cu nos a logra su- 
pera cu solucionnan berdadero_y duradero pa nos pueblo. 

Di e manera aki, Gabinete Wever-Croes ta mantene e compromiso pa trece 
prosperidad bek pa nos Aruba. Aña 2019 lo ta un aña unda nos lo mira 
progreso realistico pa nos comunidad. Lln aña di transformacion positivo 
pa nos isla, den cual nos lo sigui construi e caminda di e futuro briyante cu 
tanto nos ta desea pa Aruba. 

Cu aña 2019 permiti abo y bo sernan keri lograyega na haya e mihor cu 
bida tin pa ofrece, balorando semper esnan cu stimabo mas, pasobra sin 
nan nada lo ta mescos. Exitoy bendicion pa e aña nobo aki!” 


MINISTERIO Dl TRANSPORTE 
COMUNICACION Y SECTOR PRIMARI0 

19 permiti at)o y bo sernan keri logra yega 
na haya e mihor cu bida tin pa ofrece, 
balorando semper esnan cu stimabo mas, 
pasobra sin nan nada lo ta mescos. 

. Exito y bendicion pa e aña nobo aki! 



ISTER Dl TRANSPORTE, 
ICAQlON Y SECTOR PRIMARIO 

WIN A SHARE OF UR T0 $2,019 
IN FREE SLOT PLAY! 

MONDAY, DECEMBER 31110AM TO MIDNIGHT 

Earn 25 slot points or 4 table credits and swipe at any kiosk to play. 
Wirv $25 to $219 in Free Slot Play. Play up to five times! 

COMPLIMENTARY BEADS, PARTY FAVORS 
AND A MIDNIGHT CHAMPAGNE TOAST 

See Player's Club for details. 


Entrante 1 di januari 2019 tin cambionan 
importante relaciona cu BBO, BAVP y BAZV 


RECIENTEMENTE a introduci algun cambio importante 
den e leynan di BBO/BAVP y BAZV cu ta drenta na vigor dia 
1 di januari 2019. 

Siguientemente Departamento di Impuesto ta informa e co- 
merciantenan di e cambionan aki. 

PRIJS DI PRODUCTO OF SERVICIO 

Un comerciante - apesar cu e tin e deber di paga BBO, BAVP 
y BAZV na Departamento di Impuesto - no ta obliga pa ley 
pa cobra su clientenan e impuestonan alci. 

E por absorba e gastonan aki mirando cu nos ta papia di un 
sistema di “omzetbelasting” y no un “sales tax”. 

Den caso cu e comerciante no absorba e gastonan di impues- 
to - entrante 1 di januari 2019 - e ta obliga di inclui e im- 
puestonan aki den e prijs di su producto y/of servicio. Pues 
den e caso aki e comerciante ta prohibi pa ofrece un prijs den 
cual NO a inclui e impuestonan menciona. 

E suma di producto/servicio cu e cliente (di e comerciante) 
ta mira den tienda t’e suma cu e cliente aki ta paga tambe na 
caha. 

No por cobra un cliente un suma mas halto na caha of ora di 
traha e factura. 

FACTURA OF RECIBO 

Entrante 1 di januari 2019 tur comerciante - cu tin e deber 
di paga BBO, BAVP y BAZV - ta prohibi pa menciona e suma 
di BBO, BAVP y BAZV riba e factura of recibo cu e ta duna 
su cliente na momento di efectua un benta. 



PERIODO TRANSITORIO 

Teniendo na cuenta cu tin comerciante cu mester adapta nan 
sistema digital relaciona cu e cambionan di ley menciona, Go- 
bierno a dicidi cu lo mantene un periodo transitorio p’asina 
duna e comerciantenan aki mas espacio pa haci e adapta- 
cionnan necesario. 

E periodo transitorio ta 6 luna y pues ta valido te cu dia 30 
di juni 2019. 

Despues di 1 di juli 2019 - e fecha cu ta premira cu e fase 2 
di Reforma Fiscal lo wordo implementa - e comerciantenan 
mester ehecuta e ley manera indica. 

BOET 

Den caso cu un comerciante no cumpli cu e prohibicionnan 
menciona, Inspector di Impuesto por impone un boet di 
maximo Afl. 10.000. 

DIMP: 


Plachincm di number ta na Aruba 



TUR departamento di Gobierno a cera Bispo di Pasco, 
pero Departamento di Impuesto ta funcionando den un 
parti special. Directora di DIMP, Luenne Pieters a splica 
cu nan ta cera oficialmente, pero nan tabata en espera 
di e plachi numbernan nobo pa aña 2019. Tabatin algun 
contratiempo cu a haya nan mes cun’e, pa loke t’e plan- 
ning. 

E planning a bay un tiki for di schedule, pero por a com- 
pronde di biaha for di Retraco cu a haci e bestelling pa 
DIMP, cu e plachinan a yega. 

Consecuentemente mester a ubica e personal pa bin 
habri e lugar y percura pa tur e plachinan wordo poni, 
p’asina otro siman diahuebs, ora cu ta habri oficialmente 
cuminsa haci e control. 

Ta un cargamento grandi. Ta hopi plachi a bin. 

Controle plaat y tambe nummerplaat caminda cu tin cu 
controla, wak e cargamento completo y planifica wak ki 
dia ta otorga e plachinan. 

Ta un sentimento tog di satisfaccion, pasobra a cera aña 
cu tur e metanan cu wordo cumpli. Kier a haya e pla- 
chinan un tiki mas na ora p’asina DIMP por haci nan 
trabao y cumpli. 

Internamente lo tin cu bay wak, hunto cu Minister, mi- 
rando cu e plachinan ta laat y e prome deadline ta fin 


di januari, wak kico lo bay haci, p’asina duna tur hende 
nan plachi di number y haya chens suficiente pa paga 
na nummerplaat y busca nan plachi, sin cu tin rijnan 
largo, sin cu tin frustracion pa banda di e cliente. 

Tin algun cambio cu lo kier trece den e otorgamento di 
e plachinan cu lo bay facilita e cliente tambe. Manera cu 
aña bolter ta spera di por anuncia esakinan tambe. 

E CANTIDAD DI PLACHINAN 

Ta hopi plachi tin, segun Pieters. En total tin por lo me- 
nos un 83 mil plachi cu a wordo besteld, hunto cu A- 
platten, taxi, esnan di bromer tambe. Ta hopi plachi pa 
por controla y percura pa tur hende haya nan plachi 
manera cu aña bolter. 

PAGO 

Ta sigui paga normal. A haci posibilidad di pago caba na 
comienso di december. Esey ta posibel. Tur cliente por 
paga. Ta solamente e buscamento di plachi lo bira algo 
cu lo bin despues, manera cu aña bolter. Lo bay haci 
un distincion di esnan cu kier nan plachi di biaha. Por 
paga semper na e oficina principal. Bin busca bo plachi, 
pero ta para den rij pa busca e plachi y si a paga online 
caba of a paga caba, lo bay tin un tipo di Happy Flow, 
caminda cu e cliente por yega riba base di cita, caminda 
cu e cliente por busca su plachi sin tin para den rij. 

Rafael Estrada: 

"Un paso gigantesco a wordo tuma cu 
firmamonto di MoU pa Fast Ferry" 



RAFAEL Estrada, co-autor di e Ra- 
port Vice, ta un di e personanan cu 
ta carga e proyecto di Fast Ferry. E 
tabatey presente durante e firma- 
mento di MoU hunto cu Minister di 
Transporte, Chris Romero na Cose- 
cha. 

E1 a comenta di ta hopi contento 
cu e por a presencia e firmamento. 
Manera cu tur e Ministernan envolvi 
a bisa, e ta un bunita paso p’adilanti 
y e ta bay trece hopi den e area di 
desaroyo economico, desaroyo turis- 
tico y desaroyo social tambe entre e 
islanan. 

CORSOU DIACUERDO 

Segun Estrada, ta bezig cu e proyec- 
to aki mas cu 8 aña caba y poco poco 
a haci un paso mas dilanti y awor a 
dal un paso gigante. Awor aki lo bay 
tende kico t’e proximo pasonan. Se- 
gun Rafael Estrada, tanto Corsou y 
Aruba lo bay purba cu comisionnan 
mixto pa guia e proceso, cu ta un cos 
hopi bunita mes. 

Tin aworaki e sosten incondicional 
di Gobierno di Corsou como di Go- 
bierno di Aruba. 

FECHA TENTATIVO 

Tur cos ta depende di varios factor 
prome cu duna un fecha. Tin cu bay 


defini kende lo bay t’e operador di 
e Fast Ferry. Despues mester bin un 
Public Service Obligation entre e Go- 
bierno di Corsou, Gobierno di Aruba 
y e operador, p’asina defini kico lo 
mester bay sosode p’e proyecto aki 
por bira un realidad. 

Hopi di e reunionnan ey a tuma 
lugar caba. Awor ta simplemente 
pa ratifica un ke otro. Por tin cierto 
cos. No sa unda e puerto di Corsou 
lo ta. Ta spera cu lo ta na Westpunt 
p’asina e ferry por haci mas buelta 
pa dia entre Aruba y Corsou. 
Potencial tin pa haci mas trip pa dia. 
Estudio cu a haci, ta indica cu tin es- 
pacio pa tres trip pa dia entre Aruba 
y Corsou. 

PASAHERO 

Segun Rafel Estrada, e cantidad di 
pasahero ta depende di e fast ferry 
cu lo bin disponibel. Fast Ferrynan ta 
scars. Na Islas Canarias, e operador 
lo bay haci un cambio den nan flota 
cu lo bay bin tres ferry disponibel fin 
di otro aña y fin di e aña siguiente. 
Ta spera cu un di e ferrynan aki por 
bin Aruba y Corsou. 

E VOLUMEN 

E cantidad di pasahero, vehiculo etc. 
ta varia entre 600, 800 y 1100 pasa- 
hero. Na auto por hiba 150 auto y 
30 pa 50 truck. Tur cos ta depende 
di e tipo di fastferry, si ta trimaran 
of catamaran cu lo bay ta disponibel. 
No sa cua por ta disponibel. 

ETRIP 

Segun Estrada, aworaki na Islas Ca- 
narias, cual t’e modelo cu a tuma, e 
Fast Ferrynan tin un turnaround di 


menos cu 20 minuut. A bisa aki cu 
lo bay haci’e den 30 minuut. Esey 
ta posibel, si bo tuma naturalmente 
e sistemanan existente cu tin eynan. 
Si kier bay haci un trip pa Corsou 
prome cu bo haya e reservacion, ta 
bay un mensahe pa Imigracion y 
Douane na Corsou pa puntra si un 
persona por drenta Corsou. Esey ta 
pasa den cuestion di seconde. 

E mesun momento ta bay un men- 
sahe pa Douane y Imigracion di Aru- 
ba, puntrando si e persona mag sali 
for di Aruba. 

Ora cu tur cos ta OK, y esey ta pasa 
den cuestion di seconde, bo ta haya 
un OK pa bo cumpra bo ticket y pa 
bo biaha. 

E firmamento di e MoU ta un paso 
hopi grandi cu a haci. Aworaki e 
Gobierno di Corsou y Aruba lo bay 
hiba e proyecto dilanti. Awor ta keda 
na nan pa Vice guia e proyecto of tin 
otro hende mas capacita maneha es- 
aki. 

BONAIRE 

Semper a wordo papia pa inclui Bo- 
naire. E proyecto mes ta pa islanan 
ABC. Ora cu a entrega e raport, e in- 
tension tabata pa tin dos frecuencia 
pa dia entre Aruba, Corsou, Boneiro, 
Corsou y Aruba. 

Den e rapport e tempo ey, direccion 
di Ports Authority a bisa cu nan no 
tin aceso n’e waf di San Nicolas, cu 
mester a haci tur kostberekening, sa- 
liendo for di Oranjestad. Esey a haci 
cu e lo tabata bira imposibel pa haci 
Aruba-Corsou-Boneiro. 

Sinembargo awor cu ta saliendo for 
di San Nicolas, esey lo por ta facti- 
bel. Aworaki Corsou y Aruba a di- 
cidi cu nan kier sigui p’adilanti cu e 
proyecto. Ta supone cu ta hopi facil 
pa incorpora Bonaire tambe. 

Tin varios reto grandi pa COA, pero nan ta prepara. 

Nicole Hoevertsz ta elabora ampliamente riba esaki awe den Time Out. No perde!!!! 

Kortsluiting den auto a 
causa candela, kimando 
un pick up Sport Track 
completamente 



DIABIERNA atardi Cuerpo di Bombero a 
sali cu urgencia direccion Safir pa un auto na 
candela. 

N’e sitio nan a topa cu un situacion unda un 
pick up Sport Track lastrando un boto a pega 
candela. Na nan yegada esnan cu tabata las- 
tra e boto a reacciona liher y a los e boto, y 
pushe mas leu. 


E boto ta di un compania di watersport, y 
den oranan di atardi ora trabou a caba tabata 
bayendo pa warda e boto. 

Di repiente banda di e dashboard algo lo a 
surgi un kortsluiting, y esalci a desaroya asina 
liher kimando e auto por completo. 

Pa colmo nan a caba di tank e pick up cu 
gasolin, dus tur esey tambe a bay perdi. A 
papia di un suma di 120 florin. 


Bomberonan na nan yegada mesora a bay 
den accion y paga e candela, aunke mucho 
mas no por a haci. 

E doño a haye awor cu un gasto inespera, y 
mester percura tambe pa move lolce a keda di 
e auto for di caminda. 



^mbian^ 0 

Schedule di tiro di pagara 


Nagico 

Dec 28 

5.30pm 

Dakota 

Setar 

Dec 28 

lOpm 

Nikki Beach 

Italo Arubano 

Dec 29 

5.30 pm 

Curaana 

On the 

Rocks Café 

Dec 31 

5.30 pm 


Renaissance 

Dec 31 

3pm 


Ritz Carlton 

Dec 31 

12pm 

Beach area 

Holiday Inn 

Dec 31 

12 pm 


Bright Bakery 

Dec 31 

1.30 pm 


Djispie 

Dec 31 

12pm 


Banco di Caribe 

Dec 31 

lpm 


AVP 

Dec 31 

4pm 


Aruba Airport 

Dec 31 

11.30 am 




Adopta un mucha pa Pasco 



E comision boluntario Blue Energy di Hilton 
Aruba Caribbean Resort & Casino a opta pa 
comparti alegria Navideño dor di duna muchan- 
an menos afortuna regalonan bunita e Pasco aki. 
Nan a comparti e idea di “Let’s adopt a child for 
Christmas” entre coleganan di e hotel y den dos 
dia e miembronan di ekipo a registra, scoge un 
regalo for di e lista di muchanan participando, 
cumpra e regalo, lor’e y entreg’e na hotel camin- 
da tur a wordo colecta y hiba p’e muchanan di 
entre 9 luna y 12 aña, cerca e coordinador di 
Wit Gele Kruis, Monique Giel. 

Un total di 66 regalo a wordo cumpra, den adi- 
cion di Care Packages cu pampers, formula y 
paña pa tienermoeders, cual a yega na un total 
di 75 miembro di ekipo generoso cu a contribui. 

E representante di Hilton Blue Energy cu a co- 
ordina e iniciativa ald tabata Jessica Valbuena, 
lcende t’e Champion Board Member di e comis- 
ion cu ta encarga cu “Travel with a Purpose”. 
Dia 20 di december, manera por aprecia riba 
potret, e Blue Energy Committee a entrega tur 
e regalonan na hoofdkantoor di Wit Gele ICruis, 
caminda cu nan a wordo ricibi pa Director Gino 
Goeloe. 

E Blue Energy Committee ta representa vitali- 
dad, pasion y orguyo cu ta representa e miem- 
bronan di ekipo, como parti di e Hilton brand. 
E ta un expresion di e espirito unico cu e miem- 
bronan di ekipo ta demostra nan huespednan, 
nan comunidad y demostra otro. 

E comision boluntario ta reuni mensualmente 
pa establece metanan y priorisa plannan cu lo 
encurasha cada uno pa yena e mundo aki cu luz 
y e calor di hospitalidad. 

E diversidad di e diferente miembro di e depar- 
tamentonan ta permiti e comision pa un inter- 
cambio rico na opinion, ideanan, y perspectiva, 
cu ta resulta den un enfoke colectivo pa logra 
resultadonan excepcional. 

Cheers to the New Year! 

Wishing you a wonderfui and prosperous 2019 
from the team at Gamma IT Solutions 



0x 


JRT 

ACCOUNTING 



Beautiful moments , 
treasured memories 

&all the blessings 
a heart can knoic. 


ARUBA PORTS AUTHORITY N V 


Happy J\e® Year 2019! 


Aruba Ports Authority (APA) N.V. | www.arubaports.com 

Aña Nobo y nos Dande 

Celebracion di fin di aña y bon deseo pa Aña Nobo 


BISPO di Aña Nobo t’e inicio di un bunita tradicion cu 
ta sigui te 6 di januari cu ta Dia di Tres Rey. Despues di 
Pasco di Nacemento ta prepara pa Aña Nobo. 

Ta celebra Aña Nobo cu musica y hopi cuminda manera 
sopi bestia chikito y tambe stoba di bestia chikito. Hun- 
to cu esaki no por falta un pida ‘boyo’, traha di maishi 
rabo, cual tabata un tradicion bieu. 

Esakinan ta ofrece n’e bishitantenan cu un bon deseo na 
tur esnan cu yega n’e cas. 

E Arubiano tabata gusta cuminda sala y tabata un tradi- 
cion grandi durante cambio di aña cu mester tin carnisa 
of suls y un sabroso cos di pasa boca pa bishita inespera 
p.e. e fiesta y ambiente ta sigui te den oranan di mainta. 
Un di e bebidanan cu ta ofrece durante Pasco y Aña 
Nobo ta chuculat’i pinda, cu tabata sirbi cayente y no 
tin chuculati den dje. 



Nos to deseo nos 
miembronon y 
P ueblo di Arubo 
Bon Año 2019 
Cu e Año nobo frece 
hopi Bendicion den 
codo hogor 


Imagina bo cu ta 1883, cien y pico aña pasa, mas o me- 
nos 11:30 p.m., mey ora prome cu e mey anochi, den e 
hogar Arubiano na mas of menos e ora ey, e mama lo ta 
bariendo e cas, maske cu e tabata limpi caba. 

Tambe tabata sencia e cas pa core cu mal spirito di e aña 
bieu. Tabata habri tur bentana y porta pa mas of menos 
dos minuut prome cu mey anochi y cada miembro di 
famia ta bay para pafo dilanti porta di cas pa ricibi Aña 
Nobo. 

Ora mainta habri e dia ta sigui mescos cu Pasco ya cu e 
hendenan tabata lanta tempran y prepara pa bay misa. 
Despues fiesta ta cuminsa y tabata cuminsa bishita otro. 
E diferencia grandi cu Pasco tabata cu tabata compaña e 
actividad cu bebida y bailamento. 

E dushi di e temporada aki ta cu ta na Aruba so nos ta 
celebra esaki asina y nos tin nos Dande. 

Mientras cu e hendenan tabata come y bebe, e musi- 
conan ta pasa bishita bisiña cu nan instrumentonan 
musical pa ofrece e ‘Dande’ tradicional. Esaki tabata y 
ta un bendicion caminda cu solamente un cancion pa e 
ocasion ey. 

Nan ta pasa di cas pa cas p’asina ofrece nan mihor deseo 
p’e Aña Nobo, cantando e ‘Dande’. Naturalmente nan 
tabata bon ricibi y e hendenan tabata tira placa (cen, 
placa gay, cepelin, depchi, diesplaca, un patin, etc.) y 
tambe boyo den e sombre. 

E musiconan por a sinta come y bebe algo. E custumber 
aki nos ta yama ‘piki punta’ (di punta pa punta). 

E grupo tabata cuminsa toca despues di tiro di dia 31 di 
december y ta sigui cu esaki te cu dia 6 di januari, Dia 
di Tres Rey. 

Den e paranda ora algun musico ta sinti nan mes cansa 
e tempo aya tabata dal un comi di sopi di bestia chikito 
y ta sosega den veranda di e cas pa despues sigui cu e 
paranda di Dande. 

Esaki ta un dushi temporada, y tradicion unico y buni- 
ta den nos cultura Arubano. Departamento di Cultura 
Aruba ta desea henter e pueblo di Aruba un dushi y 
prospero Aña Nobo 2019. 

1ADESEAE 
PUEBLO Dt 
ARUBA UN BON 
AÑA NOBO 2019! 



ROBERTSON 

FIRE PROTECTION NV 

L,G, Smilh Blvd 150 (Certified Mega Mall) - Orsojestad 

www.Brubafireprotection.com 
TEL. 297-588-1918 


Nos ba desea 
henber Pueblo di 
Aruba un Feliz y 
Prospero aña 2019 




( 

La Cabana Beach Resort & Casino ta 
transmiti alegria Navideño 


E gala anual di Pasco a tuma lugar na Re- 
naissance Convention Center entreteniendo 
asina e asociado y miembronan di gerencia 
na un evento di gala unico. 

MC Johnny Koclc a duna bon bini na tur e 
invitadonan elegante bisti, cu a wordo saluda 
na porta pa Gerente General Joe Najjar, su 
Executive Committee y tur Hefe di Depar- 
tamento. 

DJ Metropolis a entretene tur presente y e 
invitadonan por a saca potret n’e Instant 
Studio y Santa Claus tabatey pa pose cu e in- 
vitadonan pa saca potret di famia y pa scirbi 
nan verlanglijst pa Pasco. 

Net prome cu a habri e buffet delicioso, Jes- 
sica Franken, Assistant General Manager a 
duna un bendicion Navideño conmovedor. 

Durante e cena tabata turno di e Gerente 
General Joe Najjar pa duna su mensahe di 
Pasco cu a wordo sigui pa musica di Tsunami 
te den oranan di madruga. 

E anochi a wordo dedica n’e tan anticipa pre- 
mio di Associates of the Year 2018, e prome 
finalista, Supervisors of the Year 2018, Man- 
agers of the Year 2018 y Team of the Year 
2018. 

Unabes cu e parti di premiacion a finalisa, 
Tsunami a regresa cu musica contemporaneo 
y a yena e pista di baile di Convention Cen- 
ter te den oranan laat di anochi. 

E anochi a wordo conclui cu un rifa cu premi- 
onan magnifico, dos grocery shopping spree, 
uno di 500 florin y e otro di 1000 florin n’e 
supermercado di escogencia di e ganador, y 
un dinner pa dos persona na Islander Grill. 

E celebracion tradicional ta trece e asocia- 
donan hunto, pa deseo otro un Bon Pasco 
y Feliz Aña nobo yena cu productividad y 
amistad. 

Magic FM ta revela e 100 cancionan mas grandi di aña 


MANERA tradicion, e aña aki 
MAGIC FM ta bolbe bek cu su Top 
100, cual t’e cancionan mas grandi 
di aña 2018. E evento radial aki lo 
tuma lugar awe dia 31 di december. 
Durante e conteo, lo parti hopi pre- 
mio atractivo incluyendo pasashi, 
placa cash, cahanan di cerbes y te 
hasta un Samsung S9! 

E aña aki e hostnan di e conteo re- 
gresivo ta wordo anima pa DJ Reno 
y DJ Vibez kendenan for di 9or di 
mainta lo cuminsa live na studionan 
di MAGIC FM. Hunto nan lo pasa 
riba e cancionan cu domina den 
2018. Aunke expectativanan ta hal- 
to, segun DJ Reno esnan cu ta sigui 
MAGIC su top 40 tur siman, ya caba 
por tin un idea di cual t’e cancionan 


cu a acapara mas atencion. 

Cu hopi experiencia den mundo di 
musica, e ta comenta cu e aña aki 
e genero di reggeaton a sa domina 
bastante, como tambe hopi hit di ar- 
tista local. 

DJ Reno ta comenta cu e ta prepara 
p’e jornada largo cu su cups di lamo- 
enchi cu honing p’asina e stem no 
sufri mucho. 

Dj Vibez ta bisa cu ainda e no tin 
ningun ritual estableci, pero e ta 
bebe su awa si. 

Tur dos ta cla pa anima pueblo. Por 
ultimo, MAGIC FM ta extende un 
invitacion cordial na pueblo di Aru- 
ba pa sintonisa e grandioso conteo 
regresivo cu MAGIC 96.5 FM. 

Empleadoncm di Caribbean Palm 
Village Resort tin curason grandi 




BANCO Dl CARIBE 

OFFICIÉLE KOERSEN TEN OPZICHTE VAN DE ARUBAANSE FLORIN 


GELDIG OP 28 Dec, 2018 EN TOT NADER ORDER 


valuta 

aankoop van publiek 


verkoop aan 


bankpapier 

wissels, CHQ's 
reischeques en 
overboekingen 

publiek 


Ned. Antil. Gulden 

Per ANG 100 

ANG 

98.00 

100.00 

biljetten 

chq./overboeking 

100.20 

100.00 

Amerikaanse dollar 

USD 

1.77 

1.78 


1.80 

Canadese dollar 

CAD 

1.29 

1.31 


1.33 

Zwitserse frank 
(per 100) 

CHF 

181.31 

182.03 


182.83 

Pond sterling 

GBP 

2.19 

2.24 


2.30 

Japanse yen 
(per 10.000) 

JPY 

159.94 

161.40 


163.02 

EURO 
(per 100) 

EUR 

202.35 

204.20 


206.25 

Deense kroon 
(per 100) 

DKK 

26.36 

27.08 


27.88 

Noorse kroon 
(per 100) 

NOK 

19.45 

20.17 


20.97 

Zweedse kroon 
(per 100) 

SEK 

18.88 

19.60 


20.40 


DEN espirito di e temporada, e emplead- 
onan di Caribbean Palm Village Resort a di- 
cidi di conhuntamente traha 10 basket cu 
cuminda y entreganan net prome cu Pasco 
pa famianan menos afortuna den districto di 
Paradera y Noord. 

Manera por wak riba e potretnan, duna na 
otro di berdad kiermen ricibi, como cu e em- 
pleadonan di Caribbean Palm Village Resort 
a pasa dushi organisando e campaña caritati- 
vo aki, colectando cuminda, paketa nan y en- 
trega nan personalmente na nan destinacion. 
Riba potret por aprecia tur e basketnan yena 
cu comestibel cla pa wordo entrega n’esnan 
den mas necesidad. 

Caribbean Palm Village a celebra e temporada aki 



E celebracion di Pasco anual di Caribbean 
Palm Village Resort a sacudi Indian Rock Gar- 
den cu e titulo di Employee of the Year cu Ja- 
neth Brinkman como e ganadora, lcende tambe 
a wordo premia cu e titulo di Employee of the 
4th Quarter pa 2018. 

Janeth Brinkman a wordo honra dor di General 
Manager interino Astrid Muller, den recono- 
cimento pa su trabao sobresaliente y actitud 
positivo. 

E nominadonan p’e di 4 kwartaal pa 2018 a 
inclui e diligente Agnes Arias di Housekeeping, 
e creativo Mislady Fingal di Activities, y esun 
cu ta traha duro Kenjah Howell di Front Desk. 
Muller a continua na splica cu cada kwartaal 
e hotel ta selecta algun nominado p’e titulo di 
Employee of the Quarter y na final di aña sola- 
mente un persona lo wordo nombra como Em- 
ployee of the Year, sinembargo tur nominado ta 
digno di elogio, el a splica, mientras el a invita 
tur pa join y saca un potret hunto. 

Durante e anochi, nan a elogia tambe tur es- 
nan cu a bay e extra mile dunando nan un to- 
ken special di aprecio, y nan ta lo siguiente: 
Jean Philemon, Housekeeping; Henrica Tromp, 
Housekeeping; Ramona Kelly, Housekeep- 
ing; Mislady Fingal, Activities; Elvis Tromp, 
Purchasing; Gilberto Sapataro, Housekeep- 
ing; Cesar Martinez, Housekeeping; Nattalee 
Morisson, Housekeeping; Janet Brinlonann, 
Housekeeping; Evelyne Boekhoudt, Front- 
Deslc; Robeshca Vrolijk, Front-Desk; Rashi- 
da Gomez, Front-Desk, y Deborah Rasmijn, 
Front-Desk. 

E ceremonia di premiacion a demostra e laso 
entre e asociadonan y e espirito di respet mu- 
tuo y cooperacion na abundancia n’e timeshare 
hotel intimo situa na Noord. 

Riba potret por aprecia e celebracion di logro y 
e reconocimento di e asociadonan cu a sobre- 
sali, pa e miembronan di gerencia di Caribbean 
Palm Village Resort. 

La Cabana Beach Resort & Casino a 
nombra su mihor empleadonan pa 2018 

N’E fiesta recientemente La Cabana Beach Resort & 
Casino orguyosamente a anuncia cu Rufina Orman di 
Accounting a gana e titulo di Associate of the Year 2018, 
sigui p’e prome finalista Micherlande Prophet di House- 
keeping, Jeanette Brooks di Food & Beverage a wordo 
eligi Supervisor of the Year 2018, y Igmar Franken di 
Food & Beverage a gana Manager of the Year 2018. 
Team of the year a bay pa Departmento di PBX. Miem- 
bronan di e Executive Committee, Joe Najjar General 
Manager, Jessica Franken Assistant General Manager, 
Pierre Kock F&B Director, Daniel Aguirre Chief En- 
gineer, Tessely Koolman Human Resources Director y 
Marc Anthony Financial Manager tabata presente pa 
entrega e premionan n’e asociadonan cu a traha duro y 
a pose pa algun potret conmemorativo y a uni nan mes 
n’e aplauso p’e trabao bon haci. 

Entre e nominadonan pa Associate of the Year tabatin 
tur esnan cu a gana e titulo di Associate of the Month: 
Alexander Werleman di PBX, Roshaline Croes di F&JB, 
Diahaira Vrolijk di Owners Services, Henry Garcia di 
P&B, Christopher Carolina di Security, Marina Stamp- 
er di F&B, Janet Reid di Front Office, James Williams 
di Security, Dean Sandikrama di Security y Naisa Nurse 
di Health Club. 

Entre e nominadonan pa Supervisor of the Year tabatin 
tur esnan cu a gana e titulo di Supervisor of the Quar- 


ter: Juan Marquez di Housekeeping, Luz Adriana Danje 
di Kitchen y Adriana Tromp di Housekeeping. 

Entre e nominadonan pa Manager of the Year tabatin 
tur esnan cu a gana e titulo di Manager of the Quarter: 
Nilda Girigori di Housekeeping, Rina Geerman di Own- 
ers Services y Franlc Sabajo di Engineering. 

Entre e nominadonan pa Team of the Year tabatin tur 
esnan cu a gana e titulo di Team of the Quarter: Depart- 
mento di F&JB, Housekeeping y Security. 

E ganadornan a wordo elogia pa nan dedicacion na nan 
trabao y nan amor y aprecio di parti di e huespednan, 
p’e orguyo cu nan ta sinti pa nan trabao, nan nivel halto 
di participacion cu e organisacion y huespednan, nan 
perspectiva positivo, nan actitud cariñoso, atecion pa 
detayes, nan optimismo, motivacion excepcional, en- 
folce structura, y e apoyo di e hotel su mision pa crea 
vacacionnan memorabel, y su creencia di ‘Hospitality 
Happens Here’. 

Riba potret por aprecia e ganadornan cu nan premio. Tur 
ganador a wordo presenta cu un gran cantidad di regalo 
incluyendo escultura conmemorativo, baslcet di Pasco, 
un suma generoso pa sigui curso, weekend stays, din- 
ners, star points, stacionamento special, gift certificates 
y airline tickets. 

Christmas Dinner Fundacion Sea Bunita Sea Bo Mes 


TUR aña den e di dos aña di estudio, e studiantenan 
di Universidad di Aruba di Facultad Finansa, Economia 
y Mercadeo ta ricibi e oportunidad di forma parti di e 
modulo Proyecto Social, caminda lo tin cu traha den 
un grupo di 6 pa 7 studiante unda nan tin e previlegio 
di contribui cu nos sociedad dor di yuda un fundacion. 

E grupo ta encera: Kelin Acosta, Thayrenne Becker, Tati- 
ana Jimenez, Manuel Paula, Franchelina Paula y Sharyll 
Tromp. 

E motibo dicon e grupo aki a scoge e fundacion Sea Buni- 
ta Sea Bo Mes ta pasobra nos ta sinti hopi identifica cu 
e mision di e fundacion caminda cu e balornan di inte- 
gracion, educacion y inclusion p’e mucha/hobennan cu 
Down Syndrome y Autismo ta hopi importante pa resalta. 

Ademas, nos a encanta cu e fundacion ta organisa un 
fashion show tur aña unda e miembronan di e funda- 
cion ta modela hunto cu e artistanan conoci riba Aruba. 

Fundacion Sea Bunita Sea Bo Mes tambe ta traha buni- 
ta calendario caminda riba e calendario bo por mira e 
miembronan di e fundacion hunto cu nan mayornan. 
Mirando cu e temporada di fin di aña, e studiantenan 
conhuntamente cu e directiva di e fundacion a bin cu e 
idea pa organisa un cena di Pasco p’e miembronan di e 
fundacion. 

E motibo di e evento aki ta pasobra e lo ta prome biaha 
cu e miembronan di e fundacion lo disfruta di un cena 
di Pasco. 

Nan a plania un cena di Pasco na Divi Tamarijn. Du- 
rante e anochi alci e mucha/hobennan a disfruta di un 
anochi ameno y magico caminda nan a come, papia y 
balia y Santa Claus tambe tabata presente pa por a en- 
trega regalo na cada mucha/hoben. 

Grupo organisatorio kier a extende nan gratitud n’e 
siguiente organisacionnan cu a yuda nan tremendamente 
cu e evento: Divi Tamarijn All Inclusive pa sponsor nos 
e lugar y cena p’e mucha/hobennan; Kristie’s Jewels cu a 
sponsor nan e fondo pa cumpra e regalonan, decoracion 



y p’e Santa Claus; Maggy’s y DA Drogist Aruba cu nan 
a sponsor nan e regalonan; e empleadonan cu a yuda 
nos durante e anochi y pa e Santa Claus cu a yuda ani- 
ma e evento y entrega e regalonan n’e mucha/hobennan. 

Tambe nan kier a gradici e directiva di e fundacion, sra. 
Marianela y sr. Hans Geerman y e mayornan di e mu- 
cha/hobennan p’e oportunidad y confiansa den e grupo 
di studiante pa por a organisa e evento. 

Dr. Guaicaipuro 
Jimenez a 
reuni cu referee 
Olimpico 
Guillermo 
Rodriquez 

DIAMARS anochi Presidente di Aruba 
Taekwondo Bond AR.TBO, dr. Guaicaipuro 
Jimenez a reuni cu referee Olimpico Guill- 
ermo Rodriquez. 

Guillermo Rodriquez ta di bishita na Aruba 
pa pasa algun dia di descanso hunto cu su 
famia. Guillermo Rodriquez a para referee 
den dos Olimpiada y den varios campeonato 
grandi manera Grand Prix, Pan Americano, 
campeonatonan mundial y tabata na Aruba 
den luna di november pa Best of the Best 
2018 organisa pa Brazil Taekwondo Sticht- 
ing. 

Guillermo Rodriquez a bisa dr. Guaicaipuro 
Jimenez cu Aruba por conta cu su presencia 
un biaha mas den Best of the Best na luna di 
november 2019. 

Despues di Best of the Best Guillermo Ro- 
driquez a ricibi varios invitacion pa para ref- 
eree y duna curso di referee. 

Dr. Guaicaipuro Jimenez ta orguyoso di por 
tin refreenan Olimpico cu ta scoge Aruba pa 
fungi como referee. Guillermo Rodriquez a 
bisa cu p’e proximo Best of the Best e ta de- 
sea pa tin video replay p’e peleanan di e cat- 
egoria di Junior y Adulto pa duna e evento 
un tolce mas. 

Dr. Guaicaipuro Jimenez a menciona tambe 
cu pa aña 2019 Aruba ta bay tin maat di Oc- 
tagon cu ta bay wordo usa den e eventonan 
y pa Best of the Best 2019. 

E siman aki Guillermo Rodriquez ta bay pa 
cuminsa prepara pa tur e eventonan di aña 
2019. 

Paradera Park Apartments ta 
celebra su aniversario di plata 


PARADERA Park Apartments ta un escape tropi- 
cal exclusivo, y ta propiedad priva y ta wordo maneha 
pa socionan Deborah de Weerd y Henk Steenbergen. 
Manera e nomber ta indica, e ta situa den centro di 
Paradera, e curason di nos isla. 

E full-service apartment resort a wordo estableci bin- 
ticinco aña pasa pa un par di empresario visionario Eu- 
ropeo cu a nota e ausencia di vacation rentals chikito y 
intimo. 

Mayoria di e bishitantenan e tempo ey tabata lceda na 
hotelnan tradicional, pero De Weerd a predici cu e seg- 
mento di e mercado di vacation rental lo crece y el a con- 
strui un complex di 10 studio masha bunita rondona pa 
naturalesa, cadushi, baranca y matanan di divi y aleha 
di centro di ciudad, cual nan a maneha exitosamente 
durante mas di un decada. 

Y despues, 13 aña pasa, Deborah y Henk lcende tabata 
di vacacion aki na Aruba di nan carera exitoso na Hu- 
landa, a dicidi di complace cu e deseo di Deborah su 
mayornan pa retira, y para den nan sapato y a muda 
pa Aruba pa asumi e rol di propietario di Paradera Park 
Apartments, full time. 

Nan a traduci e amor ilimita cu nan tabatin p’e propie- 
dad y e isla den un negoshi exitoso, awor cumpliendo su 
di 25 aniversario, manera un full-service oasis tropical. 
Atrabes di tempo Paradera Park Apartments a converti 
den un boutique resort intimo di 17 kamber, cu ta inclui 
deluxe studios, suites di un of dos lcamber, ofreciendo 
un front office y un gift-shop, cu un tour desk amabel, y 
servicio di housekeeping diariamente. 

E hardin cu awor ta famoso pa su flornan unico, a con- 
verti den un escape famoso tanto pa huespednan local 
como tambe pa bishitantenan internacional. 

Tanto Deborah como Henk ta hopi enfoca riba e 
huespednan y ta boga pa servicio personal como e clave 
pa scorenan halto di satisfaccion di huespednan, cual a 
conduci na diferente premio di review sites manera Tri- 
pAdvisor y Zoover. 



Como propiedad propio y maneha pa nan mes, Debo- 
rah y Henk ta orguyoso di por duna bon bini na hopi 
bishitante cu ta regresa tur aña y ta continua na com- 
parti nan conocimento di e isla pa yuda nan explora y 
disfruta di e singularidad di Aruba. 

Miembro di Aruba Hotel & Tourism Association, cali- 
fica como un di e mihornan pa TripAdvisor. 

Di acuerdo cu Gregorio Wolff 

Stranheronan rico ta kere cu placa ta riba ley 



ULTIMO tempo ta masha hopi 
problema y Gregorio Wolff ta haya 
cu varios stranhero rico, kendenan 
ta biba na Kamay den masionnan di 
mas cu $lm y kendenan ta lcere cu 
nan ta doño di e bario. 

Di acuerdo cu Gregorio Wolff, e mes 
pa hopi aña caba tin un cunucu, cu 
ta den groengebied di Kamay. 

Na 2007 Gobierno a pasa 4 pida 
tereno cu tabata den groengebied, 
como eigendomsgrond pa 4 stranhe- 
ro, cada un ±_ 1250 m2, banda di su 
cunucu, cu un caminda publico cu 
semper el a uza. 

Hopi biaha caba, nan ta pone obs- 
táculo riba e caminda publico unda 
e ta pasa cu su auto, pasobra segun 
nan e ta un caminda priva pa nan so. 
Segun nan, Gregorio Wolff mester 
pasa otro caminda. Pesey nan ta 
pone riba caminda piedranan gran- 
di, ziem bieu, porta di auto bieu, y 
hasta prikkeldraad p’e no pasa. 

Cada biaha Wolff ta bisa ta yama 
polis y Polis ta papia cu nan, bisando 
cu e caminda ta publico y hopi biaha 
Polis mes, ta kita e obstaculonan for 
di riba caminda. 


Siman pasa atrobe nan a tira obstá- 
culo riba caminda y gritando Wolff 
cu e caminda ta priva, pa nan so. 
Nan ta grita cu nan a paga miyones 
di dolar pa nan casnan, pesey e ca- 
minda mester ta pa nan so, Wolff, ni 
otro hende no mag di pasa. 

E postura excepcional di hende rico y 
malvado, kendenan ta kere cu placa 
ta riba ley y nan no kier tin nada di 
haci cu hende local. 

“Bo no por discuti cu nan ya cu nan 
no por rasona y mesora nan ta bisa 
cu nan tin razon, paobra nan a haci 
inversión miyonario y nan ta grita, 
“We Have The Money”. Hasta nan 
a bira asina fresco di bisa cu dor di 
nan Money pronto mi cunucu lo 
bira di nan. 

Mi a bolbe yama Polis y Polis tur 
fada, a bolbe splica nan cu e caminda 
ta publico y tur hende tin derecho di 
pasa riba e caminda y a ordena nan 
pa nan kita tur obstáculo for di ca- 
minda. 

Polis malcontento na final a bisa 
nan cu si nan lcier p’e caminda bira 
priva nan mester bay Gobierno cer- 
ca e gobernantenan responsable pa 
gobernantenan haci e cambio p’e ca- 
minda bira priva. 

Esey a lceda como un sorto di pal- 
abracion di Polis cu nan y nan ta bay 
cerca gobernantenan. Ya nan a mus- 
tra caba unda nan ta bay traha un 
muraya di beton pa mi no pasa. E 
postura excepcional aki ta, coy hari, 
pero mesora coy yora, con un ser hu- 
mano cu ta stranhero na otro pais 
por pensa asina teribel cu e local no 
tin derecho. 


Cada biaha mi a bisa nan cu e stra- 
nhero cu no ta respeta nos leynan, 
mester baha na awa. 

Pero berdad mester bin un final, tin 
hopi stranhero rico na Aruba, kend- 
enan ta lcere cu nan ta excepcional, 
pasobra nan tin Money y nan ta lcere 
di por haci y deshaci cu Arubiano”. 

Gregorio Wolff a bisa di ta fada y 
segun e, Polisnan tambe ta fada. Por 
yega un dia cu e como bon Arubiano 
t’asina rabia, e lo no ta yama Polis 
mas y e mes ta tuma husticia den su 
man. 

Wolff ta spera cu gobernantenan 
ta tuma e decisión corecto y e bisa 
e malbadonan alci, e ta yama nan 
malvado, pasobra ta cuanto biaha a 
yama Polis pa bisa nan e berdad, cu 
e caminda ta publico y pa nan acep- 
ta esaki den bon. 

Pues gobernantenan tin dos opción, 
ora e malbadonan alci trece nan peti- 
cion. 

Opcion 1, gobernantenan ta para 
duro como Arubiano, esta gober- 
nantenan soberano, pro-Aruba y e 
caminda ta lceda publico y ta pone 
esalci por escrito p’e stranheronan 
concerni. 

Opcion 2, Gobernantenan pa “dos 
placa” ta dobla, nan ta bira chupado 
anti-Arubiano, tuma e placa sushi, 
corumpi nan mes y despues haci e 
caminda priva. 

Gregorio Wolff lo no biba cu e de- 
cisión aki, e gobernantenan cu tuma 
e decisión alci, pa resto di nan bida, 
nan tin cu biba un bida amarga . 

E tin confianza cu nos gobernan- 
tenan lo scoge pa opción 1. 

Anuncio Morto 

Na nomber di companianan di 
Winklaar Holding N.V. 

Panaderia del Pueblo 
Toko Dakota 
Latif Appartment 
AWEMainta 
Den Noticia 



Ta anuncia e trislo noticia di fayecimento di 



Sra. Comella (Corrie) Kelly 

Mihor conoci como Chichi 


Na bida tanta di directornan di e companianan menciona 



Cu Chichi sosega na paz. 

Semper e lo keda den nos memoria 

A$fra 

'Çuvtenal *%04M & (jfaematofUf 

"Cu palabra agradabel bo ta gana hopi amigo, 
palabra cariñoso ta hacibo hende di hopi hende" 

Cu inmenso tristesa, pero hopi agradicido pa e bida cu 
ela biba memey di nos y pa tur e amor cu ela comparti 
cu tur esunnan cu tabata rondone, nos ta anuncia 
fayecimento di nos ruman y tanta stima: 



Cornelia Genara Kelly 

Mihor conocir como tanta Chichi of Corry 
* 2 maart 1944 -128 december 2018 

Na nomber di su rumannan: 
tPedro Daniel Kellyy famia 
tMercelina Agustina Winklaar - Kelly y famia 
tLeonorTecla Kelly 

tPetra Alexandrina Winklaar - Kelly y famia 
tGabriel Arcangel Kellyyfamia 
Asuncion Maria Maduro - Kelly y famia 
tJuan Federico Kellyy famia 
Pedro Melacio Kelly y famia 
Isabel Susanna Tromp - Kelly y famia 
tMauricio Cayetano-Kelly y famia 
Rufina FelecitaTromp - Kelly y famia 

Mescos cu yiu: 

Indra y Jorge Naveda Chirinos -Tromp y famia 

Vanessa y Netto Zara y famia 

Julissa Tromp y Jovino Falbru y famia 

Cesar Kelly y famia 

Caryl Kelly y famia 

Lilian Lampe - Kelly y famia 

Michael Kellyy famia 

Mescos cu nieto(a)nan: 

Chai'm Chirino y famia - Henna Chirino - Keisy Chirino 
- Rudney Zara - Joshua Zara - Idmarg Puente - Jorge 
Luis Naveda Chirinos - Jordan Naveda Chirinos - Zinha 
Falbru 

Su hendenan di turdia: 

Coleta Zschuschen - Gregory Maduro - demas 
hendenan di cuido di Wit Gele Kruis 

Tur subrino y subrinanan, primo y primanan, ihanan, 
bisiñanan y conocirnan 

demasfamianan: 

Kelly, Maduro, Winklaar,Tromp, Ridderstaat, Luidens, 
Jansen, Laclé, Orman, Silva, Loefstop, Kock, Odor, Croes, 
Chirino, Richardson, Arts, Suarez, Hernandez Lara, 
Lampe, Naveda Chirinos, Zara, Falbru. 

Ta haci un invitacion pa acto di entiero cual ta tuma 
lugar Dialuna 31 di December 2018 pa 11:00 di mainta 
na Misa Inmaculada Concepcion na Santa Cruzy 
despues lo sali pa santana na Sabana Basora. 

E restonan mortal di tanta Chichi lo ta reposando for di 
9:00 di mainta den Misa Inmaculada Concepcion. 




Aufora 




‘Çutt&ial r?W & (jnematwuf, 


Laga tur locual cu ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Y laga esakinan termina den tur buniteza. 

Cado Wever 


Cu inmenso tristeza pero agradecido pa tur locual e la 
nifica pa nos, nos ta anuncia fayecimento di nos pilar di 
famia: 

Anna Maria 
Kock-Krozendijk 

*12-11-1932 - 126-12-2018 
Vuida di Melecio (Bubu) Kock 

Na nomber di su: 

Yiunan: 

Roslin y Quito Maduro 
Margriet y Toy Balentin 
Franklin (Niek/Nick) y Gabiria Kock-Dijkhoff 
Milly y Ewoud Jonker 
Raymond (Monty) y Roelien Hofman 
Evelyn y Jose Suarez Menendez 

Yiu di crianza: Elia Kock y Ruben 



Nieto(a)nan: 

Luigi y Farrah, Amanda y Alan, Letizia y Yonina, Dañela, 
Kenny y Rigella, Rainier, Darryl, Dyantha y Endry, Midjay 
Kaj, Jamyl, Zytha y Adam, Alizé, Isis y Fedde 


Bisanieta: 

Imani (su pret’i wowo) 


Rumannan: 

tCleotilda Krozendijk y yiunan 
tJuan Krozendijk, Alicia y yiunan 
Ninita Krozendijk 
tCornelia, Freddy y yiunan 


Swaycuñanan: tLuis, tFrancisco, tJose, Chichi, 
Beto, Kimo, Ina, Crismo, Juan y famianan 


Su ayudante cu a cuid’e y a stim’e hopi: Gayle (Angie) 
Ardenne 


Sobrino y sobrinanan stima, primo y primanan, amigo y 
amigonan cerca, bisiña y ihanan 

Demasfamia: Krozendijk, Kock, Maduro, Balentin, 
Dijkhoff, Jonker, Hofman, 

Suarez Menendez, van Hulsen, Croes, Koolman, 

Bikker, Farro, Coutinho, Sint Jago, Oduber, Brito, 

Stoop, Meis, Ter Punt, De Cuba 

Disculpa nos cu den nos tristeza nos por a lubida un of 
mas famia of persona. 

Oportunidad pa condolencia: Aurora Funeral Home, 
diaranson 2 di januari 2019 di 7’or pa 9’or di anochi. 

Ta invita pa e acto di entiero cu lo tuma lugar diahuebs 
3 di januari 2019 di 9’or pa 11 ’or di mainta na misa 
Inmaculada Concepcion despues saliendo pa Santana 
Pastoor de Vries na Sta. Cruz. 


Enbes di flor of krans lo tin un box disponibel pa 
donacion pa un bon causa, 

Nos ta lamenta cu despues di entiero nos no por ricibi 
bishita di condolencia na cas. 



'ZtM&uzl ‘Téome & (fyiemeitoruf 


“We seem to give them back to you, O God, who gave them 
first to us. Yet as you did not lose them in giving, so we do not 
lose them by their return. Not as the world gives do you 
give.Life is eternal and love is immortal, and death is only a 
horizon limited by our sight.” 

William Penn 
RossiterW. Raymond 
Fr Bede Jarrett, O.P. 


Nos ta debolbe na Bo Señor, O Dios 

Marguerite 
Marie-Thérése 
Croes-Duplessy 

“Ridder in de orde van Oranje Nassau” 

Miho conoci como 
“Marie-Thérése, Mamew, Maite, Madame Max” 

Viuda di J. Max Croes di exTexas Furniture Store 

Naci na Haiti, 16-11 -1931, imigra pa Aruba na anja 1949 y 
fayeci aki dia 27- 12 - 2018 

Su yiunan: 

Guisela 

Paul R. “Dadou” y Irene 
Karine 

Arielle y Wilner 
Max “Junior” 

Jocelyne 

Su sobrina manera yiu: Anouk y Johan 
Su nieto- y nietanan: 

Garrett y FrankJan, Giliéne“Gigi”, Garvey y Amaryllis 

Joanne, Marie-Thérése, Elizabeth 

Paul y Ellen, Philippe y Ambar 

Shawn y Anacarina, Solange, Sagine Sabrina 

Tess, Chloé-Louise 

Su bisanieto- y bisanietanan: 

Zen, Sienna, William, Max, Eli, Vinn, Ariana, 

Amélie Sagine, Jamila y Zoé 

Su ruman: def. Raymond 

Su cuña: Nanette 

Su sobrino: Thierry y Tessa, yiu Joél 

Su cuña: Sra. vda. Jacintha “Chichi” y famia 

Su sobrina- y sobrinonan di parti di su difunto casa, esnan 
mas yega na dje Diana, Magda, Rosalda, Elvis, Milva 
“Lenchie”, y demas sobrina- y sobrinonan y nan famia 

Su primo- y primanan y demas famia na Aruba y den exterior 



Su bisinjanan, ihanan, amigay amigonan, conocirnan aki na 
Aruba y den exterior 

Su amistadnan cu a traha hunto cu ne como boluntario den 
diferente organisacion aki na Aruba 
entre otro SMOA, Famia Planea, Alliance Française, Womens 
Club of Aruba (Lifemember), 

UN Aids, National Aids Comittee. 

Comunidad Haitiano 

Acto di despedida cu lo tuma luga dia luna 31 di december di 
9 am pa 11 am, na Misa Birgen di Fatima na Dakota,Sigiu pa e 
acto di entiero na Santana Catolico Pastoor de Vries na Sta 
Cruz 

Ocasion pa condolencia: 

Diasabra 29 di december 2018 di 7or pa 9or pm na Royal 
Funeral Home, Cumana 

Lo tin un box disponibel pa haci donacion pa su service club 
stima: Womens Club of Aruba 

“Dios ta amon.y amor ta Dios, maske mi no ta na e mundo aki, 
tur dia lo mi ta banda di boso curason, mi por steuns di loke 
Señor ta haci” 

Cu dolor na nos curason pero conforme cu boluntad di Dios, 
Nos ta anuncia fayecimento di nos estimado esposo, tata y 
welo: 

Sr. Symon 
Sebaldo 
Winterdaal 

Miho conoci como “Say” 

*flightof arrival: 19-08-1953 
tflight of departure: 21 -12-2018 



Detencion en conexion cu 
inmoralidad contra menor 


WILLEMSTAD - Diasabra 29 di decémber alrededor di 10’or y 
10.20’or, personal di Departamento cu ta atendé casonan contra moral, 
a detené dos menor di edad n’e departamento encuestion. 

E dos detencionnan aki ta relacioná cu e caso di inmoralidad cu reci- 
entemente a tuma lugar contra di un menor di edad y di cua e acto aki 
a lceda publicá riba rednan social. 

E hóben S.E.R. di 12 aña di edad a keda detené relacioná cu difamacion 
y ofensa/insulto, miéntras D.D.G. di 14 aña di edad a lceda detené pa 
cometé actonan inmoral. 

s 

Ambos sospechoso ta naci na Corsou y ta di sexo masculino. Investi- 


Na nomberdi su: 

Estimado esposa: Sra. Viuda llvia Winterdaal - Croes 
Yiunan: 

Silvienne Winterdaal 
Selkys Winterdaal 

Manera yiu: Shareska Arends 

Dos pret’i wowonan: Geniviénne Regales y lan Dania 


gashon den e caso aki ta continua 


Detencion den e caso di asesinato na Cocori 


Rumannan: Dominico (Donny) y Olga Winterdaal 

Ludwina Winterdaal 

Gladys Winterdaal 

Calvin Winterdaal 

Melva y Martino Tromp 

tRufo y Elena Winterdaal 

Lilian (Lila) Winterdaal 

Varida y Johnny Ras 

Sobrino(a)nan: 

Edmond y Sue-Ellen Tromp 
Zerlina Tromp 
Milton Tromp 

Melissa Ras y Ru Koolman 
Sharissa Ras y Lidrick Solognier 
Keyla Winterdaal y Jurgen Angela 


WILLEMSTAD - Continuando cu e investigacion den caso di ases- 
inato cu a tuma lugar diárazon 26 di decémber 2018, diabiérné 28 

V 

decémber 2018, alrededor di 13.20or, personal di Mantencion di Orden 
Publico, riba órdo di Fiscal di Ministerio Publico a detené e hómber so- 
spechoso den e caso alci. 

Ta trata di e sospechoso E.B.M., naci na Córsou di 70 aña di edad. 
Detencion a tuma lugar na su cas na Cocori. A presentá e sospechoso 
dilanti di un Fiscal auxiliar kende a ordená su encarcelamento pendiente 

mas investigacion. 


Sobre sobrino(a)nan: 

Tibisay y Eden Tromp 
Ziénne Tromp 
Khaelany Koolman 
Keivy-ann Angela 

Iha: Milton Tromp 

Omo: Rufo y Ninita Thiel y famia 

Tanta: Emerita y Lucas Tromp y famia 

Swa y cuñanan: 

Roly y Rosly Werleman 
Edwin y Chinda Croes 
Hubert y Mariana Croes 

Tur su primo y primanan, ex coleganan di Aruba Airport 
Authority N.V., bisiñanan, amigo y amiganan (mucho hopi pa 
menciona), conocirnan, staff y personal di Cas Marizul, 

Famia: Winterdaal, Croes, Tromp, Ras, Arends, Thiel, 
Werleman, Giel, Regales, Faneyte, Dania, Angela, Koolman, 
Solognier, Bronswinkel, Westerburger, Brete, Almary, Rogowski 
y demas famia na Aruba, Curacao y Hulanda. 

Ta invita pa acto di despedida y respons cual lo tuma lugar 
diabierna 4 januari 2019 di 9’or pa 11 ’or di mainta na Aurora 
Funeral Home. Despues lo tin cremacion den seno familiar. 

Lo tin un box disponibel pa Ban Uni Man Pa Cria Nos 
Muchanan. 

Oportunidad di condolencia lo tuma lugar diahuebs 3 januari 
2019 di 7’or pa 9’or di anochi na 
Aurora Funeral Home. 

Nos ta lamenta cu despues di acto di despedida nos no ta 
ricibi bishita di condolencia na cas. 

Nos disculpa si den nos tristesa nos por a lubida un of otro 
famia. 



‘ Çu*tenal & (fyiemcitwuf 


“Señor ta mi wardador, mi’n tin falta di nada 
Den cunucu di yerba berde e ta poneml sosega. 
E ta hibami na awa trankil, 

Pa mi bolbe haña forsa”. 

Salmo: 23 


Cu dolor na nos curason nos ta 
participa fayecimento di: 



Donicio Flanegin 

Mihor conoci como “Nicho” 
"06-12-1939 -129-12-2018 


Acto di entiero lo wordo anuncia despues 


THE LORDIS 

MY LIGHT AND 
MY SALVATION 

WHOM SHflll I FEflB? 

THE LORDIS 

THESTRONGHOLO 

OF MY LIFE 

OF WHOME SHALLIBE AFRAID? 

PSALM 27.1 

E unico corant GRATIS 


Abona awo 

Manda un e-mail na: 
Noticia@awemainta.com 
ij sKirbi e palabranan: “Ami Kier Abona' 


UKe nos riba facebooK 

Keda “up to date” ij MKe nos riba faceboo 
www.facebooK.com/awemainta 





Subi riba nos website 

www.awemainta.com 

Aña 2018 a bula pasa masha lihé. Ta momentu atrobe pa 
redakshon di Extra (Boneiru) saka su edishon spesial di Pasku, un 
kustumber ófasta tradishon, di sigur 40 aña kaba. A sali tambe mas 
ku 40 edishon, pasobra tin aña ku nos a parti nan den dos. 

Extra ta traha ku plaser i dedikashon na realisashon di su korant 
di Pasku. Nos ta hasié pa nos lesadónan, pa asina nan tin algu di 
lesa i pasa dianan di Pasku i kambio di aña kuné. 

Den e edishon aki, aparte di artfkulonan di historia i kultura, ta 
pone atenshon atrobe na naturalesa. Tambe tin entrevista i artfkulo 
di otro hende. Pues no solamente di redakshon di Extra. 

E persona ku a traha riba layout di e korant aki ta Davienuska 
Janga. Pa promé biaha e so a hinka su korant den otro. 

Davie (20) ta e miembro mas yón di redakshon di Extra na Boneiru. 
Otro prueba ku Extra ke duna oportunidat na hóbennan pa desaroyá. 

Nos ta deseá henter pueblo di Boneiru, spesialmente lesadó i 
klientenan di Extra, felis dianan di Pasku i kambio di aña yen di 
dicha.. 


Kara bonerlano 



Santa Claus, Papa Pasku, Papa Noel ófKerstman ayega 
Boneiru masoménos 40 aña pasá, despues ku su primu óf 
ruman, San Nikolas, tabata un bishitantefrekuente di e 
isla aki kaba. San Nikolas sinembargo ta bini di Spaña i 
Santa Claus aparentementefor di Groenland óftaAlaska. 
Tin vários vershon tokante su origen. San Nikolas ta bini 
riba kabai i Santa Claus riba'slee’ halá pa biná. E tambe 
ta un kara boneriano. 



Lucha pa 
futuro di shoko 

3 

Laba kurpa ku 
kadushi i yatu 

4 

Titi no tabata 
gusta subi outo 

7 

1 E storia di e 

1 traidor di oro 

Unda tin 


hopi barbulét naturalesa 
ta den balansa 


Tin masoménos 140.000 
sorto di barbulét ront mun- 
du. Den e sortonan di bar- 
bulét tin dos tipo. Esun di 
anochi i esun di den dia. 
Loke a konstatá ta ku e bar- 
bulétenan di anochi ta 40 
biaha mas hopi ku esunnan 
di den dia. Di esunnan den 
dia, tin ku ta mas konosf ku 
otro. 

Riba e islanan ABC, pues 
Aruba, Kórsou i Boneiru, 
nos konosé esun yamá vlan- 
dam, gelchi, blouchi i mona- 
rcha. E nómbernan aki 
sinembargo porvaria pa isla 
i asta pa region di kada un 
dje islanan aki. 

Barbulétnan tin un ról 
importante den naturalesa, 


komo un di e polinisadónan 
ku ta kontribuf na bunita 
flor i matanan. Nan por ka- 
ba ku un kantidat di mata 
for di naturalesa ora ku nan 
ta den e fase di un bichi ku 
ta kome blachi i tambe pone 
larva riba fruta dañando 
esakinan pa konsumo. 
Asina mes, nan ta forma un 
parti grandi di e kadena di 
kuminda pa otro bestia- 
nan,mas tantu pa e para- 
nan. 

E barbulétenan ta depen- 
dé tambe di sierto matanan 
i flornan pa e néktar pa so- 
brebibi. Diferente na otro 
insektonan, e barbulét por 
chupa néktar so. P’esei nan 
mester di e néktar di flornan 


i frutanan. 

Otro faktornan manera 
klaridat, temperatura i hu- 
medat, tambe tin influensia 
riba e sobrebibensia di kada 
sorto di barbulét. 

Mayoria barbulét ta keda 
den besindario di e lugá un- 
da nan nase. Ora ku e mata- 
nan i flornan di un sierto 
área desaparesé, e lugá ta 
bira inadekuá pa e barbulét. 
Bo lo haña masha poko bar- 
bulét den áreanan unda e 
naturalesa ta for di balanse, 
óf un kambio hopi signifi- 
kante a tuma lugá. 

E presensia di hopi bar- 
bulét ta un bon indikashon 
di e ambiente saludabel i 
balansá ku ta reina den e 




naturalesa. Asina tambe ta 
ku si sierto flornan i mata- 
nan desaparesé dor di por 
ehémpel rosamentu of de- 
masiado chapimentu, e bar- 
bulétenan tambe ta desapar- 
esé. 

E echo ku barbulétenan 
a bai atras den kantidat ta 
debf na factornan humano. 
Ta referi aki na e akto di ro- 
samentu di áreanan pa tra- 
ha kas i pa infrastruktura. 


Ta yega un momentu krusial 
ku nos mester ta mas kon- 
siente i tene na kuenta ku 
bestianan tambe mester 
biba ariba e planeta aki. 

Masoménos 80% di mata- 
nan den naturalesa ta poli- 
nisá pa medio di insekto- 
nan, entre nan e barbulét. 
Den mantenshon di un bio- 
diversidat haltu, e ról di e 
barbulét ta importante. 



FELIS PASKU 
PROSPERO 2019 


gerente i personal 

ta deseá 
nan kliente i pueblo di Boneiru 
engeneral 

dianan di fiesta plasentero 
den union ku otro. 

Aruba orguyoso di su para nashonal 


Lucha pa sigurá futuro di shoko 


Meskos ku Boneiru tin su 
flamingo komo un sorto di 


para nashonal, Aruba ta or- 
guyoso di su para nashonal 



yamá shoko. Lástima ku e 
para aki, un sorto di pala- 
brua, ta menasá. Departa- 
mentu di Naturalesa i Medio 
Ambiente (DNM) di e isla ta 
pidi pueblo su kolaborashon 
relashoná ku posibel neishi- 
nan di shoko i shokonan ku 
por ta biba den e naturalesa 
di e barionan ront di e isla. 
Shoko ta un espesie protehá. 

E shoko di Aruba su nó- 
mber sientffiko ta Athene 
cunicularia arubensis. E ta 
un sup-espesie endémiko na 
Aruba i simbolo nashonal di 
e pais outónomo aki den 
Reino Hulandes. 

E poblashon di e shoko 
ta disminuyendo den e ulti- 
mo dékadanan i awor ta den 
peliger. E menasanan ta 
inkluf desaroyo di mas i 
tambe e kolebra boa, ku ta 
un espesie invasivo na 
Aruba, ku ta kome e shoko- 
nan. 

Shoco ta alimentá su mes 
ku insekto i bestianan chi- 
kitu i lastrero. Nan ta biba 
den burakunan den tera óf 
seru di santu i riba tereno 
ku vegetashon abou. E 
shoko di Aruba ta un espesie 
protehá pa lei i ta hasi mák- 
simo esfuerso pa sigui pro- 
teh'é i su habitat. 

Dia 18 di mart 2012, dia 
nashonal di Aruba, a intro- 
dusi e shoko ofisialmente 
komo simbolo nashonal di 
Aruba. E palabrua uniko aki 
ta simbolisá sabiduria i 
konosementu. 

Shoko ta un sorto di 
palabrua chiki di 18 pa 25 
centimeter. Interesante di e 
shoko ta ku durante dia e ta 
yag riba insektonan grandi 
i sierto réptil chikitu. 

Na hulandes nan ta ya- 
m'é 'holenuil', pasobra e ta 
biba den hól, manera por 
lesa mas ariba. E palabrua 
aki ta kontá komo sorto di 
para endémiko di Aruba, un 
variante ku ta konosi sola- 
mente na Aruba. 

Shoko ta un para hopi 
popular na Aruba. E ta apa- 
resé riba papelnan di 50 flo- 
rin arubiano. Tambe riba 
stampianan di e pais ei. Tin 
klupnan, manera un klup di 
motosaikel, ku ta karga su 
nómber. 



ARUBA 

Boneiru su habonnan di ántes 


Laba paña ku huku i laba kurpa 

ku kadushi iyatu 


Hopi tempu pasa no ta- 
batin habon na Boneiru. Ni 
pa laba paña, ni pa baña. Ta 
for di palu i matanan den 
naturalesa di e isla aki taba- 
ta saka produktonan ku ta- 
bata usa komo habon pa la- 
ba paña i laba kurpa. Te den 
añanan trinta ainda basta 
hende tabata usa e produ- 
ktonan aki. 

Pa laba paña tabata usa 
foyo di wayaká, kaska di e 


palu di huku i e blachinan 
di pita, no bruha ku pita. Ta 
dos mata diferente. 

Pader Paul Brenneker den 
e promé mitar di dékada 
kuarenta di Segundo Guera 
Mundial, tempu ku e tabatin 
e status di deportado na Bo- 
neiru, pa motibu di su de- 
sendensia aleman, a probe- 
chá pa hasi basta investiga- 
shon históriko i kultural 
riba e isla. El a papia ku 


hende grandinan di e isla, 
pa despues publiká tambe 
den e korant Amigoe, ku e 
tempu ei tabata bou di 
sensura. Pero artikulonan di 
historia i kultura no tabata 
hasi daño. 

Skarsedat di habon 

Segun Brenneker den un 
artikulo publiká den Amigoe 
di 31 di dktober 1942, ha- 
bon pa tantu laba paña ko- 
mo pa baña tabata konosi 
kaba na Boneiru for di 
promé ku guera a kuminsá. 
Pero den guera tabatin skar- 
sedat di basta produkto riba 
e isla i por a nota ku habi- 
tantenan a kuminsá bai bék 
na produktonan primitivo 
ku nan tabata usa anterior- 
mente. Esaki a sosodé ku 
habon. 

Brenneker a skirbi: “Gue- 
ra ta pone e hendenan di Bo- 
neiru bai buska bék arti- 
kulonan ku ya pa añanan 
kaba nan no tabata usando 
mas. Un di e produktonan 
aki tabata habon. Na Bonei- 
ru tabata e kustumber pa 
usa matanan ku ta krese ri- 
ba e isla komo habon.” 

For di e artikulo di Bre- 
nneker por konklui ku no ta- 
bata masha tempu promé ku 
Segundo Guera Mundial ta- 
bata usa mata komo habon. 
El a papia ku hende gran- 
dinan ku tabata biba den e 
promé mitar di dékada kua- 



Palu di huku, na Kórsou mata piská. Tabata usa e 
kaska di su tronko qfbrasanan. 







* 




uM'?. 'V 

Foyonan di e palu di wayaká, konosi na hulandes komo ‘pokhout’ (Guyacum 
offlcinale). 



Pader Paul Brenneker a investigá e produktonan ku 
tabata usa komo habon ántes na Boneiru. 


renta di siglo pasá na Bonei- 
ru, ku por a kont’é ainda di 
e mata i palunan ku nan sa 
usa komo habon. 

Brenneker ta sigui skirbi: 
“Matrosnan di Boneiru ta- 
bata bai hopi biaha ku e ma- 
tanan aki na momentu ku 
nan mester a subi laman, pa 
asina tabatin ‘habon’ pa la- 
ba nan paña. Hendenan bi- 
bá na kunuku tabata hasi e 
promé labá di paña ku e pro- 
duktonan di mata, pa des- 
pues nan usa habon gewon. 
Esaki pasobra ku tóg e ma- 
tanan aki no tabata kaba 
asina zuiver. Nos por ta 


sigur ku usa di e produkto- 
nan aki ta basá riba tradi- 
shonnan hopi bieu di Bonei- 
ru, prosedente di e promé 
habitantenan di e isla, e 
indjannan.” 

Wayaká 

Komo promé produkto ku 
tabata usa pa laba paña Bre- 
nneker ta menshoná foyo- 
nan di e palu di wayaká, ko- 
nosi na hulandes komo 
‘wayaká’ (Guyacum offici- 
nale). E forma ku tabata usa 
e blachinan aki tabata di 
mara nan den un pida paña, 


X 


itess Bonaire N.v. 


ta deseá su klientenan i 
pueblo di Boneiru 
felis dianan di fiesta. 



FELIS PASKU BONANA2019 

































Edishon Pasku 2018 



hinka esaki den awa, batié 
pa hasi e blachinan fini, pa 
despues frega e pañanan. 

Mas aleu Brenneker ta 
menshoná palu di huku, 
konosi na Korsou komo 
‘mata piská’. Di huku tabata 
usa e kaska di e tronkon óf 
brasa. Meskos ku tabata e 
kaso ku wayaká tabata bati 
e kaska (bast) hasié fini, pa 
seguidamente mar’é den un 
pida paña i frega e pañanan 
ku mester a laga. Huku ta 
konosf komo ‘Jacquinia 
barbasco’. 

Tambe Brenneker ta 


menshoná komo ‘habon’ pa 
laba paña yerba stinki 
(Datura metel). Tabata frega 
e bla-chinan riba un piedra 
te ora ku e ta skuma bon. E 
orea ei tabata pone e paña 
riba e piedra i kuminsá batié 
ku un palu spesial. E piedra 
ku tabata usa tabata di e 
tipo di kontról yamá 
‘hersen-koraal’, ku debi na 
su rep-chinan parse un 
washi. 

Otro palu menshoná pa 
Brenneker komo medio pa 
laba paña ta burubari (Gu- 
yacum sanctum). Aparte di 




Welensali tabata ‘habon desinfektante’ pa laba tayó. E nómber welensali ta bini 
di e nómber hulandes ‘wilde salie’. 


usa e produkto aki, tabata 
usa e blachinan aki pa laba 
kabei. Tabata usa e blachi- 
nan aki segun mesun siste- 
ma di e blachinan di waya- 
ká, pues den un pida paña 
óf duki. Mester a wak bon 
si pa e burubari no resultá 
den wowo di hende. 

Tambe Brenneker ta 
menshoná na final e blachi- 
nan di mata di pita (Agave 
sisalana), ku no mester kon- 
fundf ku kuku. Ta machiká 
e blachinan kórtá chikf chiki 
pone den duki pa frega e 
pañanan kuné. 

Laba kurpa 

Bonerianonan di ántes 
no tabata usa e palabra ba- 
ña mashá. Nan tabata papia 
mas tantu di laba kurpa. Pa 
laba kurpa, den tempu ku no 
tabatin habon, nan tabata 
usa tantu kadushi normal 


(Cereus repandus), kadushi 
pushi (Cephallocereaus) ko- 
mo yatu (Lemaireocereusn- 
gri griseus). 

Nan tabata kap un pida 
yatu óf kadushi ku machete, 
deshasf di e sumpiñanan, pa 
despues kórta esakinan den 
pida ku tabata usa komo 
habon. Nan ta bisa ku ka- 
dushitaskuma mihókuya- 
tu i no ta laga vét atras. 

Segun Brenneker den su 


investigashon, te den e aña- 
nan ku el a biba na Boneiru, 
promé mitar di añanan 
kuarenta, hopi hende tabata 
preferá usa kadushi pa laba 
nan kabei, anke ku habon 
importá tabata konosf kaba 
riba e isla. Un kos si, e ka- 
dushi mester ta fresku kór- 
tá. Un kadushi di dos óf tres 
dia kórtá ya no ta sirbi mas 
pa usa. 


40 tempo 

Flexible Manpower 




Palu di burubari tambe su blachinan tabata den uso ántes komo ‘habon’pa laba 
paña i komo ‘zjampu’. 

Mal malu 

E enfermedat lepra taba- 
ta basta konosf ántes na 
Boneiru. E nomber popular 
di e enfermedat aki tabata 
‘mal malu’. Den historia di 
e isla por topa ku diferente 
leproso ku mester a bai Kór- 
sou pa kuido na e sentro ko- 
nosi komo Zakitó. Promé ku 
a konstrui Zakitó, tabata 
pone leprosonan huntu ku 
pashéntnan sikiátriko (hen- 
de loko) ta na Ref tabata po- 
ne e hendenan aki huntu. 

Pakiko lepra ta bini na 
diskushon relashoná ku 
produktonan natural ku 
tabata usa komo habon? 
Pasobra na sierto momentu 
a kuminsá pensa ku e uso 
di e produktonan natural 
aki lo por tabata kousa le- 
pra. 

Den añanan kuarenta a 
yega Boneiru un eksperto 
for di Merka pa investigá e 
asuntu aki, esta ku si uso 


di yatu i kadushi lo por taba- 
ta kousa lepra serka hende- 
nan di e isla aki. E hende- 
nan mes ku tabata usa e 
produktonan aki pa laba 
nan kurpa no tabata kere ku 
uso di yatu i kadushi por ta- 
bata okashoná ‘mal malu’. 

Si e personanan ku Bren- 
neker a entrevistá a atverti 
pa atendé ku e koutela ne- 
sesario ku e produktonan ku 
tabata usa pa laba paña. 
Bou di ningun kondishon 
mester a laba kurpa ku nan, 
pues wayaká, huku i pita. 
Nan por ta sumamente pe- 
ligroso, asta menasante pa 
bida, si bai baña kuné. 

Burubari si por a usa pa 
laba kabei, pero mester a 
soru pa e produkto aki no 
bini den kontakto ku bo ka- 
ra. 

Brenneker: “Uso di mata- 
nan destiná pa laba paña pa 
laba kurpa ta peligroso. E 
likido agresivo den e mata- 


nan aki ta habri e kueru di 
hen-de i por traha den forma 
despositivo pa keda konta- 
giá ku lepra.” 

Tradishon na Boneiru ta 
bisa, segun Brenneker, ku 
‘mal malu’ ta bini dor di ko- 
me piská kuru. 

Welensali 

Mas aleu por topa ku bo- 
nerianonan tabata usa e 
blachinan di e mata di we- 
lensali komo un produkto 
desinfektante pa laba tayó, 
tambe pa laba flur di kas. 

Den mondinan di Bonei- 
ru tin masha hopi mata di 
welensali. Un produkto ku 
lo no a kaba nunka. Tabata 
machiká e blachinan aki pa 
usa komo un tipo di habon 
óf desinfektante. 

E nómber welensali ta 
bini di e nómber hulandes 
‘wilde salie’.i yatu tabata 
usá komo ‘habon’ pa laba 
kurpa. 



Gas Express N.V. 

Nos ta deseá nos klientenan i pueblo di 
Boneiru engeneral hopi felisidat pa e 
dianan di fiesta. 

Summer Spa 


Hopi felisidat, pas, trankilidat i 
amor den e dianan di fiesta aki. 


BONPASKU 
I 

PROSPERO 
2019 

Aries Bouti 

kier a deseá henter e|pueblor di 
Boneiru unl 

Felis Pasku i 
Próspero Aña Nobo 

yen di dicha i^endishon. 


Nos ta spera sinseramente ku 
2019 lo brinda felisidat 

Titi no tabata gusta subi outo 


Rincon a konosé dife- 
rente persona markante. Un 
di e personanan aki tabata 
konosf komo Titi. Algu 
spesial di Titi tabata ku e no 
tabata gusta subi outo. 
P'esei tambe e tabatin kus- 
tumber di sali for di Rincon 
pa bai Playa na pia. Vise- 
vérsa. 

Titi su nómber ofisial ta- 
bata Maria Augustina Sint 
Jago. El a nase na Rincon 
dia 8 di novémber 1897. Su 
mayornan tabata Martien 
Lourens Sint Jago i Jeanette 
Goeloe. El a lanta den Rin- 
con hopi embolbf ku bida i 
trabou di kunuku. El a hasi 
práktikamente tur trabou ku 
hende muhénan di Rincon 
tabata hasi, manera kórta 
sentebibu, piki palu pa ku- 
shiná, piki watapana i yuda 
den trabou di kima karbon. 

Titi a kasa ku Godfried 
Frits Piard, nasé na 1881. 
Godfried tabata kasá promé 
ku Hermina Carolina Pou- 


rier, alias Jeanette Cicilia. Su 
promé kasá a muri dia 15 di 
ougustus 1933 i e ora ei 
Frits a drenta ku Titi. Un di 
nan yunan ku a bira hopi 
konosf tabata Florita, kende 
ta kasa despues ku Emiliano 
Cicilia di Nikiboko Nort. Nan 
a biba na Aruba. 

Titi ta bon memorisá ai- 
nda serka hende grandinan 
di Rincon, pa motibu ku e 
no tabata gusta subi outo. 
E tabatin manera miedu di 
outo i p'esei Titi, na momen- 
tu ku e kier a hasi kualké 
diligensia na Playa, tabata 
bai na pia. 

Naturalmente hendenan 
tabatin duele di Titi i a yega 
di sosodé ku nan ta fórs'é 
subi outo. Tin biaha a yega 
di logra pon'é den outo. Si 
topa kuné riba kaminda ta 
bai Playa pa dun'é left e 
tabata nenga. 

Mester realisá ku Titi, 
komo mucha di masoménos 
10 aña, lo mester a mira e 



Boneiru tabatin masha tiki outo den añanan binti, 
tempu ku Titi tabata hóben. Aki por mira RexBooi 
komo shofur di pastor di Playa, huntu un outo di 
antaño. 


promé outo ku a yega Bonei- 
ru, propiedat di Jules Peña i 
Julio Herrera. E outo aki no 
a keda masha na Boneiru. 
Despues Antonio Sessine 
tabatin e promé outo ku a 
keda Boneiru. Esaki tabata 
den segundo mitar di dé- 
kada dies di siglo pasá. 


Florita, un di e yunan di 
Titi, tabata konosi komo un 
eksperto den kuementu di 
yuana. E tabata drenta mon- 
dinan di Rincon pa rondia 
yuana. Na Aruba el a hasi 
meskos den tempu ku ainda 
no tabata prohibi pa kue 


yuana riba e isla ei. 

Richard Cicilia i Urbano 
Sint Jago di Rincon ta nietu- 
nan di Titi, kende a biba den 
e parti nortwést di Rincon. 
Titi tabatin tambe un ku- 
nuku den direkshon di bai 
plantashi Washington. 



Porko mester di lodo 



KRALENDIJK—Porko ta 
un animal ku mester di lodo 
pa move aden. Bon mirá tur 
hende sa esaki kaba, pero 
poko hende sa dikon un 
porko gusta lodo. Ta intere- 
sante pa sa mas di e kom- 
portashon di porko, miran- 
do ku krio di porko a ou- 
mentá na Boneiru i tin kria- 
dó di porko ku ta laga nan 
animalnan kana lós tambe. 

Ta probá sientffikamente 
ku porko mester di lodo. Pa 
keda mas serka kas, esta 
den e pais Hulanda, ta asina 


ku Universidat di Wage- 
ningen a presentá e eviden- 
sianan nesesario. Na Hulan- 
da sinembargo tin diesdos 
mion porko ku no tin posi- 
bilidat pa move den lodo. 

Un buraku óf baki di lodo 
ta sumamente importante 
pa bienestar di porko, segun 
e investigashon di Universi- 
dat di Wageningen. 

Porko mester di awa óf 
lodo pa por regulá nan 
temperatura di kurpa. Ta 
asina ku un porko no por so- 
da. Spesialmente ora ku un 


porko muhé ta 'dek', pues ku 
yu kresiendo den su barika, 
e tin nesesidat di awa óf awa 
di lodo pa lora aden. Porko- 
nan ku ta kresiendo tambe 
nan temperatura di kurpa ta 
subi ta sinti hopi kalor. 

Na paisnan di Skandina- 
via te asta ta obligá, pa me- 
dio di lei, pa kriadónan di 
porko instalá duch den nan 
kriaderonan pa aliviá e 
porkonan. 

Mas aleu baño di lodo ta 
yuda protehá e porko kontra 
solo. Ademas nan ta lora 


den lodo pa kita parasit for 
di nan kueru, e asina yamá 
ekto-parasitnan. 

E dianan ku hopi yobida 
den e fin di aña aki por a 
topa ku porkonan ta kana 
den kamindanan di kunuku, 


buskando lodo pa lora nan 
kurpa aden. Ta interesante 
pa investigá e kriaderonan 
di porko na Boneiru pa sa 
ku e kriadónan ta sóru pa 
nan tin awa di lodo ta move 
aden. 

‘Kasi nos por a kibra 

heru ku man’ 



Skirbi pa Koriente a bai. E entre- 

Ronald-Alejandro Muyden vista aki no por a sigui. 


Nada nobo na nos hermana 
isla Sint Maarten. Despues 
di orkan Irma séptémber 
aña pasá tabatin hende ku 
a keda seis luna sin kor- 
iente. Algun mas mes. Ape- 
sar di entre otro esaki e an- 
tiano Burton Theodora (35) 
bibá ne ‘Friendly Island’ a sa 
komo direktor tékniko di 
deporte di St. Maarten Spo- 
rts and Olympics Federation 
(SSOF) pa gana un premio 
pa su esfuersonan pa de- 
porte nashonal na Sint 
Maarten. Siendo e fasilidat 
i posibilidatnan pa ehersé su 
tareanan a bira mas malu 
ainda pa motibu di orkan 
Irma. Di 10 nominado pa e 
Brown Pelican Sport Award 
el a kai den e 3 nan selektá 
den su kategoria i a gana 
finalmente; Embahador 
Internashonal di Deporte pa 
Sint Maarten! 


Respétp’e atletanan 
“Kasi nos por a kibra he- 
ru ku man pa logra Wega- 
nan di Centro América del 



Caribe (CAC)”, Theodora ta 
konta. Promé ku orkan Irma 
e fasilidatnan no tabata bon 
manera por ehémpel esun- 
nan na Korsou. Irma a pone 
ku te dia di awe nan ta tra- 
hando pa entre otro pone pa- 
lu di lus na e stadionnan ku 
a kai, drecha tribunanan ki- 
brá, tracking fieldnan. Se- 
gun Burton Theodora Sint 
Maarten nunka no tabatin 
un pisina di 50 meter ku ta 
un standard pa por trein 
komo landadó pa por kom- 
peti mundialmente. Esaki e 
federashon di Theodora ta 
trahando ariba ku National 
Sport Institute pa realisá. 
Den e afán pa por klasifiká 
pa Weganan di Centro Amé- 
rica del Caribe CAC despues 
di Irma, e federashon a sigui 
trein e atletanan nashonal 
na Cuba, Republika Domini- 
cana i asta Korsou. Nan a 
lucha ku loke nan tabata tin. 
E atletanan aki a presta 
sobrenatural. Banda ku nan 
tabata trein pa por klasifiká 
internashonalmente, nan 
tabata leu for di nan kas. Óf 
loke a sobra di nan kas dor 
di Irma. Nan a eksperensiá 
e orkan, mira sufrimentu di 
nan famia, mester a biba 
entre otro sin awa i koriente. 
Entrenando den e kampa- 
mentunan nan mente tambe 
tabata pa kas; kon ta awe 
ku mi hendenan? Theodora 
ta bisa ku hopi hende no sa 
of ta para ketu di e parti 
mental i sikológiko aki. 

Un ratu a bira dos aña 
A premia -un di e yunan 
di Norma i Maximino (Chón) 
Theodora bibá na Boneiru- 
komo Embahador Interna- 
shonal di Deporte pa Sint 
Maarten. Brown Pelican 
Sports Award a premié. Pasó 
el a yuda hinsa nivel di de- 
porte di Sint Maarten, reka- 
pasitá coachnan, laga e isla 
klasifiká pa Weganan di 
Centro América del Caribe 
(CAC) pa promé biaha fin di 
yuli kuminsamentu di ou- 
gustus 2018 na Baranquilla, 
Colombia. Pero tambe pa ta- 
bata tanten coach pa un at- 
leta di natashon nashonal 


komo ku e federashon di 
aquatics no tabatin un coa- 
ch riba nivel nashonal. “M’a 
take over esei un ratu pa mi 
yudé. Pero e ratu ei a para 
bira dos aña”, segun Theo- 
dora. Esaki ta algun dje hopi 
prestashonnan dje hóben 
kurasoleño aki ku ta biba for 
di aprel 2005 na Sint Maar- 
ten. Tur esakinan siendo e 
ta kasá i tata di dos yu, e 
tin un funshon komo Com- 
mandant Super-RHIB (schi- 
pper ku 4 strepi di oro) ku 
hopi responsabilidat na 
Warda Kosta i no libidá or- 
kan Irma ku a pasa aña pasá 
i hasi e retonan ku tabatin 
kaba, mas difisil ainda. 

Theodora tabata sa pa 
surpasá esaki. Komo éks 
landadó profeshonal ku a 
yega di partisipá represen- 
tando Antia Hulandes entre 
otro na Turkia (2005) i Thai- 
landia (2007). Pa motibu di 
trabou e no por a sigui ku 
esaki. Pero esaki p’e no ta 
fin di mundu, pasó den ma- 
neho di St. Maarten Sports 
and Olympics Federation 
(SSOF) e por yuda i konsehá 
otronan pa ekselá. E tarea 
aki ta un tiki mas mihó pa 
kombiná ku su trabou, 
segun e landadó ku tabata 
number 2 pa Antia den su 
kategoria. Sin kompera- 
shon di su doño di trabou 
ku su roster di warda adaptá 
por ehémpel e lo no por a ha- 
si esaki tóg. P’esei Theodora 
ta gradisi na tur su hefenan 
di Warda Kosta! Komo di- 
rektor tékniko di deporte pa 
SSOF su tarea nan ta pa tra- 
ha programanan di entrená 
pa e atletanan. Esaki riba 
nivel nashonal. Pa asina aki 
esakinan tin nivel pa des- 
pues kompeti riba nivel in- 
ternashonal manera Wega- 
nan di Centro Américano del 
Caribe, Panamerico, Wega- 
nan Olimpiko. Pero pa logra 
ku deportistannan di un 
pais por yega asina leu tin 
hopi regla, maneho i otro 
kos pa regla. Esaki tambe ta 
e kaso na Sint Maarten. 

Reglanan i e proseso 

Un di e reglanan tabata 

ora a desmantelá Antia Hu- 
landes na 10 di óktober 20- 
10. Netherlands Antilles 
Olympic Committee (NAOC) 
ku mester a regla pa e isla- 
nan ta asosiá a stóp di eksi- 
sti. Motibu ku eksperto den 
deporte alabes presidente 
aktual di SSOF, Aartwichgt 
Bell, a bin e tempu ei ku e 
idea serka Theodora pa rebi- 
bá esaki pa Sint Maarten. 
Na 2002 SSOF tabata tei 
kaba, pero depues di 10-10- 
10 kos a hala mara, segun 
Theodora. Na 2014 e federa- 
shon a kuminsá pa hinsa e 
nivel di deporte nashonal na 
Sint Maarten via di un kurso 
di seis luna na e federashon- 
nan pa tur coach di e dife- 
rente disiplinanan den de- 
porte. Un di e kosnan den e 
kurso aki tabata pa e coach 
por siña tést kondishon i 
fisika promé manda depor- 
tistanan bai hunga riba ni- 
vel nashonal. Theodora: “E 
nivel na Sint Maarten tabata 
unu komparabel ku deporte 
di rekreashonal. Pa plaser.” 
Dor di e kurso aki a traha 
ku e coachnan ku tabatin 
nivel 2 óf 3, pa haña reka- 
pasisashon i halsa esaki na 
nivel 4 i 5 ku ta rekeri pa 


forma atletanan nashonal 
pa por kompeti interna- 
shonalmente. 

Mérito 

Komo direktor tékniko di 
deporte na St. Maarten 
Sports and Olympics Federa- 
tion (SSOF), for di kuater 
aña pasá Burton Theodora 
ta biaha pa regla entre otro 
akuerdonan pa Sint Maar- 
ten por partisipá na wega- 
nan pafó dje isla. Tin bas- 
tante regla ku un pais mes- 
ter tene na dje di Komite In- 
ternashonal Olimpiko, 
Theodora ta splika. 

Esaki ta pinta por ehém- 
pel asina aki. Promé paso ta 
ku un pais mester asosiá su 
mes na Centro América del 
Caribe (CAC), di dos asosiá 
na Panamerican Sport Orga- 
nisation (PASO), pa por par- 
tisipá den Weganan Pana- 
mericano i finalmente por 
bai Weganan Olimpiko. Bur- 
ton Theodora a logra i yuda 
hinsa nivel di coachnan plus 
atletanan nashonal di Sint 
Maarten. Pa motibu di esaki 
Sint Maarten a klasifiká pa 
e promé paso di tur e regla- 
nan; Centro América del Car- 
ibe. Un stap mas serka di 


Weganan Olimpiko ku ta 
deseo di tur pais na mundu, 
pues Sint Maarten tambe. 
Sint Maarten ta un pais ou- 
tónomo den Reino Hulan- 
des. Komite Internashonal 
Olimpiko su kriterio ta pa e 
pais ta independiente pa por 
ta miembro di nan. Sino nan 
mester kana e pasonan di 
asosiá nan mes pa e dife- 
rente Weganan, loke Theo- 
dora ku su tim ta trahando 
ariba. Di e éks 6 islanan di 
Antia Hulandes, Aruba si ta 
miembro di esaki. Esaki 
tabata posibel komo ku na 
1996 Komite Internashonal 
Olimpiko a bini ku un regla 
ku tur pais ku tabata riba 
nan mes promé ku e aña ei, 
a bira outomátikamente 
miembro di nan. Na 1986 
Aruba a haña su outonomia. 
Pues nan por a bira miembro 
dirékt dje komite. 

Promé biaha den historia 

E nivel di un atleta di 
natashon, unu di sailing, un 
di siklismo i yudo su nivel 
tabata asina bon ku Sint 
Maarten por a partisá na e 
Weganan di Centro América 
del Caribe fin di yuli kumin- 
samentu di ougustus di e 
aña aki na Baranguilla, Co- 
lombia. Nan niun no a gana 
un medaya aya, pero e echo 
ku nan a klasifiká pa kom- 
peti ta históriko pa Sint 
Maarten. Esaki mirando ku 
pa promé biaha den historia 
esaki a tuma lugá, segun 
Theodora. St. Maarten 


Sports and Olympics Federa- 
tion ta trahando duru pa por 
klasifá ku nan atletanan pa 
partisipá na 2019 na Lima, 
Peru. 

E konekshon ku Burton 


Theodora a rekonektá. Tin 
koriente atrobe. Pa kon lar- 
gu, ta keda un pregunta. 
Pero sin óf ku e Embahador 
ta sigui ku su trabounan. 



Yufrou Yoi i Juliana amiga pa semper 

skolnan katóliko riba e isla ta originalmente di Nort di 


Skirbi pa Fittipaldi 
Pietersz 

Juliana Angela e aña aki 
a selebrá 85 aña di bida. 
Esaki a keda selebrá ku un 
fiesta grandi den Plaza 
Chiku Goeloe na Antriol, e 
bario unda Juliana ta biba 
tambe. A saka potrét di en- 
tre otro Yufrou Yoi i Juliana 
Angela, kende nan tabata 
huntu e anochi durante e 
selebrashon. 

Nan a konta ku nan ta 
amiga for di skol básiko, 
pues mas ku 70 aña pasa. 
Nan konosé otro for di nan 
infansia i ketu bai nan ta 
bon amiga. Semper nos a 
keda bon ku otro. Por papia 
di amiga pa semper, tabata 
entre otro loke nan a konta. 

Yufrou Yoi a traha hopi 
aña komo maestra di skol 
tantu na Kórsou komo 
Boneiru. Te na su edat haltu 
el a traha komo maestra na 


aki. 

No opstante su edat 
haltu Yufrou Yoi ta ketu bai 
aktivo riba tereno kultural. 
E ta dirigiendo Grupo Nos 
Kosecha i ta un di e pilánan 
di e aktividat di 'Luna Yen'. 

Juliana Angela-Martilio 


Saliña. El a bin biba na 
Antriol despues di a kasa ku 
Guillermo Angela, kende a 
muri i laga Juliana viuda pa 
hopi aña kaba. Juliana a 
traha den pasado pa 
póstkantor, entre otro na 
Rincon. 


Riba potrét nan dos sintá bon mucha banda di otro 
man tene. 

Skepu Ram 


Den e promé mitar di e 
siglo 20, tambe mas promé, 
hendenan di Boneiru tabata 
dependé di barku di bela pa 
biaha pa Korsou, Aruba óf 
otro paisnan. No tabata un 
medio di transporte masha 
kómodo i rápido. Un per- 
sona ku no por lubidá ora 
ta papia di barku di bela, 
spesialmente den e ultimo 
añanan di barku di bela, ta 
Ramon Booi. 

Boneiru a konosé un 
flota respetá di barku di 
bela. Den dékada binti 
Firma Jozef Hart Sons tabata 
dominá den e sektor aki ku 
tantu su balandra komo 
golétnan, respektivamente 
barkunan di un palu i dos 
palu (mast). 

Anke ku na aña 1936 a 
kuminsá eksisti tambe e 
posibilidat pa biaha ku 
avion - KLM ku su avionnan 
yamá Snip i Oriol - un parti 
grandi di e poblashon bone- 
riano a sigui hasi uso di bar- 


kunan di bela i tambe bapor 
pa biaha entre spesialmente 
Boneiru i Kórsou. 

E tarifa pa a biaha ku 
barku di bela óf bapor ta- 
bata konsiderablemente 
mas abou ku e preis di un 
pasashi (ticket) di avion. Ta 
hendenan ku tiki moda na 
promé instante tabata biaha 
ku avion. 

Karga i pasahero 

E barkunan di bela ta- 
bata transportá tantu karga 
komo pasahero. Algun bar- 
ku konosi di Boneiru tabata 
Fedalma, Ligia, Neerlandia, 
Rainbow, Sirena, Endeavor, 
Irene, Proud, Ruth, Morgen- 
ster, America, Rex, Lourdes 
i asina por sigui menshoná 
un kantidat grandi mas. 
Kapitannan konosi tabata 
Manchi Pop, Braulio Booi, 
Chris Rosario, Abraham 
(Bambam) Neuman, Anto- 
nio i Lodewijk (Wei) Neu- 
man, Chico Mercelina, Josy 


on Booi 


Dammers, Humberto (Doei) 
Rijna. 

Despues di tempu e ba- 
pornan Baralt i Atlas di 
KNSM tambe a bira medio- 
nan di transporte maritimo 
importante entre Boneiru i 
Kórsou, kombiná ku otro 
destinashonnan. Mas des- 
pues a bini riba pantaya 
tambe e bapornan Kralen- 
dijk i Willemstad di mesun 
Firma Jozef Hart Sons. Den 
un époka mas despues ain- 
da por menshoná e baporan 
Foca di famia de Jongh, 
Niagara di Alejandro (Jombi) 
Marchena i Ronny di su ru- 
man Mauricio Marchena. 

E barkunan di bela taba- 
ta sali for di Boneiru ge- 


neralmente djadumingu 
mainta. 

Hopi bes sa sosodé ku e 
barkunan aki tabata pusta 
riba e trayekto di Boneiru pa 
Kórsou pa mira kua la yega 
Kórsou promé. Un barku di 
bela konosi pa su velosidat 
haltu tabata Rainbow di 
Kachi Craane. 

E karga ku e barkunan 
aki tabata transportá for di 
Boneiru pa Kórsou tabata di 
diferente indole. Entre otro 
tambe kabritu i karbon pa 
merkado di Kórsou. E barku- 
nan di Boneiru tabata mara 
na Áwasa na Punda pa des- 
kargá i karga. E karganan 
destiná pa Boneiru den 
mayoria kaso tabata kon- 
sisti di profishon (komes- 
tibel) i artikulonan di promé 
nesesidat. 

Biahe 

Un biahe di Boneiru pa 
Kórsou ku barku di bela 
tabata dura entre 6 pa 8 ora. 
E barkunan tabata sali hopi 
bia mainta 9’or i ku bon 
bientu ya pa tres’or óf 
kuat’or di atardi nan tabata 
den haf di Kórsou. E biahe 
di regreso si tabata dura 
mas tantu, komo ku mester 
a bai kontra bientu. Hopi 
barku tabata sali anochi for 
di Kórsou i e siguiente 
mainta nan tabata yega 
Boneiru. 

E pasaheronan no tabata 
masha konfortabel na bordo 
di e barkunan di bela. Nan 
mester a keda sintá riba dék 


di e barku óf bai drumi bou 
di tént. E kapitan óf skepu, 
si e tabata konosé un pasa- 
hero bon, por a fasilitá su 
kamber pa e drumi. 

Spesialmente hende mu- 
hénan tabata pasa malu du- 
rante e biahenan entre Bo- 
neiru 

i Kórsou. Nan tabata ma- 
ria pisá i e tripulantenan di 
e barku mester a lidia hopi 
ku nan. Entre otro dunando 
nan kónchi óf ponchera pa 
saka aden. Chris Rosario, 
konosido kapitan di barku, 
sa bisa: “Hende muhénan, 
ora ku nan maria, ta grita 
meskos ku hende ku ta 
warda palomba.” 

Na bordo di e bapoman 
Baralt, Atlas, Kralendijk i 
Willemstad tabata mas kon- 
fortabel. Tabatin te asta 
kama na bordo di e bapo- 
man aki. E bapor Niagara di 
Jombi Marchena, ku a bin 
hopi mas despues, tabata 
manera un bus, ku stulnan 
konfortabel riba e piso ari- 
ba. Tabata trata di stulnan 
di avion. 

Skepu Ramon 

Na momentu ku ta papia 
di kapitannan di barku di 
bela kasi no ta menshoná 
nómber di Ramon Booi, 
kapitan óf skepu di e barku 
Lourdes, ku tabatin e nóm- 
ber tambe di Rex durante un 
periodo. Esaki siendo ku 
Ramon tabata e ultimo per- 
sona ku a operá barku di be- 
la, esta e barkunan San 


Ramon Booi huntu ku Papa Statia. 

Deskargando barku 


Gerardo i Irena. 

Ramon Booi den un di e 
promé korantnan di Pasku 
di Extra (Boneiru) a konta 
ekstensamente tokante su 
bida komo nabegante. Entre 
otro di su aventuranan ku 
Rex, transportando entre 
otro pashéntnan sikiátriko 
di Aruba i Boneiru pa Kór- 
sou. Entre otro el a yega di 
menshoná kon un persona 
asina, un homber rubiano, 


den un biahe di Aruba pa 
Korsou a bula na laman na 
altura di Boka Sami. 

Eddy Rijna, subrino di 
Ramon Booi, a yega di na- 
begá na bordo di e golét Rex 
huntu ku su tio. Rex tabata 
sali Boneiru djadumingu 
mainta i despues di seis pa 
shete ora, dependé bientu i 
e barku, tabata dilanti haf 
di Korsou. 

Eddy: “Despues di des- 


kargá na Korsou nos tabata 
sali siguiente dia pa Aruba. 
Despues atrobe, pasando 
atrobe Kórsou, nos tabata 
regresá Boneiru, na unda 
nos tabata yega djaweps.” 

Famia Booi tabata konosi 
komo kapitan di barku. Por 
ehémpel Max Booi, tata di 
Ramon. Tambe tabatin ske- 
pu Emilio Booi, Braulio Booi 
ku despues a bira lots den 
haf di Kórsou. 

Kapitan di awa dushi 

Segun Eddy Rijna, Ra- 
mon Booi tabata un bon ka- 
pitan, anke ku e tabata se- 
vero i stret ku su tripulante- 
nan. Mayoria bes e mes 
tabata bai komo kapitan di 
Rex. 

Ramon Booi mes no ta- 
bata konsiderá su mes komo 
un gran kapitan di barku. E 
tabata konsiderá su mes 
komo un kapitan di awa 
dushi, ku por a nabegá en- 




Un biahe pa Kórsou ku Irena. 



tre e islanan Aruba, Kórsou 
i Boneiru, tin biaha tambe 
Venezuela. Mas leu e no por 
a yega. 

Ramon a konta den un 
entrevista na 1985: “Kapi- 
tannan nóutiko i práktiko 
grandi tabata hendenan 
manera Jerry Newton i Doei 
Rijna. Tambe m’a lanta 
haña un Chali Leseur komo 
kapitan nóutiko. E hende- 
nan ei tabata kapitan. Ami 
nó. Ami tabata kapitan di 
awa dushi.” 

Eddy Rijna: “Komo ku mi 
tabata kana férfelá na tera 
aki, mi tata Wachi a pone mi 
na bordo di Rex serka Ra- 
mon. M’a kuminsá komo 
mucha di kamber. Sirbi ka- 
pitan. Kambia klechi i slo- 
pinan di kama. Ora ku barku 
yega Boneiru bék mi tabata 
hiba e pañanan aki pa Chita, 
kasá di Ramon, kaba. Dja- 
dumingu promé ku barku 
sali mi tabata pasa buska 
nan.” 

Despues Ramon Booi a 
bende Rex ku Alejandro 
(Yómbi) Marchena, kende a 
kambia su nómber pa Lour- 
des. Tempu ku Yómbi a ben- 
de Lourdes Eddy, huntu ku 
entre otro Juan Gonzalez i 
Bertrando de Palm, a hiba 
Lourdes Kórsou pa entreg’é 
na e doño nobo. 

Transporte di plaka 


Segun Eddy Rijna, Rex 
tabata transportá te asta 
outo entre e islanan. Tambe 
sa transportá montantenan 
grandi di plaka. E ta kórda 
ku sa tin un persona spesia- 
lisá den transporte di mon- 
tantenan grandi (pa e tempu 
ei) di plaka. Tabata Calo Pie- 
tersz, alias Calo Peligroso, 
tata di entre otro Tolinchi i 
Cai Pietersz. 

Despues ku el a bende 
Rex ku Yómbi Marchena, 
Ramon a sigui nabegá ku e 
barkunan Irena i San Ge- 
rardo. Irena tabata un ba- 
landra i San Gerardo i golét. 
Su yu Evi Booi a sigui des- 
pues komo kapitan di Irena. 

San Gerardo tabatin e 
mal fama di tabata kana 
masha pokopoko. Irena en 
kambio tabata mas rápido. 
Tur djadumingu mainta e 
tabata sali pa Kórsou. 

Dia 22 di yuni 1978 Iena 
a senk entre Kórsou i Bo- 
neiru. Tur tripulante a ska- 
pa. Un di nan tabata Elio 
Anthony, kende mesora 
despues a bai traha na bor- 
do di Isidel (1). Algu mas ku 
1 luna despues, 25 di yuli 
1978, Isidel a disparsé mis- 
teriosamente den un biahe 
di Kórsou pa Boneiru. Nun- 
ka mas a haña e barku i su 
tripulantenan, inkluf Elio. 

‘Antilia’: Un bapor inlubidabel 



Di tur e barkunan ku nos 
a konosé siglo pasá, ‘Anti- 
lia” ta un di e barkunan ku 
nos no por lubidá. Na 1954 
e barku di motor aki (m.s.: 
motorschip) a kuminsá na- 
begá entre e islanan antia- 
no. E barku aki tabata tripu- 
lá pa diferente boneriano, 
konosi komo hombernan di 
laman. Antilia tabata nabe- 
gá tambe komo barku di 
pakét, supsidiá pa Gobiérnu 
di Antia Hulandes, pa asina 
mantené komunikashon 
maritimo entre tur seis isla 
di e pais aki. Bo por a kon- 
sider’é komo tal e ultimo 
barku di pakét. Den e edi- 
shon ski di Extra, algu di 
atenshon na Antilia ta na su 
lugá. 

Den pasado nos tabata 
konosé e fenómeno di bar- 
kunan di pakét. Tabata trata 
aki di barkunan sea di go- 
biérnu mes óf supsidiá pa 
gobiérnu, ku tabata trans- 


portá karta i pakétnan pos- 
tal (mail) pa gobiérnu. Den 
historia di e islanan aki nos 
a konosé hopi barku di pa- 
két. 

Un di e barkunan di pa- 
két kisas mas konosi pa Bo- 
neiru na kuminsamentu di 
siglo pasá tabata “Gouver- 
neur van Heerdt, debi ku e 
barku aki a noufragá na 
kosta pariba di Kórsou, na 
altura di Punt Kanon, na 
aña 1910. Diferente Boner- 
iano a pérdé nan bida den e 
aksidente aki, entre otro 
tambe Gezaghebber Arend 
van den Brandhof di Bonei- 
ru. Kapitan di e barku di be- 
la aki, George Marchena di 
Playa Pariba, tambe a muri. 

Un konosido bapor (s.s.: 
stoomschip) ku a hasi ser- 
visio di pakét pa gobiérnu 
kolonial den kuminsamentu 
di siglo pasá tabata tambe 
Christiansted, un bapor 
danes. 


Di Boneiru mes tambe 
tabatin barku ku a traha 
komo “barku di pakét”pa 
gobiérnu. Ta trata aki di en- 
tre otro e golét Rex, ku des- 
pues a bira Lourdes, di Ra- 
mon Booi. E barku aki taba- 
ta transportá póst entre Aru- 
ba, Kórsou i Boneiru. Pa 
Islariba tabatin un otro bar- 
ku. 

Aparte di transportá 
sakunan di póst sigur den 
pasado promé ku tabatin 
komunikashon regular ku 
avion pa Boneiru i Aruba, e 
barkunan di pakét aki ta- 
bata transportá tambe fun- 
shonarionan di gobiérnu i 


gobernantenan mes entre e 
islanan aki. Tambe nan ta- 
bata transportá hende loko 
ku mester a ser transportá 
pa e instituto di pashéntnan 
sikiátriko na Kórsou, konosi 
den bok’i pueblo komo Mon- 
tekristu. 

Antilia 

Por a konsiderá e barku 
Antilia komo e ultimo barku 
di pakét ku a nabegá entre 
Aruba, Kórsou i Boneiru. 
Antilia tabata bai Islariba 
tambe. E tabata propiedat di 
Gobiérnu di Antia Hulandes, 
miéntras ku e empresa Prós- 
pero Baiz & Co. N.V, a esta- 
blesé na Kórsou, a haña 
konseshon pa operá e barku 
aki. 

Na luna di óktober 1954 
Prospero Baiz a tene un kon- 
ferensha di prensa, durante 
kua e gerente general di e 
empresa, sr. Eichholtz, a du- 
na e detayenan di e proyekto 
aki. E konferensha di prensa 
a tuma lugá na su kas, 
pasobra e no por a move 
mashá, debf na un aksiden- 
te di tráfiko den kua e tabata 
enbolbf riba Schottegatweg. 
Outo a alkans’é, kibrando 
su pia na diferente parti 
seriamente. 

Antilia tabata priminti di 
kumpli grandemente den 
nesesidat di transporte 
maritimo interinsular entre 
e islanan abou i ariba di 
Antia Hulandes. Bentaha 
tabata ku un barku por a 
hasi servisio di pakét entre 
tur isla. E barku tabata eki- 
pá tambe pa transportá 40 


tón di karga friu pa Islariba, 
miéntras ku por a trese fruta 
i bérdura for di e islanan ei, 
ku tabata hopi barata aya. 

Banda di transportá kar- 
ga, Antilia tabatin espasio 
pa transportá 72 pasahero, 
parri den klase A i B. 

Próspero Baiz tabata na 
e momentu ei un kompania 
ku kasi 70 aña di ekspe- 
rensha kaba den negoshi 
maritimo. E kompania taba- 
ta agente di hopi barku ku 
tabata bishitá hafnan di 
Kórsou. 

Proyekto di gobiérnu 

Pa ta sigurá di un bon 
komunikashon marftimo 
regular i bon entre e islanan 
abou (Aruba, Kórsou i Bo- 
neiru) i islanan ariba (St. 
Maarten, St. Eustatius i Sa- 
ba), ademas entre kada 
grupo di isla mes, Gobiérnu 
di Antia Hulandes a laga 
traha un barku di motor 
(m.s.), ku mester a kumpli 
kompletamente ku e eksi- 
gensia stipulá. 

Eskoho a kai riba un bar- 
ku di tipo “coaster” (barku 
kostero) ku un tonahe di 
masoménos 500 tón (B.R.T.) 
di kua e diseño a ser adaptá 
kompletamente na e nesesi- 
datnan di nabegashon inter- 
insular den region di Caribe. 

E kompania hulandes 
Gebr. Diepen c.v., establesé 
na Waterhuizen, Groningen, 
a traha e barku aki. Dia 5 di 
óktober 1954 e barku a subi 
laman pa su biahe di prue- 
ba, despues di kua el a keda 
entregá na gobiérnu. 

Dia 1 di novémber 1954 

Antilia a yega Kórsou. E 
kompania KNSM (Konink- 
lijke Nederlandsche Stoom- 
boot Maatschappij) a duna 
su koperashon pa sin niun 
interes trese Antilia Kórsou. 

Eksplotashon 
Relashoná ku eksplota- 
shon di e barku aki, Gobiér- 
nu di Antia Hulandes a hasi 
un yamada riba persona óf 


kompanianan interesá pa 
inskribi pa hasi su eksplota- 
shon, poniendo e kondi- 
shonnan bou di kua nan 
kier a hasi esaki. E 
kondishon ku gobiérnu a 
pone ta ku e kompanianan 
interesá pa a eksplotá e 
barku aki mester a aseptá 
un kontrato de-nominá 
komo ‘bare-boat-charter’. 
Un tipo di kontrato asina ta 


enserá ku e kom-pania ku ta 
eksplotá e barku mes mester 
a sóru pa tripu-lante i tambe 
mantenshon di e barku. E 
kontrato oposi-torio di un 
‘bare-boat-charter’ ta un 
‘time-charter’. 

Mester opservá aki ku 
tipo di eksplotashonnan asi- 
na den pasado a produsi 
kada bes pérdidanan impor- 
tante, ku a hasi nesesario pa 
gobiérnu a duna supsi- 
dionan konsiderabel, mién- 
tras ku e ‘charter’ ta desviá 
for di un tipo di kontrato 
normal asina, komo ku e 
eksigensia di un komunika- 
shon regular i barata ku 
Islariba tabata trese kuné, 
ku riba e ruta ei e plan di 
nabegashon i e tarifanan pa 
transporte di persona, bestia 
di krio i merkansia, tabata 
stipulá pa gobiérnu. 

E interes pa e inskrip- 
shon publiko pa operá 




Antilia kisas pa e motibu ei 
no tabata grandi. Di e 14 
empresanan na Aruba i Kór- 
sou ku gobiérnu a pidi pa 
hasi oferta, ta solamente 
tres a reakshoná. Dos di nan 
a hasi oferta ku tabata des- 
viá for di e kondishonnan 
poné pa Gobiérnu Sentral. 

Prospero Baiz 

Despues di analisá i eva- 
luá e ofertanan hasi, gobiér- 
nu a disidi di hinka eksplo- 
tashon di Antilia den man 
di fa. N.V. Próspero Baiz &- 
Co., Inc., basá riba e suma 
abou di supsidio ku nan a 
pidi gobiérnu pa e opera- 
shon aki. Loke a hunga un 
ról tambe tabata ku e risiko 
di eksplotashon kompletu 
(kalkulá na 300 mil florin pa 
aña), lo ser kargá pa e kom- 
pania en kestion. 

Próspero Baiz, momentu 
ku nan a hasi e oferta aki, 
tabatin ya kaba eksperen- 
sha di kasi 70 aña den sek- 
tor maritimo. A funda e 
kompania na 1886 i su em- 
blema tabata e konosido 
‘Aguila de Oro”. 

Gobiérnu Sentral a firma 
un kontrato pa durashon di 
dos aña ku Próspero Baiz. E 
kompania tabata konsiente, 
na momentu di firma e kon- 
trato aki, ku lo no tabata un 
tarea fásil pa operá e barku 
Antilia bou di e kondishon- 


nan stipulá pa gobiérnu. E 
oferta i demanda di karga i 
pasahero riba e ruta entre 
Islariba i e islanan abou aki 
semper bai tabata mashá 
limitá. 

Ademas, e ruta stipulá pa 
e barku nabegá, no tabata 
krea mashá espasio pa 
eventualmente Antilia kubri 
otro rutanan fásilmente den 
region, ku eksepshon di al- 
gun otro isla di Islariba, pe- 
ro kaminda tampoko no tin 
mashá karga i pasahero pa 
transportá. 

E posibilidatnan di eks- 
plotashon ta bira mas fabo- 
rabel den e parti di tur luna, 
ku e charter ta liber pa sti- 
pulá su mes plan di nabe- 
gashon. Asina Próspero Baiz 
tabatin intenshon pa tur 
luna, ora e charter ta liber, 
laga Antilia bai Santo Do- 
mingo, Trinidad, Guyana 
Britániko i e islanan ingles 
i eventualmente franses 
tambe den Caribe. 

Riba e ruta di Santo Do- 
mingo tabatin sinembargo 
hopi konkurensia kaba i lo 
a eksigi tempu pa Próspero 
Baiz a konkistá un parti di 
e oferta di pasahero i karga 
den esaki. 

Próspero Baiz for di des- 
pues ku nan a yega na un 
akuerdo ku Gobiérnu di 
Antia pa eksplotá Antilia, a 
kuminsá hasi e prepara- 

shonnan nesesario. Riba tur 
isla a nombra agentenan pa 
e barku. Na Boneiru e agen- 
sia a bai pa Handelmaat- 
schappij Kralendijk (HMK) 
di LD Gerharts. 

Tripulashon 
E promé kapitan di Anti- 
lia tabata Mulder, un per- 
sona ku a yega di nabegá pa 
e kompania di barku CSM 
(Curacaosche Scheepvaart 
Maatschappij). Despues di e 
periodo di Mulder aki, dife- 
rente persona a traha komo 
kapitan di Antilia. Asina por 
menshoná Van Eenenaam, 
Murven Gittens i Stanley 
Winter, e ultimo aki den 
pasado kapitan di toubot na 


BOPEC. Gittens, un nativo di 
St. Lucia, aktualmente ta 
trahando komo kapitan di 
haf na St. Eustatius. 

Boneiru a soru pa yena 
diferente posishon den e 
tripulashon di Antilia. Por 
menshoná aki nombernan 
di entre otro Ismael Soleana, 
Calo Christiaan, Antonio 
Clarinda, Juan Gonzalez i 
diferente otro. 

E tripulashon kompletu 
di Antilia tabata konsisti di 
17 persona, ku mester a per- 
kurá tambe pa e 72 pasa- 
heronan ku e barku por a 
transportá. E pasaheronan 
aki por a disponé di un kam- 
ber luhoso ku su baño privá 
pa dos persona: 5 kamber di 


dos persona ku un baño 
huntu, un komedor promé 
klase ku bar; 12 lugá di dru- 
mi pa hende hómber i 12 pa 
hende muhé den e sekshon 
di ‘Tourist A ku un komedor 
huntu. Tambe tabatin un 
espasio kubri riba dék pa 
transportá 36 pasahero den 
e kategoria di ‘Tourist B’. 

Karga 

Den e bodega bon ventilá 
di Antilia tabatin espasio pa 
kasi 80 tón di karga, mién- 
tras ku riba dék tabatin 
oportunidat pa transportá 
entre otro outo i bestia di 
krio. Hopi bes tabata trans- 
portá baka i kabritunan di 
rasa for di Islariba pa e isla- 
nan Aruba, Kórsou i Bonei- 
ru. 

E bodega tabatin bon 
ventilashon. Tambe tabatin 
vrizer pa transporte di karga 
friu. 

Antilia a nabegá bou di 
bandera hulandes (rood- 
wit-blauw), siendo un barku 
di Gobiérnu di antia Hulan- 
des. Mas aleu e tabata hisa 
e bandera di póst, komo ku 
e tabata e barku ofisial pa 
transportá karta i pakét en- 
tre e islanan aki. E tabata e 


ultimo barku di pakét ku nos 
a konosé. Tambe tabatin e 
bandera di Próspero Baiz 
mes, un bandera ku blóki- 
nan den kolónan kórá ku 
blou, ku un fondo blanku, 
miéntras ku meimei tabatin 
poné e águila di oro, emble- 
ma di e kompania. 

Captain Gittens 
Un di e kapitannan di 
Antilia ainda ta na bida: 
Murvin Gittens. E ta biba na 
e isla St. Eustatius. E tabata 
hopi konosi na Boneiru, na 
unda Antilia sa pasa anochi, 
promé ku e sigui pa otro 
destinashon. Asina el a ko- 
nosé hopi hende riba e isla 


aki. 

Murvin Gittens no ta 
nativo di St. Eustatius. El a 
nase riba e isla St. Lucia. Se- 
mper e tabatin deseo di bai 
nabegá, un karera ku el a 
logra tambe den su bida, 
yegando te na posishonnan 
di kapitan i lots. 

Promé ku Antilia Gittens 
a nabegá komo sturman bou 
di Chico Mercelina na bordo 
di e bapor Willemstad di 
famia Hart. 

Durante e periodo ku el 
a nabegá Murvin Gittens a 
konosé hopi marinero bo- 
neriano. Entre otro Ismael 
Soliano ku e tabata yama 
‘Kalachi’. 


Ma Pampo a logra yega 128 aña 


Un di e hendenan ku a 
yega un edat hopi haltu i ku 
a muri ya kasiló aña pasá 
ta Ma Pampo. Interesante ta 
ku tabata un persona serka 
di nos, di nos region, region 
di Karibe, pa ta eksakto di e 
isla Dominica. Ma Pampo a 
alkansá 128 aña di edat. El 
a fayesé na 2003. 

Elizabeht Israel, manera 
su nómber ofisial ta, a nase 
na Dominica dia 27 di 
yanuari 1875. Registro di 
Iglesia Baptista di Dominica 
ta indiká ku ta riba e fecha 
ei el a nase. E tabata konosi 
komo Mione (Minette) 
George. Parti grandi di su 
bida el a usa e nómber aki. 
Su fam kasá despues tabata 
Codrington. El a traha komo 
vitó riba un plantashi na 
Dominica te na fin di dékada 
setenta. 

Aire puru 

Ta konosi ku habitante- 
nan di Dominica ta alkansá 
edat haltu. Ta atribui e echo 
aki na prinsipalmente e aire 
puru ku tin, debi ku e isla 
ta loke nan ta yama un ‘rain 
forest’ na ingles óf ‘tropisch 


regenwoud’ na hulandes. 
Ademas na e awa puru ku 
nan ta bebe, esta un awa ku 
ta bini abou for di e serunan 
di kua e isla ta konsisti. 

Pa hopi tempu Ma Pampo 
tabata e persona ku mas 
edat na mundu. P’esei tam- 
be e poblashon di Dominica 
tabata orguyoso di dje. E dia 
ku el a kumpli 128 aña un 
grupo grandi di famia, dig- 
natario i otro hendenan a 
akudi na kas di Ma Pampo, 
situá den e pueblo Glanvi- 
llia, na e parti nort di Do- 
minica, un tiki pa suit di 
Portsmouth, pa felisit’é. 

Tabatin un santu sakri- 
fisio di misa i despues un 
enkuentro sosial na kas di 
Ma Pampo. 

E pastor di parokia di 
Portsmouth, Pastor Charles 
Martin, kende a kondusi e 
sirbishi religioso, a atribui 
e edat haltu i salu bon di Ma 
Pampo na su kerensia spiri- 
tual profundo den Kristu ya 
na un edat yón. 

Forestine Lewis, un di e 
personanan ku ta kuida Ma 
Pampo, a bisa e korant ‘The 
Chronicle’ ku anke e sente- 


nario a pérdé su bista, e ta 
gusta skucha programanan 
di radio i televishon. Su 
kantika faborito na e mo- 
mentu aki ta ‘Give me my 
child money’, un komposi- 
shon di Mighty Pawol. 

Kuminda salu 

E dieta di Ma Pampo ta- 
bata konsisti di kuminda ku 
nan ta mula promé. Mas 
aleu e tabata bebe hopi aw’i 
koko i chukulati. 

Ma Pampo no a sufri di 
ningun dje enfermedatnan 
normalmente asosiá ku be- 
hes. Sinembargo na sierto 
momentu a amputá un pia 
te na su rudia. 

Ma Pampo mes ta atribui 
su edat haltu na kuminda 
salu ku ela kome semper i 
tambe bon kuido di su kur- 
pa. 

Ku 24 persona riba 100 
aña bibá riba e isla na prin- 
sipio di e siglo aki, ta konsi- 
derá ku Dominica tabatin 
posiblemente e kantidat 
mas haltu di hende riba 100 
aña na mundu den un po- 
blashon di bou di 100.000 
hende. 


Outoridatnan di Domini- 
ca a hasi tur klase di esfuer- 
so pa logra ku e konosido 
‘Guinness Book of World 
Records’ ta deklará Ma Pam- 
po komo e hende ku a yega 
di alkansá e edat di mas 
haltu na mundu. E rékórt 
aki ta riba nómber di un per- 
sona ku a muri na 1997 na 
edat di 122 aña. 


Na su edat avansá Ma 
Pampo a bira focus di aten- 
shon internashonal, den 
sentido ku hopi hende ta- 
bata reklamá ku e ta e hende 
ku a bira mas bieu den 
historia di humanidat. Na 
desémber 1999 e tabata ofi- 
sialmente deklará komo e 
hende mas bieu di mundu. 

Simon a reskata 
kunuku di Toyan 


Kunuku di Victoriano 
(Toyan) Wijman, situá pa 
nort di Ser'i Angola, a keda 
pa añanan bandoná. Na 
momentu ku Toyan a fayesé 
niun hende no a sigui 
mantené e kunuku aki, ku 
ta konta tambe ku un pos ku 
Toyan mes a koba. Simon 
Anthony (64), subrino di 
Toyan, tin ya 3 aña bibá den 
e kas di kunuku di Toyan. I 
Simon ta yen di plan. 

Tantu Toyan mes komo 
su tata, Chatin, tabata 
konosf komo hendenan 
duru i ku hopi forsa. Dobelé- 
ter sa yama e tipo di hende- 
nan aki. Nan sa konta ku 
ora ku por ehémpel un buri- 


ku muri den bario, tabata 
yama Chatin pa karga e ka- 
daver riba su lomba bai de- 
positá den mondi, na unda 
e holó den su proseso di des- 
komposishon no ta molestiá 
hende. 

Chatin i su yu Toyan ta- 
bata spesialisá den trabou 
di kunuku i mondi. Kima 
karbon, sera trankera di ya- 
tu, koba pa planta. Toyan a 
biba na e kunuku pa nort di 
Ser'i Angola. E tabata kom- 
pañá ántes pa Maria, un 
señora di e bario di Tanki 
Abou na Antriol. 

Despues di su morto e ku- 
nuku di Toyan a keda pa ho- 
pi aña bandoná. Yatu, tuna 


i pal'i kuihi a poderá di dje. 
Masoménos kuater aña pa- 
sá Simon a kuminsá limpia 
e kunuku aki i a renobá e 
kas di kunuku. 

"Mi plannan ta grandi. Mi 
ta bai traha un esenario pa 
asina por tene e aktividat di 
Luna Yen na mi kunuku. Mi 
ruman Uchi ku mi ta trahan- 
do riba e plan aki”, segun a 
bisa. 

Simon ta un persona ku 
hopi konosementu di kos- 
nan di ántes, tantu di kunu- 
ku komo laman. El a piska 
un temporada. Simon a 
nabegá tambe. El a traha na 
e servisio di limpiesa di 
Boneiru tambe den pasado. 

Uso di heru den konstrukshon a hasi esaki posibel 

Promé edifisionan ku arkitektura 


moderno den 


KRALENDIJK-Tin dos 
edifisio hopi spesial den 
Playa. Ámbos edifisio ta 
masoménos 60 aña bieu i 
loke ta hasi nan spesial ta e 
echo ku nan ta kai den un 
kategoria di arkitektura ku 
ta yama Art Deco. Ta dos 
edifisio ku a todo kosto mes- 
ter trata na konservá. Te ai- 
nda no ta mustra ku tin peli- 
ger ta menasá nan, pero riba 
e isla ku yama Boneiru aki 
bo no sa nunka. 

E dos edifisionan ta Casa 
Ramon i Ambachtschool. 
Nan tur dos tin karakteristi- 
kanan ku ta kategorisá nan 
komo Art Deco, ku tabata un 
movementu di arte interna- 
shonal hopi popular desde 
1925 te ku 1940, afektando 
tantu e artenan dekorativo, 
manera arkitektura, diseño 
interior i diseño industrial, 
komo artenan visual ma- 
nera moda, pintamentu, arte 
gráfiko i pelfkula. Den e 
tempu ei tabata mira e arte 
aki komo elegante, glamu- 
roso, funshonal i moderno. 

E movementu aki tabata 
un meskla di hopi diferente 
estilo i movementu di e pro- 
mé añanan di siglo 20, in- 
kluyendo neoklasikal, kon- 
struktivismo, kubismo, mo- 
dernismo, i futurismo. E po- 
pularidat di e movementu 
aki a sobresali na Oropa du- 
rante añanan binti i el a si- 
gui fuertemente na Estádos 
Unidos atraves di añanan 
trinta di siglo pasá. 

Anke ku hopi movemen- 
tu di diseño tin rais i inten- 
shonnan politiko óf filosó- 
fiko, Arte Deco tabata un 
movementu puramente de- 
korativo. 

Dos edifisio 

E edifisio di Ambacht- 
school di Boneiru, situá e 
tempu ku a konstrui’é na 
Zoutpannenweg, awendia 
Bulevar Julio A. Abraham, ta 
data di aña 1951. A bini ku 
e skol aki pa motibu ku mu- 
cha hómbernan boneriano, 
despues ku nan kaba skol 
básiko, mester a bai sea Kór- 
sou óf Aruba pa sigui 
studia. Hopi di nan tabata 
bai biba interná na 
Brakkeput. 

E edifisio di Casa Ramon 


tambe ta data di e mesun 
tempu ei, kuminsamentu di 
añanan sinkuenta. Ta trata 
di un edifisio uniko den su 
estilo na Boneiru i pa e ra- 
son ei ta haña atenshon 
tambe den estudio i bukinan 
ku tin tokante arkitektura di 
e isla aki. 

E persona ku a laga kon- 
struf Casa Ramon ta Ramon 
Booi, kapitan i doño di bar- 
ku, doño di kunuku i komer- 
siante. Entre otro e tabata 
kapitan di e barku di bela 
Rex, miéntras ku despues e 
tabatin su mes barkunan, 
esta Irena i San Gerardo, re- 
spektivamente un balandra 
i un golét chikitu. 

Segun Johan Hartog den 
su buki 'Bonaire; Van India- 
nen tot Toeristen', e edifisio 
di Casa Ramon ta un di e 
promé edifisionan riba e isla 
aki ku ta kai den e konsepto 
di arkitektura moderno, ku 
a traha na Boneiru. E foto 
di Casa Ramon, e tempu nét 
despues ku a kaba trah’é, 
tambe ta aparesé den e buki 
importante aki, konsiderá 
komo e 'beibel' di historia 
boneriano. 

Belanan di barku 

Ta asina ku Ramon Booi 
a ekspresá den arkitektura 
di e edifisio aki su amor pa 
laman. For di chikitu kaba, 
masoménos na aña 1920, 
Ramon Booi a kue kaminda 
pa laman, manera el a yega 
di bisa den un entrevista. 
For di much’i kamber, e ran- 
go mas abou na bordo di 
barkunan di bela, el a pro- 
gresá i bira te asta kapitan 
di barku, anke e mes a kon- 
siderá su mes komo un 
'kapitan di awa dushi', ku 
por a nabegá solamente en- 
tre e islanan Aruba, Kórsou 
i Boneiru, tambe tin bes bai 
Venezuela. 

E diferente 'alanan' ku tin 
na e edifisio aki, si bo mira 
bon, ta similar ku belanan 
di un barku. Barkunan di be- 
la a kore manera un liña kó- 
rá den bida di Ramon Booi. 
Su yu, Evi Booi, ta e uniko 
ku a sigui den pasonan di 
su tata. 

Den e edifisio aki Chita, 
esposa di Ramon Booi, ta- 
bata bende diferente mer- 


kansia. Chita ta yu di e le- 
gendario Piet Sillie, partidó 
di karta i sendedó di lantér- 
nanan den kaya. 

edney Marten, kende a 
studia edifisio i kasnan na 


Playa 

Boneiru, a splika ku uso di 
heru den konstrukshon a 
hasi posibel pa krea edifisio- 
nan ku ta kai den e katego- 
ria di 'art deco' na Boneiru. 
Naturalmente tin mas edi- 


fisio di añanan sesenta na 
Boneiru ku ta kai bou di 'ar- 
te deco', entre otro tambe na 
Rincon, esta Teater Cinelan- 
dia i Rincon Supermarket. 



Edifisio di Ambachtschool na ántes Zoutpannenweg. 



: i - -C-ASARj'Hon 



Edifisio di Casa Ramon pegá ku Misa San Bernardo na Playa. 



Teater Cinelandia na Rincon.. 

Lourdes ‘Lula’ Marti 


s tin siguidó 


Skirbi pa: Fittipaldi 
Pietersz 

Lourdes (Lula) Martis, 
un sakadó di potrét di hopi 
aña aki na Boneiru. Den 
pasado ta un di e poko si- 
tionan ku tabatin pa bai na 
momentu ku mester a saka 
potrét pa entre otro sédula 
pasport, reibeweis. Lula a 
hasi esaki pa hopi aña. 

Promé Lula su studio 
tabata na unda tabata e 
restorant Spanhoek, awen- 
dia ketu bai un restorant 
chines bou di otro nomber. 
Despues Lula su studio ta- 
bata na e skina di Kaya Lo- 
dewijk D. Gerharts i Kaya 


General Manuel Piar. A 
basha e edifisio aki, kas di 
famia Kramers, abou. Awor 
ta Hotel Central ta na e sitio 
aki. Den e ultimo tempu ku 
el a praktiká e fishi aki Lula 
tabata den Less Gallery 
Shoppingmall den sentro di 
suidat. 

Hopi konosi 
Hopi konosf Lula a bira 
a bira ku e trabou di saka- 
mentu di potrét. Tambe e 
tabata saka potrét pa entre 
otro kasamentu, fiesta i 
mas. Awor su edat a subi i 
e ta konsentrá mas riba 
tempu pa su mes. E ta 


praktiká musika awor, loke 
e ta masha fasiná kuné ul- 
timo tempu. Spesialmente 
tokamentu di kitara. 

Den e famia Martis tres 
hende tin ku a gusta i biba 
ku sakamentu di potrét. Ta 
trata di Lula, Puersley bon 
konosi komo Tio Pepe i Fitti- 
paldi Pietersz. Otro miem- 
bronan di famia no ta ma- 
sha interesá den sakamentu 
di potrét ku kámara profe- 
shonal. Simplemente saka 
potrét ku telefon manera ho- 
pi ta hasi awendia. 

Siguidó 

Ami hopi bes durante sa- 
kamentu di potrét mi ta 
eksperensiá e nomber di mi 
tanta. Esaki na momentu ku 
ta kla pa saka potrét spesial- 
mente di un grupo, nan ta 
kuminsá menshoná; hisa 
kabes un tiki, bira kara na 
banda, hari un poko mas. Ta 
simplemente loke por a ten- 
de momento ku Tante Lula 
ta pone un hende of grupo 
kla pa saka nan potrét. 

Riba potrét tante Lula 
mei mei di Tio Pepe i Fitti- 
paldi, su dos subrinonan ku 
a sigui paso di nan tanta te 
awor. 



Pas i alegria reina den tur kas 
den e dianan di fiesta aki. 
Felisidat na abundansia reina 
n nos pueblo pa e aña nobo 
aki. 

Pas i alegria reina den tur kas den e 
dianan di fiesta aki. 
isidat na abundansia reina den nos 
meblo pa e aña nobo aki. 

Kos Bon 




ONPASKU 


ta ekstendé nan bon deseonan 
pa Pasku i ta spera ku 
2019 ta un di yen 
licha i prosperidat 

Pas i alegria reina den tur kas 
den e dianan di fiesta aki. 
UPAH su ofisina ta será di 
19 desember 2018 te 
2 yanuari 2019 

Ku proyektonan di restorashon 


San Nicolas ta hañando bida nobo 


E bario San Nicolas na 
Aruba, na unda hopi boner- 
iano ku a traha na e refi- 
neria Lago a biba den pasa- 
do, ta hañando bida nobo. 
Tin diferente inisiativa pa 
restorá i renobá edifisionan 
den e bario, na unda ketu 
bai tin boneriano i nan 
desendientenan ta biba. Un 
di e edifisionan di mas 
importante ku a restorá i ku 
a inougurá e aña aki komo 
un museo komunitario ta 
Nicolaas Store, negoshi 
fundá pa Noni Nicolaas di 
Boneiru, nasé na Mentor. 


Trabou den Jósfat 

Den e historia di Aruba 
algun nashon a hunga un 
gran papel den e desaroyo 
di e isla. Un di nan ta e gru- 
po di Boneiru ku a laborá 
riba e isla di Aruba for di 18- 
79. Mas ku 135 aña pasá un 
grupo di 40 hende prose- 
dente di Boneiru a yega 
Aruba pa bai traha den e in- 
dustria di fósfat. 

E minanan di fósfat 
tabata ubiká den e área ku 
awe ta konosi komo San 
Nicolas i espesifikamente e 
parti konosi komo Seru 
Colorado. 


Asta por bisa ku desaro- 
yo di San Nicolas ta danki 
na e empuhe di boneriano. 
E temporada ku e industria 
di fósfat a oumentá grande- 
mente, tambe ta e inisio di 
e kresementu supstansial di 
e ‘pueblito’ San Nicolas. E 
lugá ku yama San Nicolas 
no tabata mas ku algun ka- 
bana banda di otro, plama 
riba e terenonan habri. 

Nét promé ku e industria 
di fósfat a haña su lugá eko- 
nómiko i di importansia 
grandi den e komunidat di 
Aruba, oro tabata e otro pro- 
dukto ku tabata aportá 
grandemente den e entrada- 
nan finansiero di Aruba. 
Pero di kompetensia pa re- 
krutá hende pa traha den e 
dos industrianan aki a ago- 
tá e merkado lokal rápida- 
mente. 

Gerensia di Aruba Phos- 
phaat Maatschappij (APM) a 
tuma desishon e ora ei di 
buska hende for di eksterior. 
Aki a tuma un desishon his- 
tóriko di rekrutá 40 hende 
di Boneiru. Den e añanan 
1880 pa 1890 ya tabata ko- 
nosi den área karibense ku 
trahadónan di Boneiru taba- 
tin un reputashon di traha- 
dó produktivo i masha kon- 


fiabel riba tereno di kumpli- 
mentu ku i na trabou. 

Lago 

Despues ku a habri e refi- 
neria di Lago na Aruba hóm- 
bernan boneriano a kumin- 
sá muda pa Aruba pa sea 
traha den e refineria mes óf 
nabegá na bordo di e ténker- 
nan di Lago Oil & Transport 
Ltd. 

pa henter komunidat di 
Bonaire i pa 


ana 2019 
trese 
;.v. prosperidat 
tur 




on boluntat. 


Tin ku a bai nan so i a 
kasa ku muhénan rubiano i 
a funda nan famia. Otronan 
a kasa ku nan amantenan 
na Boneiru i a bai despues 
Aruba ku nan, na unda nan 
yunan a nase i lanta. Tin ku 
a regresá Boneiru ora ku 
nan a baha ku penshun, 
pero hopi a keda biba tambe. 

E fluho mas grandi di bo- 
neriano pa Aruba a sosodé 
na fln di dékada binti i den 
dékada trinta. Mayoria 
grandi a biba na San Nico- 
las, na unda nan a hur i 
despues traha nan mes kas. 
San Nicolas a desaroyá bira 
un lugá importante. 

Bonerianonan ku a muda 
pa Aruba den pasado no a 
hasi esaki solamente pa 
traha den industria petro- 
lero. Nan a bai traha tambe 
den otro sektor, manera un 
Luis (Wichi) de Palm, ku a 
bai traha den komérsio na 


San Nicolas. Despues el a 
bira pionero den turismo na 
Aruba. E kompania ku el a 
funda bou dje nómber di De 
Palm Tours ainda ta eksisti. 

Otro boneriano ku a so- 
bresali na Aruba tabata en- 
tre otro Hubert (Lio) Booi. 
Promé el a traha den sektor 
bankario, despues den sek- 
tor kultural. 

Mas boneriano ku a mar- 
ka pouta na Aruba tabata 
Nechi Hart (ko-fundadó di 
Kámara di Komérsio i Indus- 
tria di Aruba, John Hart (di- 
rektor di prison), Elio Pelle- 
grim i Jacinto Diaz (sindi- 
kalismo), Elio Nicolaas 
(polis i politika) i su ruman 
Boy Nicolaas (finansa), 
asina por sigui menshoná. 

Nicolaas Store 

Un di e desendientenan 
di Mentor tabatin influensia 
grandi den e bario San 

Nicolas na Aruba. Un di e 
yunan di Leando i Helena 
Nicolaas, Fransisco Geroni- 
mo (Noni) Nicolaas, a esta- 
blesé na Aruba, kaminda el 
a bai den komérsio. 

Noni a nase dia 11 di mei 
1886. El a kasa dia 12 di 
mart 1924 ku Petrovilia 
(Via) Semeleer, yu di Marti- 
nus Fransiscus Semeleer i 
Juliana Bibiana Antoin. 

E tabatin dos negoshi 
den e bario aki: Nicolaas 
Store i un bar. Hopi hende a 
pensa ku Nicolaas Store ta 
referf na nómber di e bario 
San Nicolas. No ta bérdat. 
Nicolaas Store ta bini di e 
fam Nicolaas di Noni Nico- 
laas. 

Nicolaas Store tabata 
bende prinsipalmente in- 
strumént musikal i tur kos 
ku tin di aber ku muzik, ma- 
nera bukinan di komposi- 
shon musikal, revista musi- 
kal etc. 

Bida nobo 

E edifisio ku ta hala mas 
atenshon den San Nicolas 


sin duda ta e asina yamá 
‘watertoren’. Ta un di e pro- 
mé edifisionan tambe ku a 
restorá den kuadro di rebi- 
bamentu di San Nicolas. 
Despues a sigui e restora- 
shon di Nicolaas Store, ku e 
aña aki a haña su destina- 
shon nobo, esta un museo 
komunitario. 

E mandatario ku a traha 
duru pa realisá e rebibamen- 
tu di San Nicolas ta minis- 
ter Otmar Oduber, den pasa- 
do mandatario di AVP i awor 
den gabinete Wever-Croes 
den representashon di su 
mes partido. 

Diferente trabou ta kana- 
ndo na mes momento na 
San Nicolas aworaki. Min- 
ister Otmar Oduber, plannan 
ta kontinuá pa hasi di San 
Nicolas un siudat di heren- 
sia kultural 

E edifisio ku tabata yama 
Greenhill ta un di e edifisio- 
nan di gobiérnu ku a keda 
pará i bandoná pa hopi aña. 
E edifisio aki ku gobiérnu a 
kumpra tabata bandoná 
vários aña promé kaba. 

Divi Divi Bar 
Restaurant 

Ku e strea di Pasku para 
riba nos pais komo simbolo 
pas i trankilidat guia nos 


Un di e motibunan pa 
kua gobiérnu a tuma e desi- 
shon pa renobá e edifisio aki 
ta entre otro pa motibu ku 
ta pushando pa kontinuá ku 
e plan di hasi di San Nicolas 
un siudat di kultura i he- 
rensia. 

Minister Oduber ta splika 
ku a tuma desishon di reno- 
bashon di e edifisio konhun- 
tamente ku kolega minister 
Xiomora Ruiz - Maduro. Ta 
trata di un invershon relati- 
vamente grandi, mirando e 
situashon den kua e edifisio 
tabata enkontrá su mes i e 
meta ku tin, ku ta p’e por 
bira un atrakshon pa turis- 
mo tambe. 

Minister Dangui Oduber 
tambe a anunsiá diferente 
plan pa San Nicolas, manera 
pa Baby Beach, Rodgers 
Beach i mas plan ku tin pa 
henter e área. 

E edifisio di eks-Green- 
hill ta un di e sitionan ka- 
minda ku lo ubiká e ‘Carni- 
val Exhibition’, komo tambe 
e di tres museo pa San Nico- 
las, ku den e kaso aki t’e 
Museo di Antigwedat, ku lo 
bin den e edificio net na 
banda di Greenhill. 

Herensia kultural 

Resientemente a firma 
p’e ‘destaho di Uncle Louis 
Store tuma lugá den luna di 
novémber, ku ta reflehá e 
kantidat di trabou ku ta an- 
dando pareu pa parti pariba 
di Aruba. Por a mira resien- 
temente e trabounan tu pa 
drecha e rotónde di San 
Nicolas, ta limpia i drecha 
kasnan den mal estado. 
Trabounan na enkargo di 
‘City Inspectors’, Serlimar, 
DOW i henter e tim di Infra. 

Hopi trabou ta andando 
na San Nicolas i nan ke mira 
esakinan keda kla mas 
pronto posibel. San Nicolas 
tin tur atenshon di Gabinete 
Wever- Croes i e plan ta pa 
hasi di San Nicolas un atra- 
kshon turistiko i sentro di 
herensia kultural. 

Fast Ferry 

Minister Chris Romero, 
minister Andin Bikker, komo 
tambe henter e gabinete ak- 
tual ta pará tras di e pro- 
yekto di Fast Ferry ku dentro 
di poko lo kontinuá ku reu- 
nionnan konserni pa per- 
kurá pa traspaso di tereno 
ku Refineria di Aruba (RdA). 

Minister Otmar Oduber a 
splika ku ta den e proseso 
tambe pa yega na un hotél 




pariba di Aruba, na Seru 
Colorado. A redusi e kanti- 
dat di kamber di 900 pa ha- 
sié di akuerdo ku loke ta per- 
miti p’e lei di ‘all-inclusive’, 
ku ta di 600 kamber, ku lo 
krea ‘spinoff’ pa San Nico- 
las. 

Huntu ku desaroyo eko- 
nómiko kultural ku ta krea- 
ndo pa pokopoko por krea 
trabounan na San Nicolas 


pa hendenan di San Nicolas, 
pues henter un ‘spin-off ef- 
fect’. Tur ku e meta i posi- 
bilidat pa por krea un desa- 
royo ekonómiko sostenibel. 

Un otro medida ku go- 
biérnu di Aruba a tuma mas- 
oménos sinku aña pasá 
tabata pa duna empresanan 
ku establesé na San Nicolas 
algun insentivo fiskal. 

Zarpin L. 
Paradijs 


Nos ta spera ku pos 
reina den aña nobo di manera 
,u boso deseonan por wórdu 
kumpli. 

maduro travei 


Nos ta spera ku 
positivismo reina den 
nobo di manera 
ku 

boso deseonan 
por wórdu 
kumpli. 

E Snoanan históriko di Tunisia 


Skirbi pa Clyde 
Harms 

Tempu ku nos tabata bi- 
ba na Libia mi señora a lesa 
di e snoanan hudiu histó- 
riko na Tunisia i el a bin ku 
e propósito di bishita algun. 
Beatriz, yu di Emilio Lopez- 
Henriquezi Sara Esther 
Salas, tabata hudiu sefar- 
dita di nasementu i a krese 
komo miembro fiel di e snoa 
Témpel Emanuel, e snoa di 
e komunidat Sefardita refor- 
ma (liberal) di Kórsou. 

Na 1947 e famia Lopez- 
Henquez a muda pa Aruba, 
kaminda mayoria di e hu- 
diunan tabata ‘ashkenazim’ 
étniko, kendenan tabatin 
kustumbrá i ritualnan dife- 
rente di e sefarditanan. Bea- 
triz no a sinti su mes na kas 


ku e tradishonnan ‘ashke- 
nazico’ i el a stóp di asisti 
servisionan religioso na 
Aruba. 

Pero despues ku nos a 
kasa kaminda ku nos haña 
un oportunidat durante nos 
biahenan pa atendé un ser- 
visio di un snoa sefardita re- 
formá e tabata drenta i ami 
tabata kompañ’é. 

Pa un stranhero traha na 
Libia e mester a presentá 
prueba di afiliashon na un 
religion kaminda e tabata 
biba. Esaki tabata pa eks- 
klui hudiunan. No tabata 
eksisti e mesun eksigensia 
pa e señoranan ya ku gobiér- 
nu tabata presumi ku nan 
tabata di e mes religion ku 
nan kasá, pero a atverti nos 
ku Libia no ta tolerá ningun 
trahadó stranhero kasa ku 


un hudiu. 

Ni nos miho amigunan 
tabata sa ku Beatriz tabata 
hudiu. E hudaismo di Bea- 
triz a keda un sekreto pa tur 
e shete añanan ku nos a 
biba na Libia i e aña despues 
ku nos a pasa na Dhahran, 
Arabia Saudita, kaminda e 
lei diskriminatorio kontra e 
hudiunan tabata ainda mas 
estrikto. 

Ora ku Beatriz a haña sa 
ku tur e snoanan hudiu his- 
tóriko na Tunisia tabata se- 
fardita i ku algun ainda ta- 
bata aktivo el a keda masha 
intrigá i su gana di bishita 
nan tabata krese tur dia. 
Asina nos a disidi di tuma 
un siman di fakansi na 1972 
pa hasi un peregrinashon 
históriko na Tunis kumin- 
sando na Tunis, e kapital. 




Interior di Snoa El Ghibra den e aldea di Hara Sghira 
na Djerba, Tunisia. 



Snoa Beth Israel di 


Snoa Beth Mordekai, e 
snoa mas grandi di Tunisia, 
tin un historia di hopi siglo. 
Di pafó edifisio ta bunita, 
pero paden e ta masha ous- 
tero i el a desapuntá nos. 
Nos a disidi di laga Tunis i 
bai pasa mas tempu den e 
snoanan di e pueblonan 
chikitu i nos a tuma direk- 
shon di e peninsula Djerba. 

Tres aña promé Beatriz i 
ami a bishitá Djerba komo 


Oranjestad, Aruba. 

turista komun, interesá mas 
den suvenir i saka pótrét pa 
manda pa nos famianan na 
Aruba. E tempu ei nos no 
tabata sa di e famoso Snoa 
El Ghibra. Loke a kapta nos 
atenshon tabata e damanan 
aleman ku tabata drumi top- 
less riba e bich di un pais 
musulman i laga e awa di 
Mediteráneo refreská nan 
kurpa. 

Snoa El Ghibra, ubiká 

den e pueblito Hara Sghira 
ta data casi tres mil aña i e 
ta e snoa mas bieu di Afrika. 

Den e pueblo ta biba apé- 
nas mil hende pero tur aña 
miles i miles di hudiu, ma- 
yoria di Fransia i Israel, ta 
hasi un 

peregrinashon pa El Ghi- 
bra. Nan ta hendenan ku a 
yega di biba na Hara Sghira 
óf nan desendientenan. Na 
aña 2000 mas di dies mil a 
partisipá den e peregrina- 
shon ku ta konsisti di vários 
aktividat. Uno ku a impaktá 
nos ta e tradishon di skirbi 
un deseo riba kaska di un 
webu herebé duru i pone e 
webu banda di un piedra ku 
a bin di Yerusalém mas di 


26 siglo pasá. 

Despues di Djerba nos a 
sali rumbo pa Gabes i Sfax 
kaminda nos tabata spera di 
bishitá vários snoa históriko 
i interesante pa diferente 
rason. E gran snoa El Ha- 
mma di Gabes, meskos ku El 
Ghibra na Djerba, tambe ta- 
batin su murayanan di pa- 
den kubri ku sentenáres di 
mosaikkolorido di Marocco. 

Sfax, un tempu tabata 
kapital ekonómiko di Tuni- 
sia, pero na 1972 e pobla- 
shon tabata apénas shen 
hende, resultado di e opre- 
shon i aktonan di vandalis- 
mo. Aki nos tabatin un eks- 
periensha inolvidabel. Den e 
snoa Beatriz a topa un se- 




ñora ku tabata biba aya i 
despues di kombersá un po- 
ko tabata opvio ku nan a for- 
ma un relashon amistoso i 
nan a kuminsá papia na ser- 
io di selebrashon hudiu di 
Pesach, e festival di Pasku 
Grandi. 

Na dado momentu Bea- 
triz a konfl’é ku e sekreto ku 
e tambe ta un sefardita, ori- 
ginalmente di Kórsou biban- 
do awor na Tripoli. “Ai ta pi- 
ká”, e amiga a bisa, “na Tri- 
poli abo lo no por opservá 
Pesach. Permiti mi dunabo 
algu ku lo rekordábo di bo 
pasado”. I el a pasa Beatriz 
un kahita di Matzo, e pan 
sin levadura ku e hudiunan 
ta kome tradishonalmente 
durante Pesach. Gradisidu i 
felis nos a aseptá e regalu i 
inmediatamente nos a skon- 
de promé ku nos krusa fron- 
tera di Libia i el a keda skon- 
df te ora ku nos a drenta nos 
kas. 

E anochi ei nos a reflehá 
riba nos biahe i natural- 
mente nos a kompará loke 
nos a mira ku loke nos taba- 
ta konosé kaba. Nos pensa- 
mentunan a bai Mikvé Israel 
na Punda, e snoa mas bieu 




FELIS 2019 


di hemisferio oksidental ku 
edat di mas di 300 aña. 

Su prekstul di palu ku a 
bin di Europa ta un obra di 
arte. E flur di santu tabata 
pa rekordá e kreyentenan di 
e añanan ku e hudiunan 
bibliko a pasa den desierto. 

Nos a konklui ku nos trep 

” 

Ku e strea di Pasku para 
riba nos pais komo simbolo 
di pas 

i trankilidat guia 


nan tabata bunita ku 
historianan importante i 
tradishonnan ku no por bai 
pérdf. Pero na fln di dia, loke 
nos tabatin na Kórsou 
tambe ta presioso, yen di 
tradishon i mes importante 
histórikamente. 


B.B.Q. 



oso 

Supermarket 

Dios laga e kalor di 
Pasku permanesé den 
boso kas semper. 

Nos deseo ta pa boso 
pasa e dianan di fiesta 
aki den union ku famia. 

FELIS PASKU 
PROSPERO 
2019 

Wilko Bergmans i su bukinan 

kontroversial 


Pa: Bói Antoin 

Mi pasonan den bida te 
awor a krusa paso di hopi 
hende markante, hende uni- 
ko, ku nunka mas lo mi lubi- 
dá. Esnan ku ya no t’ei mas, 
pasobra nan a fayesé, ta ke- 
da okupá semper un lugá 
prominente den mi kurason 
i bibu den mi memoria. I 
realmente nan ta hopi, di tur 
skina di mundu, di tur rasa 
i tur religion, blanku, pretu, 
bruin i hel. Un di nan tabata 
Wilko Bergmans. E ta un di 
nan ku no t’ei mas. 

M’a konosé Wilko den se- 
gundo mitar di dékada se- 


tenta, algun tempu despues 
ku m’a kuminsá skirbi pa 
korant. E tabata un bishi- 
tante frekuente di Boneiru, 
pero nunka a haña reko- 
nosimentu di Ofisina di Tu- 
rismo pa su bishitanan un, 
dos óf te asta tres bes pa 
aña. 

Wilko tabata un persona 
spesial. E tabata periodista 
i eskritor, un figura straño i 
markante, kisas kontrover- 
sial, ku tabata mira otro ba- 
lornan den mundu, na lugá 
di kosnan material óf plaka. 
Mi ta kere ku t’esei tabata 
un di e faktornan determi- 


nante ku a pone ku entre 
Wilko ku mi a bin nase un 
amistat, ku a keda mantené 
te na su morto basta aña pa- 
sá. 

“Saboteurs op Saba” 

For di fin di añanan se- 
senta kaba, tempu ku ainda 
mi tabata na skol sekunda- 
rio, Wilko a kuminsá bishitá 
Boneiru. En todo kaso mi ta 
dedusf esei for di e promé 
biaha ku e ta menshoná Bo- 
neiru den un di su hopi bu- 
kinan, “Saboteurs op Saba”, 
un buki pa mucha hómber, 
ku komo protagonista Daan 



Wilko Bergmans riba kosta di Texel, na unda e tabata sali buska kos ku pega riba 
tera. 


Kaper. Daan Kaper ta bishitá ñ’é riba e isla Saba. 
Boneiru i despues bo ta ha- Boneiru i Saba, e dos 


DE JAKHALS VAN 
JAPAN 

wIIKd bergmans 



IN HET VOETSPOOR VAN 


MAHCO 

islanan ku mi ta haña mas 
bunita den loke a sobra di 
Antia Hulandes. Te asta, 
kasi pa pone mi rabia ku mi 
mes, mi por bisa ku mi ta 
haña Saba mas bunita ku 
Boneiru. Pa Wilko tambe 
Boneiru i Saba tabata e dos 
islanan mas bunita, loke e 
ta ekspresá tambe den e 
buki aki. 

E bishitanan di Wilko na 


Boneiru tabata semper bai 
inesperá i e tabata bandoná 
e isla aki di e mesun forma. 
Djis e tabat’ei i djis ela dis- 
parsé. Nunka e tabata bisa 
ki dia e ta bin i ki dia e ta 
bai. Tin bes e tabata keda 
largu i otro bia kórtiku. Wil- 
ko tabata disfrutá di bida i 
ela biaha pa tur skina di 
mundu, e paisnan di mas 
straño ela yega di bishitá. 


Den un buki masoménos 
outobiográfiko e ta deskribi 
un parti chikitu di su hopi 
biahenan, ilustrá ku foto- 
nan ku ela saka. Bo ta mir’é 
meimei di tribunan den sel- 
va di Afrika, huntu ku in- 
djannan den Cordillera de 
los Andes, serka éskimonan 
pegá ku polo nort óf den se- 
runan di Himalaya. Pero un 
isla ku semper ela bini bék 
semper tabata Boneiru. E 
Boneiru chikitu aki na unda 
mi ta sinta skirbi e 2Palabra 
aki. No ta straño ku Boneiru 
tabata sigui atraé e persona 
aki? 

“De Bastaard van Bonai- 
re” 

“Saboteurs op Saba” no 
tabata e uniko buki den kua 
ela usa Boneiru komo ese- 
nario. Tin dos buki mas, es- 
ta “De Bastaard van Bonai- 
re” i “Witte Dwaas”, di kua 
spesialmente e ultimo buki 
aki a hasié “persona non 
grata” pa famia Gerharts na 
Boneiru. Mashá tiki hende 
tin e buki aki den nan poder, 
komo ku e famia aki a laga 
kumpra kasi tur ehemplar 
ku a pone den bukhandel- 
nan lokal i a destrui nan. 

Mi ta kórda ku den un en- 
trevista na radio m’a kues- 
tioná Wilko pisá riba publi- 
kashon di e buki “Witte Dw- 
aas”. E dia ei nos amistat 
kasi a kibra. El a bandoná 
studio rabiá, pero algun lu- 
na despues, ora ku el a re- 
gresá Boneiru, el a buska mi 
drechi i nos a keda bon ami- 
gu, te na su morto. 

Den mi promé buki, ‘Salu 
di Bida’, m’a skirbi tambe di 
Wilko. Entre otro tokante un 
bishita ku nos a realisá pa 
Puerto La Cruz, Venezuela, 
riba invitashon di Carlos 
Lares Cordero i su grupo di 
Flamingo Paradise. Wilko 
Bergmans a representá e ko- 
rant Amigoe’ den un delega- 
shon boneriano ku a bishitá 
e siudat venezolano aki, pa 
asina mira e proyektonan ku 
Lares tabata realisando aya. 

Mi no ta lubidá nunka 
mas kon, for di ora ku nos a 
yega Puerto La Cruz, dos 
hómber bisti na bachi pretu 
ku sombré pretu riba nan 
kabes tabata kompañá nos 
tur kaminda. Kisas nan ta- 
bata bodyguard di Lares, 
kende no tabata mashá gus- 
tá na Puerto La Cruz. E dos 
hómbernan aki tabata parse 
otro, tabata bisti meskos i 
segun mi te asta nan tabata 


ohochi, óf en todo kaso ru- 
man di otro. 

Tur lugá ku nos tabata 
bishitá na Puerto La Cruz e 
dos tiponan aki tabata keda 
den nos atras. Pero mas 
remarkabel tabata e echo ku 
nunka nan no tabata kita 


nan sombré. Ni ora di sinta 
kome. I esaki tabata intrigá 
Wilko enormemente. Un 
sierto momentu e no por a 
wanta mas i, miéntras nos 
tabata sinta kome, ela lanta 
bai para tras di e dos hóm- 
bernan i a kita nan sombré, 


wilko a. g. m. bergrnans 


de 

bastaard 
r van 
bonaire 


BoekeWebsite.nl 

bisando: “Oooo.... jullie he- 
bben een kale kop”. 

E kara di e dos homber- 
nan a sera formalmente i 
m’a prepará mi mes mental- 
mente i visualmente pa un 
esena mashá mahos. Pero 
un solo bista di Carlos Lares 
den nan direkshon a kalma 
e situashon i e dosnan ku 
kabes limpi a fórsa hari, 
pero durante henter e bi- 
shita despues nan a sigui 
kórta Wilko ku wowonan ku 
tabata bisa tur kos. 

Isidel 

Den e segundo mitar di 
dékada ochenta Wilko ku mi 
a publiká un seri tokante de- 
saparishon di e barku Isidel 
den Extra, loke despues a 
resultá den e buki titulá “E 
Ultimo Biahe di Isidel”. El a 
siña mi e téknika di kon bo 
por skirbi di un forma ku 
hende ta lesa fásil. 

Wilko Bergmans kisas 
nunka a bira un eskritor ko- 
nosi, pero ami tabata gusta 
su estilo. Mi tabata ke tin e 
talento ku e tabatin, pa hin- 
ka situashon i personanan 
eksistente na Boneiru den 


un kaha óf kualké otro arte- 
fakto, sagudi esaki, pa luego 
saka un buki den kua, tóg 
sin mashá esfuerso, bo por 
a rekonosé tur hende i tur 
situashon. Esaki ta pérmiti 
bo skirbi riba loke normal- 
mente bo no por skirbi, sin 
ku nan ta hiba bo korte. Wil- 
ko tabata maestral den esa- 
ki, manera por lesa den “De 
Bastaard van Bonaire” i 
“Witte Dwaas”. 

Wilko aki tabata un “he- 
nde di isla”, si mi por eks- 
pres’é asina. E tabata gusta 
isla. Kisas esaki taba-ta 
pone tambe ku kada bes e 
tabata regresá Boneiru pa 
keda un par di luna di aña. 
E no tabatin lugá fast di ke- 
da. E no tabata keda si den 
hotél. Semper e tabata logra 
hur un kasita, un rancho te 
asta, pa pasa su dianan na 
Boneiru. Su ekipahe tabata 
konsisti di un tas chikitu i 
práktikamente ta e mesun 
paña e tabata keda bisti for 
di ora e yega e isla aki te ora 
ku e bai. Nunka m’a mir’é 
kore un outo. Semper e ta- 
bata move riba baiskel, sea 
ku e tabata bini ku esaki óf 



e tabata kumpra unu na 
Boneiru. Na algun okashon 
ela bini ku su kompañera di 
bida, Cora. 

Wowo pretu di Hitler 

Wilko Bergmans a biba e 
ultimo dianan di su bida ri- 
ba un isla, esta e isla Texel, 
situá na kosta di Hulanda. 
Promé ku esei el a biba riba 
e isla Schiermonnikoog, pe- 
ro ei ela haña problema 
grandi ku e habitantenan, 
spesialmente e alkalde, debi 
na un buki kontroversial ku 
el a skirbi, titulá: “Schier- 
monnikoog, Oogappel van 
Hitler”. Na kareda el a sali 


for di e isla ei. 

Jopi Abraham, kende ta- 
mbe tabata un bon amigu di 
Wilko, a yega di bishit’é na 
Texel. Algun tempu despues 
di su morto, siendo na Hu- 
landa, m’a bai Texel spesial- 
mente pa konosé e isla riba 
kua mi amigu a pasa e ulti- 
mo dianan di su bida. No ta- 
batin tempu pa a komuniká 
ku Cora. Pará na un torno, 
un faro, ku tin na kosta di e 
isla, mi bista a kore e kosta 
un ratu i m’a imaginá mi 
mes kon Wilko lo sa kana 
riba e kosta aki buska artf- 
kulonan ku laman ta depo- 
sitá riba tera. E tabata gusta 
hasi esaki. Na Boneiru tam- 
be. El a konta mi ku su pa- 
shon tabata di kana kosta 
buska kos na Texel. E tabata 
un “strandjutter”, manera e 
mes a deskribi su pashon. 

Kambio 

Den e ultimo bishitanan 
ku Wilko a realisá na Bonei- 
ru mi por a nota ku el a kam- 
bia hopi. E no tabata mas e 
Wilko ku m’a konosé aña- 
nan pasá. Kisas esaki taba- 
tin di aber ku e morto trági- 



ko di su uniko yu, un yu hó- 
mber, kende a pone fin na 
su bida, bulando dilanti un 
trein na Hulanda. Desde e 
dia ei Wilko no tabata Wilko 
mas. 

Un dia Wilko a bai for di 
Boneiru pa nunka mas re- 
gresá. Meskos ku semper, e 
no a tuma despedida. Taba- 
ta den un luna di desémber 
masoménos un sinku aña 
pasá asina ku, tirando un bi- 
sta den e korant di Hulanda, 
“Telegraaf”, ku m’a lesa ku 
Wilko a fayesé. Tabatin un 
anunsio di morto firmá pa 
Cora. 

Anton Veldkamp, konosi- 
do periodista i fotógrafo a 
konta mi despues ku Wilko 
a muri di un derame selebral 
den un hóspital na Amster- 
dam. E no a muri manera e 
tabata deseá. Semper el a 
bisa ku na momentu ku 
dókternan mester konstatá 
ku e no tin salu mas, e ta 
kana drenta laman, sigui 
kana, kana, kana te ora ku 
e no t’ei mas. Kisas, kanan- 
do bou di awa, e lo pensa i 
kere di por a yega Boneiru 
tóg un dia? 


Importansia di abeha pa kosecha diJruta i bérdura 

pa naturalesa su eksistensia 


Eyabi 

Tin diferente sorto di 
bestia ku ta polinisá mata i 
flor. Entre nan por men- 
shoná para, barbulét, raton- 
nan djanochi i tambe abeha. 
Abeha t’esun di mas impor- 
tante. E ta kontribui ku 80% 
di produkshon di nos ku- 


minda den un manera direk- 
to óf indirekto. 

Promé ku masoménos 50 
aña pasá no tabata topa ka- 
si ku abeha na Boneiru. Ta- 
bata mas tantu den dékada 
setenta ku algun persona a 
kuminsá ta kria abeha. Des- 


pues ku nan a deskuidá óf 
stóp ku nan krionan di abe- 
ha, e insektonan aki a dren- 
ta mondi, na unda por topa 
ku neishi na vários lugá, 
spesialmente den tronkon- 
nan di palu di sia i wayaká. 

Importante 

Abeha ta di sumo impor- 
tansia i e t’e yabi pa natu- 
ralesa su eksistensia. Na 
gran parti di mundu abeha 
ta klasifiká komo e polini- 
sadó mas importante p’e 
matanan den naturalesa i 
pa un parti di kosechanan 
di fruta i bérdura. 

En total tin kasi 20,000 
sorto di abeha i esun mas 
popular i konosf ta yama 
abeha di honing (honingbij). 
Ta kuida esakinan den kas- 
nan di abeha, esta un kashi 
trahá pa hende. E abeha tin 
un ról indirekto ku ta kon- 
tribui 30% den e kadena di 
produkshon di kuminda pa 
hende. Por ehémpel por bisa 
ku si no tabatin abeha, e ora 
lo bo por ripará esaki den e 
sekshon di bérdura i fruta 
den supermerkado. Pues, lo 


tin 30% ménos disponibili- 
dat. 

Otrofunshon 

Abeha no solamente tin 
e funcion di poliniza flor- 
nan, pero tambe e produc- 
cion di honing. Un abeha 
adulto ta tene su mes ocupa 
cu chupa nectar di flornan 
pa produccion di honing. 

Pero e pregunta ta keda 
dicon honing? Abehanan tin 
4 nesesidat pa sobrevivi i un 
di nan ta sufisiente kumin- 
da. P’esei nan ta traha hon- 
ing. Asina p’e temporada di 
sekura nan por tin sufisiente 
kuminda. 

E 4 nesesidatnan ta un 
klima apropiá den e kas, su- 


fisiente kuminda, lugá ade- 
kuá pa biba i disponé di ma- 
terialnan adekuá pa traha 
nan neishi. 

Tin diferente faktor ku ta 
kondusi na redukshon di e 
kantidat di abeha. Entre 
otro: bakteria i parasitnan, 
uso di kimikonan usá pa 
kombati insektonan indeseá 
pa hende, matanan ku a dis- 
parsé i ku tin ménos awen- 
dia dor di rosamentu. Pero 
mas tantu tin di aber ku un 
kombinashon di e faktornan 
aki. 

P’esei lo ta deseabel pa 
tene kuenta ku e aktornan 
menshoná pa yuda e abeha- 
nan i protehá nan. 

Boneiru un dje pioneronan pa evitá ‘sunscreen’ dañino 

Aruba Aloe a produsi ‘sunscreen’ 

ku no ta hasi daño 


E kompania Aruba Aloe, 
situá na Aruba, a lansa un 
produkto nobo pa protek- 
shon di kueru humano kon- 
tra solo. Ta un produkto na- 
tural, prosesá for di álue óf 
sentebibu, un produkto ku 
a hunga un papel impor- 
tante tambe den ekonomia 
boneriano den siglo 19 i 
promé mitar di siglo 20. Den 
añanan sesenta di siglo 
pasá e produkto aki a pérdé 
su importansia. 

E produkto nobo aki di 
Aruba Aloe ta importante pa 
Boneiru. Pakiko? Pasobra 
Boneiru a bira un di e promé 
paisnan na mundu na unda 
a tuma desishon pa prohibi 
produktonan pa protekshon 
di kueru di hende kontra 
solo ku ta hasi daña na bida 


bou di laman. 

Tabata un momentu 
emoshonante pa Aruba 
Aloe, komo ku asina e kom- 
pania ta bai duna un aporte 
na protekshon di e patri- 
monio natural di e isla, esta 
koralnan, tambe kueru di 
hende. 

Tabata despues di hopi 
luna di estudio intensivo, 
reformulashon i hopi prue- 
ba, ku algun siman pasá e 
kompania Aruba Aloe a 
lansa su liña di mas nobo 
di ‘sunscreen’ a base di 
mineralnan natural. 

Benefisio 

E liña nobo aki ta desaro- 
yá kompletamente dor di 
Aruba Aloe su tim di Re- 
search & Development. 



MJ -- 

k Tung Fong Store 

Nos ta spera ku e positivismo lo reina den 
aña nobo di manera ku mayoria di bo 
deseonan lo wordu kumpli. 



Un di e benefisionan di 
mas signifikante di e min- 
eral di e ‘sunscreen’ aki ta 
ku nan ta bon pa medio 
ambiente i tambe pa koral 
bou di laman. 

E ‘sunscreen’ nobo aki ta 
no tin ‘oxybenzone’, pues a 
hasi uso di mineralnan 
p’asina e ta ménos dañino 
pa koral i tambe evitá ku ta 
‘bleach’ esakinan. 

Aparte di esei, e ‘sun- 
screen’ nobo aki ta liber di 
“nano-particles” tambe, 
kual ta prevenf pa kueru di 
hende apsorbé e mineral- 
nan. Aparte di e benefisio- 
nan ku ta bon pa medio am- 
biente i tambe koralnan, 
Aruba Aloe su ‘sunscreen’ 
nobo aki ta kontené e fa- 
moso Aloe Vera gel hydra- 
tante, ku ta 100% puru i 
fresku, kosechá di e mesun 
tereno di sentebibu di e 
kompania ku ta situá banda 
di e fábrika. Esakinan ta 
hopi resistente pa awa i ta 
ofresé protekshon di spektro 
amplio (UVB/UVA) di rayo- 
nan solar ku ta malu pa 
kueru. Plus, e ‘sunscreen’ 
aki tambe tin Aruba Aloe su 
holó karakteristiko, ku t’e 
holó di koko-vanilia. 

Medio ambiente 

Durante tempu, e kom- 
pania aki lo kuminsá saka 


tur e ‘sunscreen’-nan ku no 
ta a base di mineral for di 
su tiendanan i pa medio 
2019, tur e ‘sunscreen’-nan 
aki no lo ta disponibel mas 
den Aruba Aloe su tienda- 
nan. 

Aruba Aloe su tim no por 
ta mas entusiasmá pa trese 
e ‘sunscreen’ nobo aki, a 
base di mineral, riba merka- 
do. Un ‘sunscreen’ ku no 
solamente ta protehé su 
klientenan di rayonan di 
solo, pero tambe ta kontri- 
buf na protehá refnan di 
koral i medio ambiente. 

Aruba Aloe, establesf na 


1890, ta un di e poko kom- 
panianan di álue na mundu 
ku ta kultivá, kosechá i pro- 
sesá su álue rie mesun lugá. 

Ta konsiderá e sentebibu 
óf álue di Aruba komo e mi- 
hó álue di mundu. E mata 
aki t’e base di un kolekshon 
di produkto pa kuido pa kue- 
ru, solo i kabei, ku kons- 
tantemente ta kresiendo. 

Aruba Aloe aworakf tin 
16 tienda aki na Aruba i su 
productonan ta optenibel. 
na benta, riba www.aruba- 
aloe.com (Merka i Canada) i 
na www.arubaaloe.nl (Oro- 
pa). 

E storia d 

i e traidor d 

i oro 


Skirbi pa: Bói 
Antoin 

Nan ta bisa: “Kada loko 
ku su teima”. Na mi humilde 
opinion, e dicho aki ta mas 
ku na su lugá den e kaso di 
“Traidor di Oro”. Esnan di 
abla ingles ta papia di “Gol- 
den Traitor”. Na hulandes 
simplemente “Gouden Ver- 
rader”. Asina ta skirbié te- 
kstualmente, segun mi por 
lesa den un edishon di ‘Ami- 
goe di Curaçao” dia 27 di de- 
sémber 1962. 

Pero tin un kos ku mi no 
ta komprondé. “Gouden Ver- 
rader” no ta un homber 
(“verrader”), sino un muhé, 
pues un “verraadster”. Riba 
esaki lo mi no sigui elaborá. 


Loke mi ke skirbi ariba ta di 
un tradishon ku a krea hopi 
aña pasá, mi no sa presis 
kuantu tempu pasá, ront di 
loke na hulandes nan ta 
yama “schegbeeld” of “sche- 
ggebeeld”, un imágen mon- 
tá na proa di barkunan di 
ántes. 

Den siglonan pasá na ho- 
pi okashon barkunan di bela 
tabata pega riba kosta pari- 
ba di Boneiru, spesialmente 
na altura di e punta suitost 
di e isla. E kapitannan di e 
barkunan aki hopi bes taba- 
ta desorientá i komo ku e 
parti ei di Boneiru ta plat, 
sin seru, nan tabata pega 
riba kosta. E punta suitost 
di Boneiru den e tempu ei 


tabata yama Punta de la 
Ore. E nómber Lacré Punt 
tambe ta konosi. 

Willemstoren 

Komo ku tabatin asina 
tantu noufragio na e sitio 
aki, Gezaghebber di Curaçao 
(kompará ku gobernador di 
awendia) Reinier Baron van 
Raders a bini ku e idea pa 
traha un faro (vuurtoren) na 
e sitio aki. 

Dia 22 di mart 1837 a po- 
ne e promé piedra pa kons- 
trukshon di e torno aki. Se- 
gundo Teniente E.J. Slen- 
gaarde a haña enkargo pa 
supervisá konstrukshon di e 
torno aki. E arkitekto tabata 
un tal H.W Graham, kende 
for di un rancho ku ela traha 
tabata sigui e trabounan. 
Ela batisá su rancho ku e 
nómber “Mon Espoir”. Na 
momentu ku e trabounan 
tabata kla a inougurá Will- 
emstoren, yamá na Rei di 
Hulanda. 

“Gouden Verrader” ta 
prosedente di un barku di 
guera ku a pega riba kosta 
boneriano. Di kua barku di 
guera mi no por bisa, komo 
ku ta diferente barku di gue- 
ra a yega di noufragá na 
kostanan di e isla aki. En- 
tre otro Sirene, Barham i 
William Ezra. 

Segun tradishon ku 
tabata biba den e pueblo bo- 
neriano, tabata e doño di Ya- 
to Bako den siglo 19, Cris- 
toffel (Cris) Boyé, yu di Nene 
Boyé, ku a kue e imágen aki 
di “Gouden Verrader” na 
laman i a tres’é Yato Bako, 
kaminda ela pon’é banda di 
un pos. 

Sekuestro 

Meimei di siglo pasá 
masoménos, segun mi por a 
logra sak’afó, militarnan 
hulandes stashoná na Kór- 
sou ku barkunan di guera, 
durante nan bishitanan re- 
gular na Boneiru, a kuminsá 
ta sekuestrá e imágen aki 
entre otro for di Hotel Zee- 
bad, kaminda ela bin resultá 
despues. Kon bini ela muda 
di Yato Bako pa Zeebad si mi 
no sa. 

E sekuestro di “Gouden 
Verrader” un sierto momen- 
tu a bira un wega, komo ku 
e militarnan despues di tem- 


pu tabata tres’é bék Zeebad, 
pero bou di kondishon ku e 
doñonan di e hotél mester 
sóru pa hopi ko’i bebe. 

E korant na hulandes 
‘Amigoe di Curaçao”, den su 
edishon di dia 27 di desém- 
ber 1962, a deskribf ku luho 
di detaye kon na fln di e aña 
ei, un grupo di militar a tre- 
se “Gouden Verrader” bék na 
su lugá na e bar di Zeebad, 
ku e tempu ei tabata konosi 
kaba bou di e nómber Fla- 
mingo Beach Club, pero den 
pueblo tabata keda yam’é 
Zeebad. 

Segun e korant aki, un 
djaluna mainta na fin di de- 
sémber 1962, masoménos 
10 piloto di Marina Real a 
trese e imágen aki bék, des- 
pues ku for di kuminsamen- 
tu di e aña ei nan a bai kuné. 
A duna e imágen aki un koló 
nobo, esta koló bérdé i koló 
di oro. 

Sonia Booi 

E tempu ei Sonia Booi 
tabata ménedjer di Flamin- 
go Beach Club. E tabata sa 
ku un dia lo a trese “Gouden 
Verrader” bék. No solamente 
pasobra e hómbernan di e 
Eskuadron 8 di MLD ku a 
bai ku e imágen a primintié 


esaki. Tabatin un otro rason 
pa Sonia aseptá ku e imágen 
aki lo a bini bék. I e rason 
aki tabata kologá na e 
muraya di Flamingo Beach 
Club, esta un karta di min- 
ister di defensa, ir. S.H. Vis- 
ser, den kua e ta skirbi teks- 
tualmente: “Het beeld dat 
destijds door opvarenden 
van de Karel Doorman werd 
medegenomen is dezer da- 
gen met de ‘Rotterdam’ naar 
U toegestuurd. De MLD op 
Curacao zal zorgen dat het 
onbeschadigd in uw bezit 
komt”. 

E dia ku a trese e imágen 
bék na fin di desémber 1962 
tabatin masoménos 40 
huéspet na Flamingo Beach 
Club ku a presensiá e evento 
uniko aki. Hopi di nan a pro- 
bechá saka portrét di Over- 
ste La Bree di Marina Real 
ora ku ela kana drenta ku 
“Gouden Verrader” tené den 
su brasanan. 

Te asta gezaghebber di 
Boneiru a partisipá den e 
“wega” aki. Tabata Gezag- 
hebber Interino mr. W. Fran- 
kel ku, huntu ku otro per- 
sonanan importante di Bo- 
neiru, ku a akudi na aero- 
puerto (Félt) pa yama “Gou- 
den Verrader” personalmen- 

te bonbinf bék riba e isla. 

“Mi ta kontentu”, Frankel 
a bisa, “ku e ta bék atrobe. 
Spesialmente e hombernan 
soltero, ku tabatin kustum- 
ber di kologá asina dushi na 
e dama aki, miéntras ku nan 
tabata dal nan beternan na 
bar”. 

Bestuurscollege di Bonei- 
ru a ofresé e miembronan di 
Marina Real ku a trese “Gou- 
den Verrader” bék un al- 
muerso na Flamingo Beach 


Club. 

Sonia Booi sigur lo no a 
lubidá nunka mas e sekues- 
tro di “Gouden Verrader” na 
kuminsamentu di aña 1962. 
Esaki pasobra, segun e 
artikulo den “Amigoe di Cu- 
raçao”, nan a ser’é den un 
di e bungalownan di Fla- 
mingo Beach Club. E no a 
eksperensiá e siguiente se- 
kuestro di “Gouden Verra- 
der”, komo ku dia 8 di yan- 
uari 1963 el a stop di traha 

E ambiente a yega.. 

Tur hende ta yen . ; 
di alegria 

pa ekspresá palabrananl 
di felisidat i bon boluntat. 

na e hotél, ku tabatin un 
ambiente uniko i dushi den 
e tempu ei. 

Don Stewart 

E ambiente dushi i uniko 
aki Don Stewart ta deskribi 
den e buki ku el a skirbi di 
su promé tempu na Boneiru, 
ku el a pasa na Zeebad of 
Flamingo Beach Club. E ta 
skirbi tambe di “Gouden Ver- 
rader”, ku tabata testigu por 
ehémpel di e diskushonnan 
ku a tuma lugá na e bar di 
Zeebad entre Don i Ibo Do- 
macassé, ku a resultá den e 
Regata Internashonal di 
Boneiru. 

Mi tambe tabata enbolbi 
den un di e kasonan di se- 
kuestro di “Gouden Verra- 
der”. Mi no tabata presente 
na momentu ku a sekuestrá 
e imágen aki, pero si a ne- 
goshá pa a hib’é bék. Esaki 
tabata masoménos den ku- 
minsamentu di añanan 
ochenta. “Gouden Verrader” 
tabata skondi na un kunuku 
situá entre Guatemala i Bo- 


livia, na kunuku di Johan 
Visser. 

Mi no ta korda mas kon 
Johan a sekuestr’é, pero si 
mi ta korda ku mi a traha 
un reportahe di esaki i a sa- 
ka portrét tambe huntu ku 


“Gouden Verrader”, despues 
di kua el a keda entregá. Si 
mi no ta kiboká esei tabata 
e ultimo biaha tambe ku a 
sekuestrá “Gouden Verra- 
der”. 

Kris Kross a bira mundialmente 


konosi pa nan estilo 


Skirbi pa Fittipaldi 
Pietersz 

Kris Kross, dos figura ku 
a impreshoná hopi hende pa 
nan forma di presentá i 
vestuario. Aña nobenta bin 


ariba, spesifikamente 1991, 
e duo merikano ku tabata 
balia ‘hip hop’, esta Chris 
"Mac Daddy" Kelly and Chris 
"DaddyMac" Smith, a marka 
historia. 


E duo a presentá e estilo 
di bisti karson dilan-patras, 
esta e parti di e zip ta parti 
patras. Nan a toka atenshon 
mundialmente ku nan estilo 
i hopi tabata imitá nan. 
Esaki tabata e kaso tambe 
na Boneiru, unda diferente 
hóben tabata kanta nan 
kantikanan, bistf manera 
nan i aktua meskos ku nan 
ta aktua durante un pre- 
sentashon. 

Kris Kross tabata tin di- 
ferente kantika, manera 
‘jump’, tambe ‘warm it up’. 
‘Jump’ tabata e kantika ku 
mas nan a kosecha éksito 
kuné. ‘Jump’ tabata riba 
Billboard Hot 100 pa 8 si- 
man. 

Chris Kelly a fayesé a 
konsekuensia di sobredósis 
di droga den 2013. 

Ta notabel ku hopi bes 
hende óf hendenan ku de- 
saroyá i bira mionario na 
edat hóben, pa un óf otro 
motibu ta kai den man di e 
bendita droga. Djis pa men- 
shoná un Whitney Housten, 
sinembargo tin hopi mas. E 
personanan aki ta bira asina 
fama i akumulá hopi sén i 
ta kai den bisio di droga, 
loke ta tormentá nan bida i 
hopi bes nan no ta biba pa 
largu tempu. 




Riba potrétnan entre otro Michael Jackson i e dosnan kende tabataforma parti 
di Kris Kross. 

Hopi felisidat, pas, alegria i prosperidat den 
tur hogar. Ta nos mas sinsero deseo pa 
henter komunidat di Boneiru 

Kumindanan di ántes pa 


Kiko tabata kome ántes ham, kalakuna, ayaka i otro selebrashon di Pasku di 
e dianan di Pasku? Pia di kumindanan aktual durante Nasementu i kambio di aña 



Matamentu di porko nafin di aña. Karni di porko tambe tabata subi mesa. 


no tabata konosi ainda 
promé ku Segundo Guera 
Mundial. 

Bispu di Pasku, 24 di 
desémber, e hendenan ku 
tabatin kunuku tabata mata 
kabritu of karné, ku nan 
tabata pone mesora riba 
kandela pa haña e siguiente 
dia. E tempu ei no tabatin 
frishidér pa warda karni. Pa 
warda karni pa mas dia 
mester a salga esaki. Sea 
nan tabata traha sopi óf 
tabata hasa of stoba karni 
di kabritu of karné. 

Piskadónan tabata salga 
piská pa haña e dia ei, por 
sierto algu ku ta sosodiendo 
te awor. Hopi hende na nan 
kas tambe tabata kria un óf 
mas porko pa mata den 
temporada di fin di aña. 
Durante henter aña e 
porkonan aki tabata haña e 
poko kuminda ku tabata 
sobra, di manera ku bispu 
di Pasku nan tabata bon 
gordo pa mata. Karni di 
porko pues tambe tabata un 
plato konosi den e dianan di 
Pasku. 


Pan dushi 

Un dje tradishonnan di 
komementu di Pasku ku ta 
eksisti te awendia ta pan du- 
shi, anke e pan dushinan di 
awendia ta hopi mas 'luho- 
so' i ku mas ingrediente ku 
loke tabatin ántes. Den tur 
bario tabatin un óf mas hen- 
de tabata traha pan pa ben- 
de. Den temporada di Pasku 
e hendenan aki tabatin hopi 
trabou ku trahamentu di 
pan dushi pa kumpli ku e 
demanda grandi ku tabatin. 

Banda di kome bon du- 
rante e dianan di Pasku di 
Nasementu ántes, tabatin 
tambe bebementu, ku bebi- 
danan alkohóliko mas im- 
portante róm i yenefer. Róm 
tabatin bini na boko, bari- 
nan di palu. Tabata meskla 
e róm aki ku awa. Pues loke 
tabata bini den boko tabata 
un tipo di ekstrakto di e 
bebida aki. Róm tabata un 
bebida sumamente popular. 

Yenefer si tabata bini den 
bóter. Despues e bebida anis 
a drenta Boneiru. Tambe ta- 
batin biña ku tabata bini 
den e bóternan grandi kono- 
si komo labizjan. 

Washimbé 

Un bebida fabriká lokal- 


Pasku 

mente tabata kukui, un tipo 
di likur den diferente sabor, 
hasiendo ekstrakto di sabor- 
nan di entre otro vania i al- 
mendra. Ántes sa traha mas 
sorto di bebida alkohóliko, 
hasiendo uso di frutanan 
lokal, manera shimaruku i 
koahara. 

E bebida trahá di koa- 
hara tabata konosi bou dje 
nómber washimbé den sier- 
to barionan. Washimbé ta 
un tipo di bibida alkohóliko 
ku nan tabata traha ku e 
fruta di koahara. Tabata po- 
ne e fruta aki para pa e 'he- 
cha' (fermentá). Despues ta- 
bata primi e likido saká for 
di e fruta aki, tabata pone 
tambe un tiki róm kórá 
aden. Washimbé tabata un 
bebida hopi stérki. Si bo ta 
un persona ku no por wanta 
bibida, bo ta bira burachi 
umbes. 

Un otro bibida konosi de- 
n e époka ei tabata un tipo 
di likur ku nan tabata traha 
di shimaruku. Nan tabata 
usa e mesun prinsipio di la- 
ga e shimaruku fermentá, 
despues di kua nan tabata 
skuria e djus ku keda, tira e 
pipitanan afó, pa despues 
pone róm blanku aden. E bi- 
bida aki tambe tabata hopi 
stérki. E bibida aki di shi- 
maruku tambe nan tabata 
yama washimbé, meskos 
pues ku esun di koahara. 

Bebidanan konosi ku a 
bini despues tabata entre 
otro biñanan cinzano, pon- 
che krema, Cherry Cordial, 
biñanan Malaga i Moscatel. 
Tambe a bini serbes Heine- 
ken for di añanan trinta ka- 
ba, pero e problema tabata 
ku bo tabatin mester di eis 
pa fria serbes. Pa hasi esaki 
tabata importá eis na blóki- 
nan grandi ku barku for di 
Kórsou. Tabata hinka e 
blókinan di eis aki den saku 
di pita. 

©ustfn tempu bteu 


For di Kolekshon LD Gerharts 


E ultimo añanan FuHi- harts (LD) a muri bai laga 
KuBo a soru pa digitalisa- atras. Su yu Hugo Gerharts 
shon di masoménos tres mil a reskatá e material impor- 
foto i slaits for di un kolek- tante aki i a laga FuHiKuBo 
shon ku Lodewijk d. Ger- 



Clarita Hagenaar ta mustra kon ántes tabata saka 
karkófo ’i nan kaska, pa asina e kaska keda intakto 
pa usa pa trahamentu di suvenir. 



Kunukero riba su buriku den besindario di Rincon. 


digitalisá i warda nan. E 
persona ku a digitalisá e 
kolekshon di Gerharts, tam- 
be di Jules Heitkonig, ta Ni- 


cky Pietersz, kolaborador di 
mas importante di Funda- 
shon Históriko Kultural 
Boneriano (FuHiKuBo). P e 


edishon spesial aki di Pasku 
nos a koba den e kolekshon 
di slaits di LD Gerharts i a 
hasi un selekshon. 




Seramentu di reda banda di wafpa saka masbangu. 


Piskadó di Cai ku turtuga den boto. 

Larry Gerharts,yu hómber di Hugo Gerharts i Irene, 
kórtando kalakuna 




Daniela Gustowski-Bernabela den trahe tradishonal 
durante bishita na Hulanda. 



Selebrashon di simadan den bario Nikiboko. 



Muchanan ta piska riba waf. 



Wim van der Hoeven di e korant Amigoe 
(añanan setenta) huntu ku un sambuyadó 
ku a partisipá den un operashon pa saka 
algun kañon di antaño Jor di bou di 
laman. 



Baltasar Cojffie, personahe impor- 
tante di e bario Playa Grandi. 

Famia Schermer di Rincon 


Desendientenan di 
John Flamashi 



Un famia hopi prominen- 
te den e Rincon di antaño ta 
Schermer. Te ainda por topa 
ku desendientenan di e pro- 
mé Schermer na Boneiru, 
anke e fam mes a bira ma- 
sha skars. Ta Deis i Emmy 
so, yunan di Yuyu i Chechi 
Schermer, a keda ku e fam 
Schermer. Di mes e esposa 
di Deis tambe a bira Scher- 
mer. Pero tin mas desendien- 
te di Schermer na Boneiru, 
manera Marichi Frans- 
Schermer i su yunan, entre 
kua Giovanni Frans, direk- 
tor general di Fundashon 
Mariadal. 

Ta fásil pa yega na e pro- 
mé Schermer na Boneiru. 
Johnny Schermer, un di su 


desendientenan, a sóru pa 
un wépsait enorme yamá 
www.bonairefamily.com. 
Eiriba por mira ku e promé 
Schermer registrá den 
poblashon boneriano tabata 
Jacob Schermer, kende a 
nase na 1802 i a muri na 18- 
63, aña di abolishon di skla- 
bitut. 

Tabatin tambe un pastor 
Schermer. Pastor Schermer 
tabata sekretario di prefekto 
apostóliko Niewindt. For di 
Kórsou e tabata bishitá un 
amigu pastor di dje ku ta- 
bata traha na Boneiru. El a 
trese Jacob un biaha huntu 
kuné i esaki a disidi despues 
pa establesé na Boneiru, na 
Playa. Despues su yu hóm- 


ber John Schermer a bai biba 
na Rincon. 

Jacob Schermer a kasa ku 
Maria Hironima Strede, for 
di kua matrimonio a nase 
Elisabeth Henriette, Jeanette 
Luciana, Sofia, Eduard 
Maricelli (x Amalia Emer), 
Johan Teleforus (Johanna 
Elisabeth de Groot), Joseflna 
(Sur Maria Elisabeth). 

Dirk Schermer 

Johnny Schermer ta spli- 
ka ku e promé Schermer, 
Dirk, a yega Kórsou for di 
siglo 18 kaba, pa ta presis 
na 1780. E tabata karpinté 
fini, skreinwérker. Te asta el 
a yega di gana premio pa un 
obra di nivel Jialtu ku el a 


traha. 

Originalmente e famia 
Schermer aki tabata biba na 
Utrecht, pero despues a mu- 
da pa Rotterdam, na unda e 
patriarka di famia Schermer 
riba e islanan aki a subi 
barku bini Kórsou. 

"E promé Schermer-nan 
na Kórsou tabata protes- 
tant. Despues nan a bira ka- 
tóliko. Pastor Schermer, ken- 
de sinembargo no tabata 
nan famia dirékt, a hasi nan 
katóliko", Johnny Shermer a 
splika. Tabata via e mesun 
pastor Schermer aki sf pues 
ku e famia a yega Boneiru. 

E famia Schermer ku tin 
awendia na Boneiru ta de- 
sendiente di Johan Teleforus 
Schermer. Un di su yunan 
tabata Johannes Vindicia- 
nus, kasá ku Petronella El- 
lis. E tabata konosi komo 
John Flamashi, pasobra 
parse e tabata gusta broma. 

Ellis 

Rumannan di John Fla- 
mashi tabata Johannes Ja- 
cobus, Charlotte Maria (x 
Martien Ogenio Pourier), 
Simon Petrus, Johannes 
Bernardus Rafael, Martinus 
Ignatius, Juana Erminia i 
Breita (x Simon Ellis). 

Por ripará ku famia 
Schermer i Ellis tabata hopi 
yegá na otro. Dos ruman 
Schermer a kasa ku dos Ru- 
man Ellis. Johannes (John 
Flamashi) a kasa ku Petro- 
nella Ellis i Breita Schermer 
ku Simon Ellis. Petronella, 


kende a muri na 1956, tayu 
di Jan Hendrik Ellis i Su- 
sanna Eulalia Francees. 

Un famia di Rincon ku 
tambe tin hopi relashon ku 
famia Ellis ta Crestian. 
Cornelis (Nechi) Crestian ta 
yu djafó di un Ellis. Un 
ruman di Nechi, Jan Ellis, a 
biba despues na Playa, na 
unda fam Ellis ta konosi te 
awe, miéntras ku den Rin- 
con mes, na unda Ellis a ku- 
minsá, no tin niun Ellis 
mas. 

Johti Flamashi 

Johannes (John) Scher- 
mer, alias John Flamashi, ta- 
bata un figura markante den 
e Rincon di promé mitar di 
siglo pasá. E 'flamashi', 
segun historia oral, ta paso- 
bra John aki sa gusta broma. 
Den Rincon ta usa 'flamashi' 
pa un hende yen di buya i 
ku ta broma. 

Eduardo Jacobino, ku a 
yega di skirbi tokante John 
Schermer den su buki 'Bida 
di Rincon': "M’a lanta komo 
mucha den Rincon ta tende 
e nómber di John Flamashi, 
sin ku mi tabata sa nifika- 
shon di kiko ta ‘flamashi’. 
Loke mi ta kórda ta ku kasi 
tur hende yamá Johan óf 
John den Rincon tabatin bei- 
nam. Tabatin John Pótópótó, 
Johan Pósu, Johan Pasa bou 
di awa, etc. Asina tambe 
John Flamashi." 

"Segun mi e palabra ‘fla- 
mashi’ tin algu di aber ku 
bromamentu, konsiderando 



Kas na unda John Flamashi a biba. Den e kas aki tabatin vários instrumént 
musikal, pero John no por a toka ningun. E tabata broma ku nan. Aki e kas ta den 
su gloria. 



Pieternella Schermer-Ellis huntu ku suyunan. 

ku e mener aki, esta John 
Flamashi, tabata gustabro- 
ma. T’e tabata sa tur kos mi- 
hó i e tabata mihó den tur 
kos. 

John tabata kasá ku Mi- 
chi. Si mi no ta kiboká, nan 
tabatin seis yu, kuater hóm- 
ber i dos muhé. E yu hómber 
mas chikitu di John Flama- 
shi tabata yama Bubui. E 
tabata plama outonan for di 
otro i bolbe arma nan. Mi ta 
kere ku ta Nechi Crestian, ku 
tabata un bon mekániko, a 
siñ’é." 

John Schermer, nietu di 
John Flamashi, ta rekonosé 
e bromamentu aki enbérdat 


/ ] 


Conradus (Bubui) Scher- 
mer a traha hopi na Aru- 
ba. 




Johannes (Yuyu) Schermer 
na edat hóben. 


den desendientenan di su 
welo. 

Jacobino den su buki: 
"John Flamashi no sa bishitá 
hende den Rincon. E no sa 
bai misa, ni fiesta, ni en- 
tiero. Mi no sa mes ki reli- 
gion e tabata. Loke e sa gus- 
ta tabata di bai e botekinnan 
di Marino, Chico óf na 
Adriaans Boom pa topa ku 
su konosinan pa nan dal 
beter i diskuti. Anto ta den 
e ambiente ei e hómber 
tabata broma. Ta na un dje 
okashonnan ei e beinam 
‘Flamashi’ lo a nase." 

Johnny Schermer tokante 
John Flamashi: "John tabata 
biba den un kas bunita. Den 
e kas aki e tabatin piano, 
tre, fió i kitara djis pa show, 
pa broma, pasobra e mes no 
por a toka nan. E tabata 
invitá su amigunan pa 
festehá serka dje na kas. 
Pero nada di tokamentu." 

Interesante ta ku su nie- 
tunan, tantu John, Deis ko- 
mo Cha Schermer, sf por a 
toka instrumént musikal. 

Eduardo (Wawa) Jaco- 
bino: "John tabata bisti bon. 
Kisas John tabatin derecho 
di broma, pasobra semper e 
tabata néchi bisti. Anto e 



tempu ei su kas tabata ma- 
nera un palasio. Patras di 
kas tabatin tres outo i un 
truk stashoná." 

Desendientenan 

John Schermer, aparte e 
yunan prokreá serka su 
kasá, tabatin dos otro yu, 
esta un yu muhé promé ku 
el a kasa i un otro despues. 
Esun aki a biba na Kórsou. 

Su nietu Johnny Scher- 
mer a konta den e programa 
Herensia: "John mi welo a 
bin biba na Rincon. Otro 
ramanan di famia Schermer 
a keda biba na Playa. Tin ku 
a kasa sf ku famianan di 
Rincon, manera ku Wanga i 
Bislik. John tabata sóru pa 
manda su yunan misa, pero 
e mes no tabata bai misa 
nunka." 

Segun Johnny, John Fla- 
mashi a traha na bordo bar- 
ku na Venezuela. Despues e 
tabata bende profishon den 
Rincon. "Famianan Scher- 
mer i Ellis tabata hende 
trankil i simpel, anke ku tin 
di nan tabatin posishon, 
manera Simon Ellis ku 
tabata polis." 

Johannes Facundo Scher- 
mer (Yuyu), un dje yu hóm- 
bernan di John, despues di 
kaba skol a traha pa e kom- 
pania Herrera Hermanos di 
e rumannan Julio (Shóróm- 
bu) i Gilberto (Shon Geispu) 
Herrera. E tabata traha den 
tienda i magazein di e kom- 
pania aki. Entre otro e mes- 
ter a risibi tur karga ku bar- 
kunan di e kompania tabata 
trese pa nan negoshi. 

Yuyu Schermer 

Emmy Schermer, un di su 
dos yu muhénan, a konta 
den Herensia: "Tata sa konta 


nos ku el a traha ku amor i 
dedikashon pa Herrera Her- 
manos, anke ku Shórómbu 
no tur bia tabata mesun 
amabel. Ora ku e bini den 
tienda Shórómbu no tabatin 
pasenshi i tabata bati man 
riba tonbank pa regla kos 
p'e. Mi tio Yuchi tambe a 
traha pa Herrera Hermanos. 
Nos tata a traha ademas pa 
e empresa di Boy Debrot na 
Aruba. Boy tabatin negoshi 
di bebida. Komo ku nos 
mama a bira malu el a re- 
gresá Boneiru i keda aki te 
na su morto. El a traha en- 
tre otro komo wardadó di 
Ser'i Bentana. Nos sa bai 
serka dje ayanan." 

Un sua di Yuyu, Rufino 
(Mon Finfin), tambe a traha 
komo wardadó di torno. 
Yuyu tabata un wardadó di 
torno ku outoridat, konse- 
hero asta di Nicolaas van 
Meeteren, ku den pasado 
tabata supervisá e tornonan 
aki. 

Yuyu tabatin tambe un 
kunuku na entrada di plan- 
tashi Washington. Tambe e 
tabatin un kunuku djis pa 
suit di Subi di Colombia. 

Pastor Schermer 

Manera a bini dilanti an- 
teriormente, tabatin un pas- 
tor Schermer ku no tabata 


famia direkto di famia Sch- 
ermer di Boneiru, pero ku a 
pone si ku e promé Schermer 
a yega Boneiru den siglo 19. 

Johnny Schermer a skirbi 
di pastor Joannes Schermer: 
"Un echo sinembargo ta ku 
pastor Schermer tabatin 
kontakto, for di e momentu 
ku el a yega Kórsou, ku 
famia Schermer. Probable- 
mente tabata su esfuerso- 
nan ku a pone ku e famia 
aki a kambia di religion, es- 
ta for di protestant pa katóli- 
ko. Pastor Joannes Schermer 
a traha for di aña 1843 te 
na su morto na 1894 i e ta 
derá na Kórsou. Tabata na 
luna di desémber 1843 ku e 
promé obispu di Kórsou, 
Mgr. Niewindt, ta regresá 
Kórsou ku su sekretario no- 
bo, e diákono Joannes Cy- 
prianus Schermer." 

Huntu ku obispu a biaha 
tambe na bordo di e barku 
Phoenix e tempu ei e pastor 
kapuchino Basilio (Herman- 
us Fornar di Wychen). Diá- 
kono Schermer ta un di e 
promé studiantenan ku a 
konsagrá komo pastor na e 
seminario di Barber na Kór- 
sou. 

Despues di a sirbi obispu 
pa hopi aña komo sekreta- 
rio, el a bai traha pa algun 
aña na Aruba tambe. Na 



Chechi huntu ku tres di su nietunan, yunan 
di Jose Maria Frans i Marichi. 

Pastor Joannes Schermer a interesáfamia Schermer 
pa bin biba na Boneiru. 


Kórsou el a kolektá plaka pa 
traha St. Elisabeth Gast- 
huis. na unda pa añanan el 
a funshoná komo direktor 
religioso. 

Diferente biaha pastor 
Joannes Schermer sa bishitá 
Boneiru su so óf den kom- 
pania di obispu Niewindt. 
Dia ku Pastor Basilio a bai 
traha na Playa, pastor Sche- 
rmer a keda den bon konta- 
kto kuné. Pastor Basilio 
tambe a keda Boneiru te na 
su morto. 

Pastor Schermer a topa 
ku famia di Jacob Schermer, 
un protestant pa tres ge- 
nerashon kaba (for di 1780) 
na Kórsou. Probablemente 
for di e kontakto aki e famia 
Schermer kompletu ta bira 
katóliko, te asta un di e yu- 
nan di Jacob, ku tabata ya- 
ma Josephine Schermer, ta 
drenta konbento i bira sur 
bou di e nómber di sur Maria 
Elisabeth. 

Boneiru 

Johnny Schermer: "Na 
añanan 1858 nos ta mira e 
rumannan Johannes i Ed- 
uard Schermer (karpinté i 
skreinwérker) na Boneiru. 
Aki Eduard ta bin topa ku 
Amalia, yu di Felixiana 
Emerentiana, ku tabata sir- 
biente di Pastor Basilio. 
Amalia mes a haña su liber- 
tat di sklabitut for di aña 


1850. Na aña 1860 Eduard 
Schermer ta kasa ku Ama- 
lia. Esaki tabata un di e 
promé matrimonionan na 
Boneiru di hende liber ku yu 
di un katibu. Ainda katibu- 
nan mester a warda 3 aña 
pa abolishon di sklabitut. 
Sin duda pastor Joannes 
Schermer a hunga un ról 
importante den e matrimo- 
nio aki, komo ku e tabata 
konosé tur dos famia Scher- 
mer na Kórsou. 1 na Boneiru 
el a konosé e famia di Felix- 
iana Emerentiana, ku ta- 
bara sirbidó di su amigu 
pastor Basilio." 

Pa koroná obra un ruman 
muhé di Amalia tambe ta bi- 
ra sur, sur Maria Lucie, pro- 
mé sur di Boneiru. 

Téstamént 

For di aña 1877 pastor 
Joannes Schermer a traha su 
téstamént i lag'é atras pa dia 
ku e fayesé. E téstamént aki 
ta un di e dokumentonan 
balioso wardá na Centraal 
Historisch Archief na Kór- 
sou. E téstamént aki (tradu- 
si na papiarnentu) ta bisa: 
"Ami, suskrito, Joannes 
Cyprianus Schermer, Bernar- 
duszoon, pastor katóliko 
romano, bibá riba e isla Kór- 
sou, ta deklará seguida- 
mente mi ultimo deseo. Mi 
ta revoká tur disposishon- 
nan di mi ultimo deseonan 


hasi anteriormente. Mi ta 
deseá pa tur mi propiedat- 
nan i plaka efektivo den e 
pais aki lo ser heredá pa e 
Kas di Huérfano Romano 
Katóliko, bou di direkshon 
di honorabel surnan, ubiká 
riba e isla aki aktualmente 
na Welgelegen." 

Mas aleu pastor Scher- 
mer ta pone den su tésta- 
mént ku mester manda pa 
su primu mr. Felix Theodoor 
Westerwoudt, abogado, bibá 
na Amsterdam, e siguiente 
artikulonan: krusifiho di 
ivor den su leishi; un kua- 
dro pintá mustrando Bfrgen 
Santu Purisima, den leishi 
pretu; su krusifiho di koper 
ku relikianan i e karta di ou- 
tensidat, tresé p'e for di Ro- 
ma; su garoti ku kónópi di 
oro; pórtrétnan di su famia, 
igualmente e álbum ku pór- 
trétnan di su mes i i famia. 

Tambe tin den su tésta- 
mént: "Ta mi deseo pa bende 
mi buki i karchinan publika- 
mente, despues di anunsiá 
esaki debidamente, natural- 
mente ku eksepshon di e 
obranan ku no ta apropiá pa 
esaki. Mi kuadronan tambe 
por bende publikamente, ku 
aprobashon tambe di mi 
ehekutornan. For di e rekou- 
dashon di e benta aki un su- 
ma di 100 florin mester bai 
destiná pa hasi santu sakri- 
fisio di misa pa sosiegu di 
mi alma. Mi ta deseá pa tur 
mi propiedatnan na Hulan- 
da, tantu biennan móbil ko- 
mo 18 inmóbil, bai pa mi 
primu mr. Felix Theodoor 
Westerwoudt, abogado, bibá 
na Amsterdam." 

Pastor Schermer a nom- 
bra komo ehekutornan di su 
ultimo deseo e dos pastor- 
nan ku na su momentu di 
su morto ta trahando na 
Otrabanda i Pietermaai, 
huntu ku sr. Felix Theodoor 
Westerwoudt, na Amster- 
dam. E dos proménan men- 


shoná (pastor) pa loke la 
trata ehekushon di su ulti- 
mo deseo den e pais aki i e 
ultimo menshoná pa loke ta 
trata ehekushon di esaki na 
Hulanda. 

Lei di chiké 

Historia oral ta siña nos 
ku John (Flamashi) Scher- 
mer no tabata hiba un bida 
masha kristian. Pero segun 
su nietu John, e tabata sóru 
sf pa su yunan bai misa. E 
mes no tabata bai misa i, 
manera ta bisa, e no tabata 
kumpli ku kuaresma. 

Eduardo (Wawa) Jaco- 
bino a skirbi: "Anke ku John 
no sa bai bisa i asistf na en- 
tiero, dia ku el a muri sf hopi 


hende a kompañ’é pa su ul- 
timo lugá di sosiegu. A surgi 
un insidente dia ku John 
Flamashi a muri. Pastor di 
Rincon a argumentá ku no 
por dera John den santana, 
pasobra e no tabata kumpli 
ku kuaresma. Mester a dera 
John den chiké, ku tabata 
keda patras di e santana 
grandi di Rincon. Anto chiké 
no tabatin porta. Ta di 
patras mester a drenta." 

"Di tur manera, a bini ho- 
pi werewere ora ku morto di 
John Flamashi a kai, komo 
ku e rumannan di su kasá, 
ku tabata Shon Mi i Lóchi, 
si tabata pilánan di misa di 
Rincon. Despues di hopi 
diskushon, hopi werewere, 
pastor a disidi ku ta dera 
John den santana normal i 
no den chiké, pero sf pegá 
ku e muraya di suit, banda 
di chiké", segun Jacobino. 

Jacobino ta konklui: "De- 
sde e morto di John Fla- 
mashi e reglanan aki di de- 
ramentu a kambia. Hopi 
hende di Rincon a asisti na 
entiero di John Flamashi. 
Asuntu di chiké a kaba pa 
un i tur. Na morto di John 
Flamashi a kambia lei." 

Johannes Vindicianus 
Schermer, kasá di Maria 
Petronella Ellis, a nase na 
1878 i a muri na 1928. 



Kas na unda Yuyu i Chechi Schermer a biba ku nan 
yunan. 



E personanan aki tur tin di aber ku otro. Famianan ku tin relashon ku Schermer, Ellis, Wout i Mar- 
tinus. Por mira entre otro e rumannan Arie i Yoi Matrsera, primunan di eyunan di Yuyu i Chechi. 

Cliftenjohn Martines nasé 

un tokadó 




Skirbi pa Fittipaldi 
Pietersz 

Cliftenjohn Martines un 
hóben ku hopi talento, loke 
mi por bisa. Hopi aña pasa, 
promé ku mi yu Edseyénne 
a nase, e kompai aki, e tem- 
pu aya chikitu asina, apénas 
2 pa 3 aña, tabata hopi ser- 
ka mi kasá Junella, kende ta 
su tanta i madrina. 

Ainda ta fresku den mi 
memoria - loke Cliften no ta 
kórda - kon e tabata toka 
riba émber di su wela Pas- 
cualita (Maya) Martines (f). 
Aparte di riba émber, e taba- 
ta toka den kas tambe riba 


kualke otro kos ku e haña, 
manera kaha di karton et- 
cetera. Tur esaki e tabata 
hasi den ritmo. 

E tempu ei e tabatin 2 pa 
3 aña i tabata notabel ku e 
ta nasé pa dominá kualke 
instrumént. E forma trankil 
i sigur kon e tabata toka den 
mat, manera nan ta bisa. 
Pues no simplemente bati ri- 
ba algu sin kóntról. 

Awe ya pa algun aña ka- 
ba e hóben aki ta dominá di- 
ferente instrumént i ta kan- 
ta den diferente agrupashon 
musikal, tambe musika 
krioyo. 


Tin hende ta siña algu 
anto tin hende ta hasi e kos 
ku tur fasilidat ku poko prá- 
ktika. Cliften ta un di e per- 
sonanan ku no mester prak- 


tiká masha. Musika ta den 
su sanger manera nan ta bi- 
sa. Awor e ta forma parti di 
Orquesta Bermuda na Hu- 
landa, unda e ta establesé. 


Den pasado, tempu e ta- 
bata biba na Boneiru, el for- 
ma parti di entre otro e agru- 
pashon musikal 'Kara Kórá' 


Tempu ta kambia, gritunan 


ta keda meskos 


Skirbi pa Fittipaldi 
Pietersz 

Ta notabel ku for di pasa- 


do mayoria di hende den 
komunidat ta ekspresá al- 
gun frase, ku awendia a bira 
kustumber. Sin ku nos rea- 
lisá, ta ripiti e mesun kos i 
generashon tras di genera- 
shon e ta kontinuá. 

Kamindanan ta malu. 
Karnaval ta chikitu. 

No ta toka tumba ganadó 
durante marcha di karnaval. 

Gobiérnu no ta funshoná. 

Kos ta malu, esta situa- 
shon di bida di e siudadano. 

Ta djis algun di e kosnan 
ku e hende ta menshoná ku 
regularidat i ya a bira un 
kustumber. 

Otro kos: tur hende ku 
sai den kunuku ta pidi pa 
áwaseru kai. Otronan ta la- 
ba paña kologá na waya i pi- 
di pa solo sali. Kiko Dios me- 
ster kumpli kuné pa e hende 
ta satisfecho? 

Tin un grabashon bieu di 
Angel Job (f) di e programa 
‘Show di Job’, si mi no ta ki- 
boká ta trata di un progra- 
ma di 1976. Job ta ekspresá 
den su show bisando ku for 
di promé ku e tempu aki, 
referiendo na 1976, e frase- 
nan; kos ta malu, un tin 


trabou pa yu di tera, ta gri- 
tunan ku tabata sali for di 
komunidat. E kos a keda 
mes kos, esta 1976 tabata 
mes kos ku promé ku e tem- 
pu ei. Momentu ku mi a ku- 
minsá lesa korant i haña 
mas tinu pa loke ta pasa 
rondó di mi aña 90 bin ari- 
ba, e mesun gritunan aki 
tabatin na Boneiru tambe. 

Awe 30 aña despues, 
tempu so a kambia. E frase 
óf gritunan a keda meskos. 
Ta interesante pa sa ku si 
aki 30 aña e frase i gritunan 
aki a kambia. Awor sigur tin 
mas ku 80 aña i nada a 
kambia. 

Fiesta di Pasku un dia 

spesial di aña 


Pa: Roosje Vinck 

**Dia 25 di desémber ta 
un dia ku ront mundu ta 
rekordá i selebrá e nasi- 
mentu di Kristu Hesus. Un 
dia ku ta proklamá pas, 
trankilidat i felisidat. Pa mi 
Pasku di nasementu tin un 
toke hopi mas spesial i 
hamas lo mi por lubidá e 
selebrashon di e dia aki na 
kas di mi mayornan. Paso- 
bra mi tata Cornelis ‘Nechi’ 
Crestian ku en pas deskan- 
se, tabata hasi aña 25 di de- 
sémber. E tabata un ‘kerst- 
kindje’ i no kualkier ‘kerst- 
kindje’. 

Un persona despues ku 
mi buska su historia i a ana- 
lisá kon el a biba mi a bin 
realisá ku e tabata hopi spe- 
sial i ékstra ordinario i awe 
ta un plaser pa mi por kom- 
parti esaki ku mundu 
henter. 

Selebrashon 

Kon nos tabata selebrá 
Pasku. Mi tata, Nechi i mi 
mama Maria Crestian-Mol- 
ina, un palu di muhé ku su 
dos pianan ankrá riba suela 
pa e tempu ei ékstra ordina- 
rio, sigur dos siman delantá 
ta kuminsá prepará pa e dia 
ei. 

Pasku mes, for di 9’or di 
mainta, ta habri portanan di 
kas ku tabata néchi dórná i 
mesanan ku kos di kome i 
bebe pa no kaba henter dia 
pa tur ku yega disfrutá. Ne- 
chi tabata kai sinta den sofa 
den sala i tabata keda hen- 
ter dia ei nan risibi tur hen- 
de pa despues bisa nan pasa 
patras gasta algu. E dia ei 
tabatin ‘open house’. 

Nechi tabata un persona 
ku tabata traha 7 dia pa si- 
man, henter aña, pero tur 
aña 24 di desémber e ta po- 
ne tur trabou abou kaba dre- 
cha su kosnan pa Pasku. Dia 
25 di desémber, Pasku, ku ta 
dia di su kumpleaño, e ta 
selebrá i 26 di desémber e 
tabata drumi henter dia 
sosegá su kurpa pa kuminsá 
traha 27 di desémber te ku 
23 desémber di e otro aña. 

Historia 


Mi a buska historia di su 
bida i mi a keda impreshoná 
di ki klase di persona e ta- 
bata. Kisas no ta koinsiden- 
sia ku el a nanse 25 di desé- 
mber, esta Pasku. Mi a bin 
realisá ku tur kos a bai 
ékstra ordinario for di dia el 
a nanse te ku e dia di su 
fayesementu. 

Nechi a nanse 25 di desé- 
mber 1904 komo e di dos yu 
di Elisabeth Crestian, Ma 
Bessy, manera nos tabata 
yam’é na Slagbaai. Su 
ruman hómber mayó tabata 
yama Theolino Crestian. 
Nan dos tabata yu di un 
duanero Hulandes Europeo 
di fam Kamphuis ku a duna 
mi wela e dos yunan aki i 
bai Hulanda bék despues di 
su tempu pa traha na Bo- 
neiru a pasa, sin buska dre- 
chi nunka mas di nan. Esta 
un yu di 3 aña i mi tata 1 
aña. 

Mi wela a keda cham- 
buká pa kria su dos yunan i 
a bai biba na Rincon. Na aña 
1910 ora Theolino tabatin 8 
aña i Nechi 6 aña, mi wela 
Ma Bessy a kasa ku Ridey 
Ellis, Pa Deichi, ruman di Si- 
mon i Rofino Ellis. Ma Bessy 
a haña 6 yu mas ku Pa Dei- 
chi di mes fam Ellis. Theo- 
lino i Nechi Crestian a bira 
yu di kriansa di Pa Deichi. 

Pa Deichi despues di un 
tempu a bai traha na Aruba 
komo no tabatin muchu tra- 
bou na Boneiru. Theolino i 
Nechi na edat yón nan tam- 
be a bai nabegá pa por yuda 
nan mama ku kriansa di 
nan rumannan mas chikitu. 

Theolino despues di tem- 
pu a keda biba Merka i no a 
bin Boneiru nunka mas, pe- 
ro a keda den kontakto ku 
Nechi semper di dia ku e a 
fayesé di un ataka di kura- 
son. Theolino si a topa su 
tata pa kasualidat mi a kom- 
prondé, komo suidadano 
Merikano na Merka despues 
di tempu. E tabata un di e 
hopi Hulandesnan ku a emi- 
grá bai Merka despues di se- 
gundo guera mundial. E 
tabata un negoshante eksi- 
toso i a bisa ku nunka el a 
kasa i ta e 2 dos yunan so e 


tabatin. El a pidi su dos yu- 
nan pordon pa loke el a hasi 
i a splika ku e ta bai parti 
su herensia entre nan dos, 
pero ku kondishon. 

Nechi mester a bai biba 
Merka i nan dos mester a 
sigui drai e negoshinan i no 
bende e negoshi. Nechi, un 
hómber ku e tempu ei no 
tabatin nada i a kaba kasa 
ku mi mama, a rechasá e 
oferta aki i a bisa e no por 
bini pasobra el a kaba di 
kasa ku un Rinkonero i no 
por kit’é for di su famia hib’é 
Merka i e mes lo sóru pe 
traha pa biba i a laga su 
ruman ku tur e herensia. Pa 
mi un desishon maestral i 
ékstra ordinario i wak kon 
e mes enbérdat a yuda su 
mes i bira un negoshante 
eksitoso. 

Religion 

Nechi e tempu aya ku Th- 
eolino a keda Merka a keda 
nabegá bai bin i despues ku 
Pa Deichi tambe a keda biba 
Aruba i no a bini Boneiru 
nunka mas, Nechi a keda 
Boneiru pa yuda su mama. 
Despues Ma Bessy a bira at- 
ventista. Ta masha resisten- 
sia a lanta serka e pastor- 
nan katóliko i e pueblo ku 
ta katóliko. Ma Bessy a bira 
un persona non grata huntu 
ku su yunan den Rincon. 

Na aña 1934 Ma Bessy a 
disidi di bai biba Kórsou ku 
su 4 yunan mas yón komo e 
no tabata por mas ku e 
preshon di lo de mas komo 
motibu di e kambio di reli- 
gion. 

Johannes Ellis, Mo Jan, 
ku tabata e yu mayó ku Ma 
Bessy tabatin ku Pa Dechi, 
no a bai. E tabata grandi ka- 
ba i e si no a bira atventista. 
Mo Jan tabata tata di Rudy, 
Eddy, Umberto, Hilda Ellis. 
Kris Ellis un otro yu di Ma 
Bessy i Pa Deichi, a bai biba 
Aruba tambe serka su tata i 
tampoko no a bin Boneiru 
nunka mas. A keda Boneiru 
di 8 yunan aki di Ma Bessy, 
NecJii Crestian i Johannes 
Ellis, Mo Jan. 

Nechi di mes tabata kasá 
kaba ku yunan biba un kas 


dilanti su mama tampoko a 
bira atventista. E kas ku el 
a traha ta uniko ainda e ta 
mesun kos, pero nunka el a 
falta réspét pa ku e desishon 
di Ma Bessy pa bira atven- 
tista i a sigui yuda su mama 
ku su rumannan. Nos a lan- 
ta den dos religion sin nin- 
gun problema, pasobra esei 
Nechi a sóru pe. E tabata un 
hómber di vishon i mishon. 

Maske kon grandi e pro- 
blema ta, e ta solushon’é na 
un manera maestral i trese 
pas. Despues di rumannan 
el a sigui yuda subrinanan 
esta yu di su rumannan ka- 
minda tabata mester. 

Dókter den outo 

Nechi tabata un mekáni- 
ko maestral, mi a kompron- 
dé ku e tabata dókter den 
outo. E tabata un eléktri- 
shén tambe kampion. Pero 
loke pa mi ta ékstra ordina- 
rio ku nunka e no tabata usa 
su kualidatnan pa gana sén 
so, pero pa yuda otro nan. 
Un ehémpel ta e infrastruk- 
tura ku e traha huntu ku 
Ogem e tempu aya na Rin- 


con pa e habitantenan taba- 
tin koriente maske ta 6’or 
atardi pa 12’or di anochi. 
For di e tempu ei mi tata ta- 
batin e saber pa pone un 
motor di katapila stanbai pa 
ora e motor mayó daña ya e 
hendenan no ta keda sin 
koriente ora ta drech’é. Tur 
plan ku e tabatin e tabata 
sóru pa e tin éksito pe logra. 
Anto semper e tabatin pa 
yuda otro. Un hómber ku 
nunka sa rabia ni maske bo 
herid’é te den su fondo di 
kurason. Mi ta kórda di mira 
un esena un bia ku mi a 
keda boka habri. Un per- 
sona a yega yam’é tur sorto 
di kos zundr’é, lastr’é te na 
suela inhustamente. 

Nechi no a respondé na- 
da, el a laga e hómber sapa- 
á hasi su kos. Despues e 
hómber di mes a keda ketu 
Nechi a bisa e hómber bo a 
kaba. Lanta para grita hari 
masha duru mes lanta bai 
lag’é. Mi a puntr’é, ma bon 
ta kon bo por keda sinta 
trankil asina laga e hómber 
hasi asina ku bo. E di, bo tin 
laga e keda ku su aire nega- 

tivo e ta haña strés bira ma- 
lu abo tin ku keda trankil 
spar bo energia positivo pa 
sigui dal bai. Despues mi a 
pens’é enbérdat e tin rason, 
pero pa hasié e ta difisil. 

Beibel 

Mi tata no tabata atven- 
tista, pero mi ta kere ku el a 
tuma e pasashinan de Beibel 
serka su mama i a pas’é pa 
nos. E tempu ei katóliko no 
tabata mag lesa Beibel, pero 
e atventistanan pa via di 
Beibel nan tabata proklamá 
nan religion. Hopi kos ku mi 
a lesa den Beibel despues mi 
a ripará ku el a kria nos 
kuné. 

E 10 matamentunan ta- 
bata sagrado pe. Nos no ta- 
batin mag di kome dos tayó 
di kuminda yena nos barika 
di mas, komo nos lo a hasi 
piká mortal komo tin yen di 
hende ta kana rónt ku ham- 


ber. Tur dia ta kushiná bóshi 
kuminda pa tur ku yega 
mérdia por kome. 

Ami ta yu mas chikitu, 
pero mi mama a kria hopi 
yu despues di mi ku nan 
mayornan no tabatin sufi- 
siente pa duna nan. Semper 
mester tabatin pas na kas. 
Si nos bringa pleita i drumi 
pleita nos ta keda lantá for 
di soño pa hasi pas promé 
nos drumi bek. El a duná mi 
hopi konseho ku si mi no 
tabata kere den dje i atmir’é, 
lo mi no a sigui su palabra- 
nan pasobra e tempu ei lo 
mi no a komprondé nan. Mi 
mester a sóru pa mi tin un 
profeshon komo 50 aña des- 
pues ta muhé lo tabata man- 
da mundu i ami lo keda tras. 

Muhénan lo tabatin e 
puestonan mas importante 
den sosiedat. Enbérdat asi- 
na ta awor aki, hómbernan 


ta kedando tras. Mi tabatin 
10 aña e tempu ei i muhé 
tabata ama di kas. Mi mama 
tambe tabata un muhé 
emansipá for di e tempu ei. 
E tambe tabatin su tienda 
dilanti kas i no tabata para 
ketu. Nan tabata forma un 
pareha perfekto. 

Politika 

Na aña 1955 tambe Ne- 
chi a bati rekórt atrobe. Des- 
pues ku Julio Abraham a 
aserk’é pa subi lista di un 
partido nobo ku el a lanta 
ku ta Partido Demokrat i 
Nechi a aseptá. Na 1954 nan 
a bai elekshon i representá 
Rincon nan a pérdé. Julio 
Abraham tabata na kabes i 
Nechi di dos riba lista. 

Pero na 1955 Nechi a bai 
na kabes di e lista komo li- 
der, nan a gana aplastante i 
mayoria voto tabata di Rin- 
con. Nan a keda yama Rin- 
con wesu di lomba di Demo- 
krat i a keda esei pa hopi 
aña. El a bira miembro di 
Konseho Insular na 1955 i 
a keda te na 1975. Kier men 
20 aña. Diputado tambe den 
dos periodo 1958 i 1960 
despues un periodo mas. El 
a sirbi e pueblo manera un 
representante di pueblo 
mester hasi. 

Nechi a risibi tambe kon- 
dekorashon komo Ridder 
van Oranje Nassau. Despues 
di su morto el a haña un ka- 
ya na su nómber pa tur e 
bon trabounan ku el a eher- 
sé pa komunidat, esta Kaya 
C.D.Crestian na Rincon. E 
kaya kaminda su kas ta te 
ku awor aki ku el a biba i 
sierto negoshinan di dje ku 
tabatin e tempu ei. E kas ku 
el a traha i ku tin 85 aña 




awor aki ta un kas uniko. 

Yuda hende 

Nechi a keda yuda hende 
semper, pero no duna sén. 
Kuminda si nunka el a nen- 
ga niun hende. E tabata krea 
trabou pa nan por traha ga- 
na sén. Entre otro e tabata 
planta su kunuku ku tur 
sorto di berdura i fruta i mas 
o ménos 5 pa 6 hende tabata 
bai tur dia 2 bia pa dia muha 
e matanan. E no tabata bro- 
ma tampoko ken el a yuda 
óf laga i kon. E tabata all 
around i un persona simpel. 
Trahando 7 dia pa siman 
henter aña pa por kria su 
famia i yuda otronan ku no 
tin ku eksepshon di 24, 25, 
26 di desémber. E tabata 
haña su vishonnan kon e 
por hasi su negoshi pa e por 
hasi ganashi. For di nada i 

a bira un negoshante eksi- 
toso. El a bisá mi tambe bo 
tin ku duna pa bo por risibi 
i duna ta mihó ku tuma. 

Tambe Nechi a spliká mi 
stima bo enemigunan. Un 
kos ku el a bisá mi ku hopi 
despues mi a komprondé ta 
ku ora bo yuda un hende 
konta ku bo a krea un ene- 
migu mas. Mi a bisé, ta 
straño ku mi yuda un hende 
e ta bira mi enemigu. Su 
kontesta tabata ku tin biaha 
pa ékis motibu nan por bira 
bo enemigu i si resultá asi- 
na, bo ta prepará kaba i e 
no ta dal bo duru. Mi sa di 
hopi ku a traishon’é, pero el 
a keda riba un rust i sigui 
hasi e loke e ta hasi. Tin fa- 
mia mes ku el a yuda subi 
yega kaminda e ta a trai- 
shon’é e tempu ei, pero el a 
keda riba un rust i a bisa ta 
e a skohe pa esei. Esta e fa- 

mia. Toon Abraham ta bisá 
mi tur ora ku semper e ta- 
batin réspét pa Nechi i kiko 
Nechi bis’é hasi e tabata 
hasi. E tabata un gran hóm- 
ber. 

Morto trankil 

Nechi a fayesé manera el 
a biba. El a bisa esnan ku 
tabata rondó di dje ku e tin 
un doló den barika i ku ta 
doló di haya yu i ku nan 
mester a yama partera pe. 
Nan a hari bis’é stóp di hasi 
wega. 

Pero el a sigui i kana bai 
pa bai sinta riba un stul i 
bisa awor si e yu ta bai sali 
ta ki ora boso ta yama par- 
tera. El a kai sinta su kabes 
a bira di banda i a keda ketu. 
Nan ta hari ketu bai i a bis’é 
stóp di hasi wega kéns hóm- 
bu no sa haña yu. Despues 
di un ratu ku el a keda ketu 


drumi nan a ripará manera 
ku e no ta hala rosea. Nan a 
bai serka dje despues kore 
yama dókter, pero el a faye- 
sé kaba. 

Legendario 

Mi ta hopi agradesido ku 
mi por a konosé e persona 
aki i ku e tabata mi tata. Un 
hómber uniko den su kalidat 
ku vishon i mishon. Un le- 
gendario, un hómber ehem- 
plar i fuerte ku no ta fásil 
pa kibra, inteligente i ku sa- 
bidoria de sobra. E tabata 
manera sobre natural. I pa 
mi un genio. Un hómber ku 
a biba pa yuda tur ku tabata 
den nesesidat no ta importá 
ku ta famia, amigu óf ene- 
migu. 

Pa klousura mi kier a 
duna un par di konseho mas 
ku el a duná mi i ku a yuda 




hasi mi e persona ku mi ta 
awe. Kumpli kabalmente ku 
bo trabou pa bo por sali pa 
bo derechonan. No sinta 
kudishá otro ku pa loke nan 
tin, pero traha duru pa abo 
tin loke bo ke tin. No purba 


pasa un hende ku den bo 
bista ta mihó pará ku bo den 
e loke e ta hasi pasobra kada 
hende ta otro. Purba logra 
abo mes ku bo kualidatnan 
otro kos. 

Proverbio ta bisa: ‘Tin 


diferente kaminda pa bo 
yega Roma’. Stima bo 
enemigunan. No sténs riba 
ningun hende pa bo tin pero 
traha honestamente pa bo 
por logra bo metanan. 





















Edishon Pasku 2018 



Misa grandi di Pasku 


Bispu di Pasku anochi e 
hendenan tabata prepará 
fo’i tempran pa bai misa. 
Nan tabata yama esaki 
‘misa grandi di Pasku’. Misa 
tabata kuminsá pa 12’or. 
Despues di misa grandi di 


Pasku nan tabata reuni den 
seno familiar. Esnan ku 
moda tabata te asta tene un 
fiesta chikitu pa amigu i 
konosinan. Pero mayoria 
hende despues di misa 
tabata bai drumi, despues di 


a dal algun beter i kome pan 
dushi. 

Riba dia di Pasku mes 
mainta e hendenan ku no 
por a bai e misa di 12’or di 
anochi tabata bishitá misa. 
Tabata despues di e santu 
sakriflsio di misa mainta ei 
ku e tradishonal korementu 
di freiaf tabata kuminsá. 
Spesialmente hende hom- 
bernan tabata bai saludá 
nan besiña, amigu, famia i 
konosinan, ekspresando 
bon deseonan di Pasku. Nan 
tabata bisa “bon Pasku” óf 
“felis Pasku”. E kontesta ora 
ku un persona ekspresá e 
deseo aki na bo tabata: 
“Igualmente!” 

Figura di Papa Pasku 
(kerstman) no tabata konosi 
un 70 i mas aña pasá. No 
tabatin lus di Pasku. Tene 
kuenta ku no tabatin kor- 
iente. Nada di palu di Pasku 
(kerstboom). Nada di agui- 
naldo i gaita. Esakinan a 
hasi nan entrada den aña- 
nan sesenta. Spesialmente e 
grupo di aguinaldo di Nort 
di Saliña tabata hopi famá. 



— 

Elektro Pro 

Bon Pasku i Felis Aña 
2019. 





Pas na mundu pa 
tur hende di bon 
boluntat i 
prosperidat e aña 
bemdero,. 

Ciciiia Auto Motors & 
■^lParts BV 


Ku e rayo di pas, union i felisidat 
drenta den tur kas aki na Boneiru. 



Bon Pasku i 
Felis Aña 

Bahada di solo na St. Eustatius 



Bahada di solo ta impreshoná hopi hende. CliffFrans, trahando e dianan aki na 
St. Eustatius, a saka e foto aki di bahada di solo na e isla. Por mira ténkernan 
sperando pa mara na Statia Terminal. Cliffta mira sierto figuranan di kara di 
hende den e nubianan. 

Takivi Auto Parts 
Garage B.V 




Pas na mundu pa tur 
hende di bon boluntat i 
prosperidat e aña 
benidero,. 


Bon Pasku i 
FelisAña 
2019. 



2019 


ta deseo di 


jCARIB 


jGarage Marren NV 

Felis dianan di fiesta tku e aña nobo lo trese 
pa pueblo di Boneiru en general dicha, 
felisidat i prosperidat 


Bon Pasku i Felis Aña 2019 


Ku e rayo di pas, union i felisidat drenta den 
tur kas aki na Boneiru. 

Bon Pasku i Felis Aña 


ique Vi 
Megashoes 

Bon Pasku i Felis 
Aña 2019. 


Pas na mundu pa tur 
hende di bon 
boluntat i prosperida 
e aña benidero,. 

New India Insurance tur aña ku un kalénder spesial 


Un ehémpel bale la pena sigui 


Pa di 19 aña konsekutivo 
e kompania di seguro na 
Aruba, New India Insurance, 
ta ta saka un kalénder spe- 
sial. Semper e ta un home- 


nahe na Aruba, komo mues- 
tra di apresio i gratitut p’e 
aseptashon ku New India, 
for di prinsipio, ya mas cu 
55 aña pasá, a risibi di su 


klientela, en espesial i di 
henter e komunidat arubia- 
no. Un ehémpel bale la pena 
pa kualké empresa grandi 
sigui. 

E aña aki e artista plás- 
tiko, Charitto Chavez, a sko- 
he pa pinta paisahenan lo- 
kal masha bunita mes. 

Ta habri aña ku e man- 
sion di Dundun Ecury, ku ta 
data di aña 1929, simbolo 
di prosperidat i ta keda den 
e mesun bario ku e famoso 
forn’i kalki di Rancho. 

No muchu leu di einan 
por atmirá e arkitektura tipi- 
ko di siglo pasá di un kas di 
siudat. 

E kas aki tabata anterior- 




mente den Caya Betico 
Croes, banda di Aruba Bank 
i el a muda n’e lugá nobo en 
konekshon ku plannan di 
Aruba Bank pa ekspandé. 

Pa aprel, luna ku Rei Wil- 
lem Alexander ta hasi aña, 
ta bai te n’e ruinanan di Bu- 
shiribana, kaminda nan 
tabata dirti oro saka for di 
mina di oro i kaminda Aru- 
ba a brinda un konsierto im- 


preshonante pa Rei Willem 
Alexander algun aña atras, 
ora el a honra Aruba ku su 
bishita huntu ku su señora 
Reina Maxima. 

Di ei ta bolbe sentro di 
Playa pa mira e toren di e 
Kérki Protestant bieu, kons- 
trui na aña 1846, ku nan a 
kaba di restourá, p’asina 
sigui kaminda pa gosa di e 
refleho sublime di e mata- 


Pedicure 




Ku e rayo di pas, union i 

Alta Courier 
Service B.V. 

Bon Pasku i Felis Aña 
2019. 


Pas na mundu pa 
tur hende di bon 
boluntat i 
eridat e aña 
benidero,. 




Bonaire 


Nos mihó deseonan di amor i pas pa bo 
famia. Di kurason nos ta deseá bo 

Aña Nobo 

Nos ta será di 
13 desember i ta 
habri bék 

nan di Koningin Wilhelmina 
Park den e awa na banda. 
Bayendo un tiki mas pariba, 
ata un pasaihe bunita di 
kosta suit. 

Awor ta sigui kaminda te 
na California pa wak un pie- 
dra grandi ku parse un dori 
ku den fondo faro glorioso, 
ku tambe a keda restourá 


poko tempu pasá. 

Siguiendo e litoral, e liña 
di kosta, ta yega na un boka 
di kosta nort, ku ta kasi kita 
bo rosea di bunita ku e ta. 

Pa luna di oktober, luna 
di Dia di Bestia, a skohe e 
bubinan grasioso ku ta 
dorna, entre otro, Surfside 
Beach. Na ingles nan ta ya- 





R0CARG0 

LOGISTICS SERVICES B.V. 




Ku e lus dibino di 
Dios Todopoderoso 
lo sá di iluminá den 7 
tur kas. 

Nos ta deseá tur hende 

un 

ma nan “laughing gulls”. apresiá ruina di un kas miná aña ku e shelu di un 
Seguidamente ta bai tipiko di kunuku i pa ter- mahestuoso ‘atardecer’. 
Santa Cruz, na unda por 

Tradishon di misa di ourora ta sigui biba 


E tradishon di misa di 
ourora ta sigui biba na Bo- 
neiru den tur tres parokia 
katóliko. E ambiente di e fl- 
esta di Pasku tabata kumin- 
sá reina mas tantu ora ku e 
misanan di ourora kuminsá 
tuma lugá 9 dia promé ku e 
flesta aki. Ta interesante pa 
bai bék pasado pa haña un 
bista kon tabata selebrá 


misa di ourora. Nos ta bai 
den un tempu ku ainda 
Boneiru no tabatin koriente 
i ku outo tabata un luho i 
pa solamente hendenan ku 
moda. 

Hendenan di Antriol, 
Nort di Saliña, Tera Kórá, Ni- 
kiboko i Playa tabata lanta 
mainta tempran pa bai mi- 
sanan di ourora. Nan mester 


a lanta tempran, konside- 
rando ku outo no tabata ho- 
pi riba e isla aki, miéntras 
ku práktikamente no por a 
papia mes di transporte pu- 
bliko. 

Un misa so 

Tabata na aña 1955 nu- 
ma ku Misa di Coromoto a 
habri, di manera pues ku ta 
tur hende den e área di Pla- 
ya i besindario (eerste i tw- 
eede district) tabata bishitá 
e misa di San Bernardo, ku 
originalmente tabata den un 
otro ediflsio ku esun aktual. 
Abasha e ediflsio bieu abou 
pa traha e misa aktual. Pa- 
rokia di Rincon si tabata 
eksisti hopi tempu kaba, di 
manera ku hendenan di Rin- 
con tabata bai e misa den e 
bario aki mes. 

Den añanan pasá te asta 
oloshi tabata un luho, pa no 
papia mes di un wéker ma- 
nera nos konosé awendia. 
Pero tóg e hendenan ántes 
tabata logra lanta pa bai 
misa di ourora. Tur bario 
tabatin nan supladónan di 
kachu (probablemente tam- 
be karkó) pa lanta e hende- 
nan ku kier a bai misa di 
ourora. Pa 4'or di mardugá 
kachu tabata zona. Ku pia e 
hendenan, tantu hómber 
komo muhé, tabata kana bai 
misa. Tin bes mucha tambe, 
ku despues tabata keda 
Playa mesora pa bai skol. 

Transporte 

Den e tempunan mas 
despues ku outonan a ku- 
minsá hasi nan entrada na 
Boneiru, Achi Felix, tambe 
yamá Achi Kaluf, a kuminsá 
ku un servisio pa transportá 
hendenan di otro barionan 
pa Playa pa bishitá misa di 
ourora. Achi a konberti un 
pikóp den un tipo di bus, ku 
bankinan den e baki i un 
dak di palu, ku kua e tabata 
hiba prinsipalmente hende 
muhénan misa di ourora. 

E ambiente ku tabata rei- 
na den e vehfkulo aki tabata 
riba su mes algu uniko. 
Tantu bayendo misa komo 
regresando kas e damanan 
aki tabata kanta kantikanan 
di Pasku na bos haltu den e 
vehfkulo aki. For di e tempu 
ei kaba e kantika 'Muy Pre- 
sto Veremos' tabata forma 
parti di e repertorio den e 
vehikulo di Achi Felix. 

E misanan di ourora 


tabata bon bishitá, loke ta- 
bata normal tambe, si kon- 
siderá e deboshon ku e hen- 
denan di ántes tabatin pa 
nan religion katóliko. Den e 
promé 30 añanan di e siglo 
pasá ta katolisismo i protes- 
tantismo so tabata konosi. 
Despues a bini otro religion 
i sektanan, ku a pone ku ho- 
pi katóliko a bandoná nan 
religion pa afiliá na e deno- 
minashonnan ku a bini des- 
pues, manera Atventista, Te- 
stigunan di Yehova i Evan- 


gelista. E kambio di religion 
aki tabata konosi den pue- 
blo komo 'kambia lei'. 

Ta solamente e dia di 
Pasku, pues 25 di desémber, 
tabata dia liber den pasado. 
Riba dia 26 di desémber, di 
dos dia di Pasku, hendenan 
mester a bai traha normal- 
mente. 

E fotonan huntu ku e 
artikulo aki ta duna un bista 
di e promé misanan di ou- 
rora e temporada aki na 
Coromoto. 

Felis dianan di fiesta i ku e aña nobo lo trese 
pa pueblo di Boneiru en general dicha, 
felisidat i prosperidat 



Bon Pasku i Felis Aña 2019 

Felis dianan di fiesta i ku e aña nobo lo trese 
pa pueblo di Boneiru en general dicha, 
felisidat i prosperidat 

Tendy & Bea 
Salon 



Ku e rayo di pas, union i felisidat 
drenta dien tur kas aki na Boneiru. 



Bon Pasku i 
Felis Aña 
019. 

Selebrashon di bari den pasado 

■ A 


Rechasa pa gobiernu i klero 


For di lunanan adelantá, 
den séptémber kaba, e toka- 
dó i kantadónan di bari ta- 
bata kuminsá prepará. Tra- 
hadónan den plantashinan 
banda di Rincon, bou di kue- 
banan na Slagbaai, tabata 
kuminsá ensayá e kantika- 
nan di bari. Nan tabata usa 
komo teksto susesonan ku 
a tuma lugá durante aña i 
ku a impaktá e pueblo. Por 
ehémpel damanan señorita 
religioso, e asina yamá kon- 
grenisnan, ku a kometé fayo 
di sali na estado of ku nan 
a atrapá den akshonnan 
amoroso ku hómber. Nan no 
tabata skapa. Esta esnan ku 
tabata "drumi anochi seño- 
rita i lanta mainta komo ma- 
ma di yu". 

Den e ultimo lunanan di 
aña tabata prepará pa sele- 
brá kambio di aña ku toka- 
ment’i bari. E moveshonnan 
aki tabata kuminsá for di 
den plantashi Washington, 
pa kulminá na Piedra Pretu, 


kaminda hopi bia polis 
tabata para tokament’i bari. 

Problema 

Komo ku hopi bes, du- 
rante tokamentu di bari, ta- 
bata surgi problema, debi na 
bebementu di mas, polisnan 
tabata hopi estrikto pa loke 
ta trata e aktividat aki. Pero 
e hendenan tabata sabi i 
hopi bes no tabata toka bari, 
pero tabata toka mesa, esta 
bati riba mesa, pa polis no 
yega haña nan ku bari. 
Banda di bari nan sa toka 
tambe tobo ku e mésun 
propósito. 

E sentro di tokamentu i 
baliamentu di bari tabata 
Piedra Pretu i sigui bai 
patras riba e seru ku tin pa- 
tras. P’esei un pastor, segun 
tradishon oral Pastor Mey- 
knecht, a duna e seru aki e 
nómber di Ser’i Diabel, pa- 
sobra bari tabata algu di 
diabel. Pastornan hopi bes 
tabata bai kibra tambe to- 


kamentu di bari na Piedra 
Pretu. 

No tur hende di Rincon 
tabata partisipá den bari of 
tambu, konsiderá un akti- 
vidat indesente pa sierto 
hendenan. 

Tambu 

E forma di selebrashon di 
bari na Boneiru ta hopi simi- 
lar ku Kórsou. Naturalmente 
tin diferensiá aki i aya, pero 
básikamente nan ta idén- 
tiko. Ku eksepshon di Playa, 
tur bario di Boneiru a ko- 
nosé su selebrashonnan di 
bari na lugánan un tiki 
alehá i skondi. Esaki komo 
ku tantu outoridatnan gu- 
bernamental komo iglesia 
katóliko (pastornan) tabata 
aktua kontra bari. 

Tabatin algun polis hopi 
severo den nan akshonnan 
kontra bari, spesialmente na 
Rincon, na unda bari tabata 
mas kayente. Dos nomber 
ku semper bai hende gran- 


dinan sa menshoná di polis- 
nan ku sa aktua ku man du- 
ru kontra tokadó i otro par- 
tisipantenan den fiesta di 


bari ta Brigadir Vis i e polis 
Reinier van Houten. Nan no 
tabata tolerá nada. 




Konsierto na Mangasina di Rei 


E aña aki egrupo di stilbént 'Silver Bullif a organisá un konsierto di Pasku na Mangasina di Rei. Nan a kompañá e kor'Kanta 
Orkidia' i ademas a toka algun piesa popular riba nan mes. Mas aleu tabatin aktuashon di Grupo Tutti Frutti. 

Nos ta gradisi tur nos lektornan i 
relashonádonan, den e epoka di Pasku aki 

pa nan apoyo 

durante e aña ku ta transkuriendo aki. 


Esaki ta nos deseo di 
kurason na un i tur 




































